Pension Fund: Rayyithunge fudhuntherikamaa gulhifaivaa muhimmu bolheh | Mihaaru\nޕެންޝަން އޮފީހުން އާންމުން ހޭލުންތެރިކުރުމަށް ކުރިއަށް ގެންދިޔަ ހަރަކާތެއް-- ފޮޓޯ: ޕެންޝަން އޮފީސް\nޕެންޝަން ފަންޑު: ރައްޔިތުންގެ ފުދުންތެރިކަމާ ގުޅިފައިވާ މުހިއްމު ބޮޅެއް\n29 އޮކްޓޯބަރ 2019 - 10:47 13 comments\nއުމުރުން 65 އަހަރުން މަތީގެ ކޮންމެ މީހަކަށް ޕެންޝަންގެ ގޮތުގައި 5،000 ރުފިޔާ ދޭއިރު މި ފައިސާ ހޭދަކުރަނީ ދައުލަތުގެ ބަޖެޓުންނެވެ. ރިޓަޔަމެންޓް ޕެންޝަނަށް ފައިސާ ޖަމާކުރި ނަމަވެސް، ދައުލަތުން ޕެންޝަނަށް ކުރަންޖެހޭ ވަރު ދަނީ އެއް އަހަރުން އަނެއް އަހަރަށް އިތުރުވަމުންނެވެ. ނޭޝަނަލް ޕޭ ކޮމިޝަނުން ކޮށްފައިވާ ދިރާސާއިން ސާފުވާ ގޮތުގައި މޯލްޑިވްސް ރިޓަޔަމެންޓް ޕެންޝަން ސްކީމުގެ ބޭރުން ޕެންޝަންތަކެއް ދެމުންދާ ނަމަ މިހާރު ހޭދަކުރާ ވަރު ކަމުގައިވާ 200 މިލިއަން ރުފިޔާ އިން 3.8 ބިލިއަން ރުފިޔާ އަށް 2058 ވަނަ އަހަރަށް އަރާނެ އެވެ.\nމިހާ ބޮޑު ހޭދައެއް ޕެންޝަނަށް ކުރަންޖެހުމުން އެންމެ ބޮޑަށް ހުރަސް އެޅެނީ ތަރައްގީގެ މަޝްރޫއުތަކަށެވެ. ރާއްޖޭގެ ކޮންމެ ސްކޫލަކުން ދޭ ތައުލީމީ ފެންވަރާއި ދައުލަތުން ދޭ ސިއްހީ ހިދުމަތް ފެންވަރުގެ އިތުރުން ދިވެހި ގައުމުގެ އިޖްތިމާއީ ހާލަތު ރަނގަޅު ކުރުމަށް ބޭނުންވާ ފައިސާ ލިބުމަށް މިކަމުގެ ސަބަބުން ހުރަސް އެޅެއެވެ. ދިވެހިރާއްޖެ އަށް ބޭނުންވާ ކުރިއެރުން އެންމެ ފުރިހަމަ ގޮތުގައި ފެންނާނެ ތަރައްގީގެ ބޮޑެތި މަޝްރޫއުތައް މަދުވާ އެއް ސަބަބަކީ ދައުލަތުން ކުރަންޖެހޭ ރިކަރަންޓް ހަރަދުތައް އިތުރުވުމެވެ.\nގައުމެއް ތަރައްގީ ވާނީ އެ ގައުމެއްގައި ތިބި ރައްޔިތުންނަށް ރަނގަޅު ހިދުމަތްތައް ފޯރުކޮށްދީގެން ކަމަށްވާއިރު އެ ހިދުމަތްތައް އެންމެ ފުރިހަމައަށް ދިނުމަށް ޓެކްސްގެ އިތުރުން ޕެންޝަނުން ލިބޭ ނަފާ އިތުރުވުމަކީ ވެސް މުހިއްމު ކަމެކެވެ. މީގެ އިތުރުން ޒުވާން އުމުރުގައި ކުރާ މަސައްކަތުން ޕެންޝަންގެ ގޮތުގައި ރަނގަޅު އަދަދެއް ޖަމާ ކުރެވޭ ނަމަ، ދައުލަތުން ޕެންޝަނަށް މިހާރު ކުރާ ހަރަދުތައް ވަރަށް ބޮޑަށް ކުޑަ ކުރެވޭނެ އެވެ. ތަރައްގީ އަށް ހޭދަކުރުމުގެ އިތުރުން ޕެންޝަން ފައިސާ އިންވެސްޓް ކުރުމުން އިގްތިސާދުގައި ފައިސާ ދައުރުވެ ބޭނުންވާ ކަންތައްތަކަށް ހުންނަ ފައިސާ އިތުރުވެ އެވެ. ޕެންޝަން ފަންޑުގެ އިންވެސްޓްމަންޓްތައް އިގްތިސާދުގައި އިތުރުވުމުން، ގައުމުގެ ތަރައްގީގެ މަސައްކަތްތަކުގައި ބޭންކަށް ބަރޯސާވުން ކުޑަވެ އެވެ. އަދި ބޭންކުތަކުން އާންމު ފަރުދުންނަށް ލޯނުގެ ގޮތުގައި ދެވޭނެ ފައިސާ އިތުރުވާނެ އެވެ.\nރާއްޖޭގެ ރައްޔިތުންނަށް އެންމެ މުހިންމު އެއް ދާއިރާ ކަމުގައިވާ ސިއްހީ ދާއިރާ ކުރިއެރުވުމަށް ވެސް މި ފައިސާ އިގްތިސާދީ ނިޒާމުގެ ތެރޭގައި ދައުރުވުމަކީ މުހިންމު ކަމެކެވެ. އެހެންކަމުން މިއީ ހަމައެކަނި ރައްކާކޮށްފައި ބަހައްޓަންޖެހޭ ފައިސާއެއް ނޫނެވެ. ޕެންޝަން ފަންޑުގެ މައިގަނޑު އަސާސަކީ ކޮންމެ މީހަކު ވެސް ވަޒީފާއިން ރިޓަޔަކުރުމަށް ފަހުގައި ވެސް އާމްދަނީ ލިބޭނެ ގޮތެއް ފަހިކޮށްދީ، ދިރިއުޅުން ކުރިއަށް ގެންގޮސްފިނުމެވެ. މިކަން މިހެން އޮތް ނަމަވެސް، ގައުމުގެ ތަރައްގީގެ މުހިއްމު ކަންކަން ކުރުމުގައި ނުވަތަ އުމްރާނީ ތަރައްގީގެ މަޝްރޫއުތައް ކުރިއަށް ގެންދިޔުމުގައި ޕެންޝަން ފައިސާ މުހިއްމު ދައުރެއް އަދާ ކުރެ އެވެ.\nރާއްޖޭގެ ޕެންޝަން އޮފީހަށް 10 އަހަރުވެފައިވާ އިރު މިދިޔަ ދުވަސްތަކުގައި އެ އޮފީހުން އެންމެ ބޮޑު އިސްކަމެއް ދިނީ ޕެންޝަން ސްކީމު ފުރިހަމަ ގޮތުގައި ތަންފީޒު ކުރުމާއި އިދާރީ ގޮތުން ކަންކަން ހަރުދަނާ ކުރުމަށެވެ. މިދިޔަ ދުވަސްތަކުގައި ޕެންޝަންގެ ނިޒާމު ފުޅާ ކުރުމާއި އާންމުންގެ ބައިވެރިވުން އިތުރު ކުރުމުގައި އެ އޮފީހުން ބޮޑެތި ކާމިޔާބީތަކެއް ހާސިލުކޮށްފައިވެ އެވެ. އެ އޮފީހުން އެންމެ ބޮޑު އިސްކަމެއް ދެނީ ބައިނަލްއަގްވާމީ އުސޫލުތަކާ އެއްގޮތަށް ޕެންޝަންގެ ފައިސާ އެންމެ ފުރިހަމަ ގޮތެއްގައި އިންވެސްޓްކޮށް، އޭގެ ނަފާ އިތުރު ކުރުމެވެ.\nމީގެ އިތުރުން ޕެންޝަން ފަންޑަށް ޖަމާ ކުރާ ފައިސާގެ އިތުރު ކުރުމުގެ ފުރުސަތުވެސް އެބަ އޮތެވެ. ދުނިޔޭގެ ތަރައްގީވެފައިވާ ގައުމުތަކުން ޕެންޝަންގެ ގޮތުގައި ލިބޭ ފައިސާ އިންވެސްޓްކޮށްގެން އެ އައަދު ދެ ގުނަ ބޮޑު ކުރެ އެވެ. މިއާ އެކީ ހަމައެކަނި އިތުރުވަނީ ދައުލަތަށް ލިބޭ ފައިދާއެއް ނޫނެވެ. އާންމު ރައްޔިތުންގެ ޕެންޝަން ވެސް ބޮޑުވުމުގެ ފުރުސަތު އޮންނާނެ އެވެ. ޕެންސަން އެކައުންޓެއް ހުޅުވައިފައިވާ ކޮންމެ ދިވެހި ފަރުދަކަށް މިހާރު ވެސް މި ފަންޑުން އިންވެސްޓުކޮށްގެން ލިބެމުންދާ ފައިދާ ދަނީ އިތުރުވަމުންނެވެ. ދުނިޔޭގެ ކުރިއަރާފައިވާ ޕެންޝަން ނިޒާމުތަކުގައި އާންމު ފަރުދަކު ރިޓަޔަވުމުން އަބުރުވެރި ރަނގަޅު ދިރިއުޅުމެއް އުޅެވޭވަރުގެ ޕެންޝަނެއް ލިބުމުގެ ފުރުސަތު އޮވެ އެވެ.\nރާއްޖޭގެ ޕެންޝަނާ ބެހޭ އިދާރާ ޕެންޝަން އެޑްމިނިސްޓްރޭޝަން އޮފީހުން މިހާރު ވެސް އަންނަނީ ޕެންޝަން ފައިސާ އިންވެސްޓް ކުރަމުންނެވެ. މިގޮތަށް އާންމުގޮތެއްގައި އިންވެސްޓް ކުރާނީ ރިސްކު ކުޑަ ތަންތަނުގަ އެވެ. މީގެ ސަބަބުން ރައްޔިތުންގެ ފައިސާ އަށް ގެއްލުމެއް ނުވެ، އެ ފައިސާ އަނބުރާ ލިބުމުގެ ޔަގީންކަން އޮންނާނެ އެވެ. އެގޮތުން، ޕެންޝަން އޮފީހުން ރާއްޖޭގައި އިންވެސްޓް ކުރެވޭނެ ކަންކަން ދިރާސާކޮށް އެ އޮފީހުން ވަނީ ޕެންޝަންގެ ބައިވެރިންނަށް އެންމެ ފައިދާވާނެ ކަންކަން ކަނޑައަޅާފަ އެވެ.\nރާއްޖޭގައި އިންވެސްޓް ކުރުމަށް ހުންނަ ފުރުސަތުތައް މަދުވި ނަމަވެސް ކުރިއަށްއޮތް ތާނގައި ފޮރިން އިންވެސްޓްމަންޓަށް ވެސް ފުރުސަތު އެބައޮތެވެ. ނަމަވެސް މި ފުރުސަތު ލިބޭނީ ފަންޑަށް ފައިސާ ޖަމާކޮށް އެ ފައިސާ އަވަހަށް ނުނަގާ ބެހެއްޓުމުންނެވެ. އެގޮތުން ބަލާއިރު ދުނިޔޭގެ ބޮޑެތި ގައުމުތަކުން ޕެންޝަން ފަންޑު ބޭނުންކުރަމުން ތަފާތު އެކި ދާއިތާތަކަށް އިންވެސްޓް ކުރަމުންނެވެ.\nމިކަންކަމުން ވެސް އެނގެނީ ޕެންޝަން ފައިސާއަކީ ރައްކާ ކުރުން މުހިއްމު އެއްޗެއް ކަމެވެ. ޕެންޝަނާ ގުޅޭ ގޮތުން އާންމުން ހޭލުންތެރި ކުރުމަށް ދައުލަތުގެ ކަމާ ގުޅޭ މުއައްސަސާތަކުން ވެސް މުހިއްމު މަސައްކަތްތަކެއް އަންނަނީ ކުރަމުންނެވެ. އެގޮތުން މިމަހުގެ 31 ވަނަ ދުވަހު ކެޕިޓަލް މާކެޓް ޑެވެލޮޕްމަންޓް އޮތޮރިޓީ (ސީއެމްޑީއޭ) އިން އިސްނަގައިގެން ބާއްވާ ކެޕިޓަލް މާކެޓް ފޯރަމްގައި ޕެންޝަން ފަންޑުގެ ބައިވެރިވުން އިތުރުކުރުމަށް ބޭނުންވާ ކަންތައްތަކާ ބޭހޭ ގޮތުން މަޝްވަރާކުރެވޭނެ އެވެ. އަދި ޕެންޝަން ފައިސާ އިންވެސްޓް ކުރުމަށް ހުރި ފުރުސަތުތައް އިތުރަށް ހާމަވެގެންދާނެ އެވެ.\nއިތުރު ލިޔުންތައް ޕެންޝަން ސްކީމް ޕެންޝަން އެޑްމިނިސްޓްރޭޝަން އޮފީސް ސީއެމްޑީއޭ އެޑްވަޓޯރިއަލް


Haaland ge molhu kulhumaaeku fahathun arai Dortmund in Sevilla balikoffi - Dhiyares\nހާލަންޑްގެ މޮޅު ކުޅުމާއެކު ފަހަތުން އަރައި ޑޯޓުމަންޑުން ސެވިއާ ބަލިކޮށްފި\nޑޯޓުމަންޑުގެ ޒުވާން ތަރި ހާލަންޑް\nޗެމްޕިއަންސް ލީގުގެ ގަދަ 16ގެ މެޗުތަކުގެ ފުރަތަމަ ލެގުގައި ސެވިއާއާއި ޑޯޓްމަންޑު ބައްދަލުކުރި މެޗުގައި ފަހަތުން އަރައި 3-2 ގެ ނަތީޖާއަކުން ޑޯޓުމަންޑު މޮޅުވެއްޖެއެވެ. އެ މެޗުގައި ޑޯޓުމަންޑުގެ ޒުވާން ތަރި އާލިން ހާލަންޑްވަނީ މޮޅު ކުޅުމެއް ދައްކާފައެވެ.\nބޮރޫޝިއާ ޑޯޓުމަންޑުގެ މައްޗަށް އެންމެ ފުރަތަމަ ކުރި ހޯދީ ސެވިއާއިންނެވެ. އެގޮތުން ސެވިއާގެ ފޯވާޑު ސޫސޯގެ ގޯލާއެކު ސެވިއާއަށް ކުރި ލިބުނެވެ. ނަމަވެސް ޑޯޓުމަންޑުގެ މަޙްމޫދު ދަހޫދުވަނީ ދެ ޓީމު އެއްވަރުކޮށްދީފައެވެ. އަދި ހާލަންޑުވަނޫ ފުރަތަމަ ހާފު ނިމުމުގެ ކުރިން އިތުރު ގޯލެއްވެސް ކާމިޔާބުކޮށްދީފައެވެ.\nމިހާތަނަށް ޗެމްޕިއަންސް ލީގުގައި ކުޅުނު ފަސް މެޗުން 8 ގޯލު ހާލަންޑުވަނީ ކާމިޔާބުކޮށްދީފައެވެ. އަދި މުޅި ސީޒަނުގައި ކުޅުނު ހުރިހާ މުބާރާތއެއްގައި 24 މެޗު ކުޅެ 25 ގޯލު އޭނާ ކާމިޔާބުކޮށްފައިވެއެވެ.\nމެޗަށްފަހުގައި ވާހަކަދައްކަމުން 20 އަހަރުގެ ޒުވާން ކުޅުންތެރިޔާ ބުނެފައިވަނީ ރޭގެ މެޗަށް ނުކުތުމުގެ ކުރިން ޕީއެސްޖީ އަދި ބާސެލޯނާ ބައްދަލުކުރި މެޗުގައި ޕީއެސްޖީގެ ފޯވާޑު އެމްބައްޕޭ ކާމިޔާބު ގޯލުތައް ބަލައިލިކަމަށާއި، އެ ގޯލުތައް ބެލުމުން އެކަހަލަ ގޯލުތަކެއް ޖަހަން ބޭނުންވި ކަމަށެވެ.\nޗެމްޕިއަންސް ލީގުގައި ޑޯޓުމަންޑު ވަރަށް ވަރުގަދަކޮށް ފެނުނު ނަމަވެސް ބުންޑެސްލީގާގައި އެ ޓީމު ފެންނަނީ ވަރަށް ބަލިކަށިކޮށެވެ. އަދި މިހާރު އެ ޓީމު އޮތް ހާލަތުން ބުންޑަސްލީގާގެ ގަދަ ހަތަރެއްގައިވެސް ނުހިމެނުމުގެ ބިރު އެބައޮތެވެ.\nސެވިއާ ހާލަންޑް ފުޓުބޯޅަ ޗެމްޕިއަންސް ލީގު


ކުލި ނުދެއްކިގެން 11 ފަރާތެއް ގެއިން ނެރެލާފައިވޭ: މަބްރޫކް – Dhen.mv\nކުލި ނުދެއްކިގެން 11 ފަރާތެއް ގެއިން ނެރެލާފައިވޭ: މަބްރޫކް\nދެން އެމްވީ May 6, 2020 - 11:54 pm\nކޮވިޑް-19އާ ގުޅިގެން ދިމާވެފައި މާލީ ދަތިކަމުގެ ސަބަބުން މާލޭގައި ކުއްޔަށް ދިރިއުޅޭ ފަރާތްތަކުގެ ތެރެއިން 11 ފަރާތެއް ކުލި ނުދެއްކިގެން ގެއިން ނެރެލާފައިވާ ކަމަށް ކޮވިޑް-19ގެ ތަރުޖަމާނު މަބްރޫކް އަޒީޒް ވިދާޅުވެއްޖެއެވެ.\nމިރޭ ބޭއްވި ނޫސްވެރިންގެ ބައްދަލުވުމުގައި މަބްރޫކް ވިދާޅުވީ ކުލި ނުދެއްކިގެން ގެއިން ނެރެލި 11 ފަރާތަކަށް ސަރުކާރުން ބޯހިޔާވަހިކަމާއި އެހެނިހެން ޒަރޫރީ ބޭނުންތައް ފޯރުކޮށްދެމުންދާ ކަމަށެވެ.\n"ކުލީގެ ކަންތަކުގައި، 11 މީހަކު މިހާރު ވެސް އެބަތިބި އަޅުގަނޑުމެން ކައިރީގައި ކުލި ނުދެއްކުނީމަ މުޅި އާއިލާ އެއްކޮށް ބޭރުކޮށްލައިފައި. އެ މީހުން ބޭރުކޮށްލައިފައި، ދެން އެތަނަށް މިހާރު ވަންނާނީ ވެސް ކާކުތޯ؟" މަބްރޫކް ވިދާޅުވިއެވެ.\nމަބްރޫކް ވިދާޅުވީ އަބަދު ދައްކަމުން ގެންދާ ވާހަކަ އަކީ މިފަދަ ކާރިސާއަކުން ސަލާމަތް ވުމަށް މުޅި އެންމެންގެ އެއްބާރުލުން ބޭނުންވާ ވާހަކަ ކަމަށާއި ސަރުކާރަށް ވެސް ކޮށްދެވޭނީ ވަކިވަރެއް ކަމަށެވެ.\n"މި ކަންކަމުގައި ވީވަރަކުން އަޅުގަނޑުމެން އެހީތެރިކަން ފޯރުކޮށްދޭނަން. އެކަމަކު މިހާރު ކަން ކުރާ ގޮތަކުން އަޅުގަނޑުމެން ފަހުން ފަހުރިވެރިވާން ޖެހޭނެ. އެއީ ނަމޫނާ އަކަށް މުޖުތަމައަށް ދެއްކެން ޖެހޭނެ ކަމެއް." މަބްރޫކް ވިދާޅުވިއެވެ.\nމަބްރޫކް ވަނީ މި ދަނޑިވަޅުގައި ގޭގޭގެ ކުލި ކުޑަކޮށް މާފުކޮށްދެމުން ގެންދާ ފަރާތްތަކަށް ޝުކުރު އަދާކުރައްވާފައެވެ. އަދި ދެން ތިބި ގޭގޭގެ ވެރިން ވެސް އެފަރާތްތަކެކޭ އެއްފަދައިން ނަމޫނާ ދެއްކުމަށް މަބްރޫކް ވަނީ ގޮވާލައްވާފައެވެ.


Ran Medal Ah Amaazu Hifi Dhivehi Team Hithi Gothakah Kataifi - Vaguthu\nކޮވިޑްގެ އަދަދު މަޑުޖެހުމެއް ނެތި މައްޗަށް، އެޗްޕީއޭގެ ޚަބަރެއް ނެތް! - 15 ގަޑިއިރު ކުރިން\nރަންމެޑަލްއަށް އަމާޒުހިފި ދިވެހި ޓީމު ހިތިގޮތަކަށް މުބާރާތުން ކަޓައިފި\n2 މަސް ކުރިން ( ނޮވެމްބަރު 16, 2021 )\nރާއްޖެއާއި ސީޝެލްސް ބައްދަލުކުރި މެޗުގެތެރެއިން-- ވަގުތު އިމޭޖަސް: އަބްދުﷲ އަބީދު\nސީޝެލްސް އަތުން ލަނޑެއްނުޖެހި އެއްވަރުވެ ސްރީލަންކާގައި ކުރިޔަށްދިޔަ މަހިންދަ ރާޖަޕަކްސް ޓްރޮފީ ފުޓުބޯޅަ މުބާރާތުން ދިވެހި ގައުމީ ޓީމު ހިތިގޮތަކަށް ކަޓައިފިއެވެ.\nބޯ ވިއްސާރައިގައި ލަންކާގެ ރޭސް ކޯސް ސްޓޭޑިއަމުގައި ކުޅުނު މި މެޗުގައި ގިނަވަގުތު ބޯޅަ ހިފަހައްޓައިގެން ގިނަ ހަމަލާތަކެއް އުފައްދާފައިވަނީ ރާއްޖޭގެ ޓީމެވެ.\nރާއްޖެއިން މި މެޗު ފެށީ ގިނަ ބަދަލުތަކަކާއި އެކުއެވެ. އެގޮތުން މުބާރާތުގައި ލަންކާއާއި ބަންގްލަދޭޝް އާއި ދެކޮޅަށް ކުޅުނު މެޗާއި ހިލާފަށް މި މެޗަށް ރާއްޖެއިން ބޮޑެތި ބަދަލުތަކެއް ގެނައެވެ. އެންމެ ބޮޑު ބަދަލެއްގެ ގޮތުގައި ފެނުނީ އަލީ އަޝްފާގު (ދަގަނޑޭ) ބެންޗުން ފެށުމެވެ. އޭގެއިތުރުން ފުރަތަމަ އެގާރައިގައި ނާއިޒް ހަސަން (ދާދު) ހިމެނި ނަމަވެސް މެޗުގެ ކުރިން ބޭއްވި ފަހު ފަރިތަކުރުމުގައި އޭނާ އަނިޔާވުމުން ބަދަލުގައި ހަސަން ރާއިފް އަހުމަދު (ހަންނަ) އެރުވިއެވެ.\nބޯ ވިއްސާރައިގައި ކުޅުނު މި މެޗު ކުޅުނު ރޭސް ކޯސް ސްޓޭޑިއަމުގެ ހާލަތު ވަރަށް ގޯހެވެ. ކުޅުންތެރިންނަށް ވެސް ރަނގަޅަށް ނުކުޅެވިގެން އުޅުނުތަން ފެނިގެންދިޔަ އެވެ. މުޅި މެޗުކަހަލަ ގޮތަކަށް ކޮންޓްރޯލްކޮށްގެން ކުޅުނީ ދިވެހި ޓީމުންނެވެ. ކުރީ ދެ މެޗާއި ހިލާފަށް ދިވެހި ޓީމުގެ މަސައްކަތު ރޭޓު މިމެޗުގައި ބޮޑުތަން ރަނގަޅެވެ. ހާއްސަކޮށް ހަމްޒާ މުހައްމަދު (ހަމްޕު) ގެ ނުރައްކާ ވަރަށް ބޮޑަށް މި މެޗުގައި ފެނުނެވެ. ހަމްޕު ކުރީ ދެ މެޗުގައި ނުކުޅުނީ ރަނގަޅަށް ފިޓުނުވުމުންނެވެ.\nރާއްޖޭގެ ފޯވާޑްލައިނުގައި ފުރަތަމަ ހާފުގައި ހަރަކާތްތެރިވީ އަސަދުﷲ އަބްދުﷲ އާއި ހަމްޒާ މުހައްމަދެވެ. މި ދެ ކުޅުންތެރިންގެ މި ހާފުގައި ކުރި މަސައްކަތް ވަރަށް ރަނގަޅެވެ. މި ހާފުގައި ރާއްޖެއަށް ލަނޑުޖަހާނެ އެންމެ ރަނގަޅު ފުރުސަތެއް ތަނަވަސްވީ 35 ވަަނަ މިނެޓުގައެވެ. ސީޝެލްސްގެ ދެ ކުޅުންތެރިން ކައިރިން ނައްޓާލުމަށްފަހު ނިހާނަށް ޖައްސާލި ބޯޅައިގައި އޭނާ ފުުލުފުލުން ދެ ހަމަލާއެއް ގޯލާއި އަމާޒުކޮށް ފޮނުވާލިއެވެ. ހުރަހަކަށް ވީ ފަހަތުގައި ބޮނޑިވެގަނެގެން ތިބި ސީޝެލްސް ކުޅުންތެރިންނެވެ.\nމެޗުގެ ފުރަތަމަ ހާފުގައި ދެޓީމުންކުރެ ޓީމަކަށް ލަނޑެއް ނުޖެހުނު ނަމަވެސް މި ހާފުގައި ގިނަ ހަމަލާތަކެއް އުފައްދާފައިވަނީ ރާއްޖޭގެ ޓީމުންނެވެ. ފުރަތަމަ ހާފު މިހެން ނިމުނުއިރު ދެވަނަ ހާފު ރާއްޖެއިން ފެށީ ބަދަލަކާއި އެކު އެވެ. ނާއިޒް ހަސަންއަށް އަނިޔާވެގެން ފުރަތަމަ އެގާރައިގައި ހިމެނި ހަސަން ރާއިފު (ހަންނަ) ގެ ބަދަލުގައި އަލީ އަޝްފާގު (ދަގަނޑޭ) އެރިއެވެ. އަދި އަލީ ފާސިރު (ސެންޓޭ) ވެސް ކުޅެން އެރިއެވެ. ދިވެހި ޓީމުގެ އެޓޭކުލައިން ވަރުގަދަވި ނަމަވެސް ސީޝެލްސްގެ ހަމަލާތައް ދެވަނަ ހާފުގައި ގިނަވެގެންދިޔަ އެވެ.\nމަތިން ކުޅޭ ބޯޅަތަކުގައި ސީޝެލްސް ފެނިގެންދިޔައީ ވަރަށް ނުރައްކާތެރިކޮށެވެ. އެގޮތުން ދެވަނަ ހާފުގައި އެ ޓީމުގެ އެ ޓީމުގެ ލެބްރޯސް ނެގި ހުރަސް ދިޔައީ ގޯލު ކުރިމަތިން ހުރަސްވެގެންނެވެ. އެއްވެސް ކުޅުންތެރިއަކަށް ބޯޅަ ލިބޭގޮތް ނުވި ނަމަވެސް ދިވެހި ޓީމުގެ ހުސްް ޖާގަތަކަށް ސީޝެލްސް އިން ދިޔައީ ވަރަށް ސަމާލުވަމުންނެވެ.\nރާއްޖެއަށް ކިރިޔާވެސް ހަމަޖެހިލުމެއް ލިބިގެންދިޔައީ މެޗުގެ 76 ވަނަ މިނެޓުގައި ސީޝެލްސްގެ ޑިފެންޑަރު މާކު މަތިއޮޓަށް ދެ ރީނދޫ ކާޑާއެކު ރަތް ކާޑު ދެއްކުމުންނެވެ. އޭނާއަށް ދެވަނަ ރީނދޫ ކާޑެއް ދެއްކީ ހައިޝަމްއަށް ކުރި ފައުލަކާއި ގުޅިގެންނެވެ. އެއާއެކު ބާކީބައި އެ ޓީމުން ކުޅުނީ އެއް ކުޅުންތެރިއަކު މަދުކޮށެވެ. ނަމަވެސް ދިވެހި ޓީމަށް ސީޝެލްސްގެ ގޯލު ފޫއަޅުވާލެވޭގޮތް ނުވިއެވެ.\nއޭގެފަހުން ރާއްޖޭގެ ސްޓޭޓް މިނިސްޓަރ އަސްހަދު އަލީ ކުޅެންއަރާ ވަނީ މެޗުގެ ފުރިހަމަ ވަގުތު ހަމަވެގެން ރެފްރީ ދެއްކި އިތުރުވަގުތުގައި ރަތްކާޑެއް ހޯދާފައެވެ.\nރާއްޖެ ކުޅުންތެރިން ހުނަރުވެރި، ބޭނުންވަނީ ފިޒިކަލީ ވަރުގަދަކުރަން- ގައުމީ ކޯޗު\nޣައްޒާ އިން އިސްރާއީލަށް ހަމަލާދީފި\nއައްޑޫގެ ދެ މިސްކިތަކަށް މީހަކު ބޮޑުކަމުގޮސްފި\nނޮވެމްބަރު 16, 2021 17:34\nޖާމިނު ވާނެ މީހެއްނެއްތަ\nނޮވެމްބަރު 16, 2021 18:00\nތިޔާ ބުނާ މީހަކު މިއަދު ދަނޑުމަތީގަ ނުވޭ 40 ސިކުންތުވެސް.ފައިބަން ޖެހުނީ ރަތެއް ހިފައިގެން.އޭނަ އެއީ އެއްވެސް ކަހަލަ އަޙްލާގެއް ހުންނަ މީހެއް ނޫން.މިމީހުންނަށް ނައިބް މިނިސްޓަރިކަން ދޭނީ ވެސް ކޮހުންކަން ޔަގީން. ވ.ވެދުން\nނޮވެމްބަރު 16, 2021 21:01\nނުހުންނާނެ...އެނބުރި އަންނާނީ ވަރުގަދަކޮށޭ؟\nނޮވެމްބަރު 16, 2021 17:35\nކޮބާ ރާކަނިމަސްކެވުނު ތަ؟؟ ވ.ވެދުން\nނޮވެމްބަރު 16, 2021 17:36\nދަނޑުގެ ވިނަގަނޑު ހުރިހާވެސް މައްސަލައަކީ ދޯ\nނޮވެމްބަރު 16, 2021 17:37\nނޮވެމްބަރު 16, 2021 17:42\nހަހަހަހަހަހަހަހަހަ! ރަންމެޑަލް! ކޮންކަހަލަ ރަންމެޑެއްޔެއްތަ ލިބުނީ!!!\nނޮވެމްބަރު 16, 2021 17:43\nނޮވެމްބަރު 16, 2021 17:44\nނުފޫޒްގެ މައްސަލަ ހުރިހާވެސް މައްސަލަޔަކީ\nނޮވެމްބަރު 16, 2021 17:49\nޢަޑުބަރޭ އަވަހައް ގޮޅިޔައްލާ އޭނަ ރާއްޖޭގެރީތިނަން ހުތުރުކޮއްފި އޭނަ އެހުރީ އަލީވަހީދާ ޖާމިނުވެ އޭނަ ގަމުން ފުރުވާލާފަ.\nނޮވެމްބަރު 16, 2021 17:51\nކުޅަދާނަ އެއް ނޫނޭ ރާއްޖޭގެ ގައުމީ ފުޓްބޯޅަ ޓީމް ބައިނަލް އަގްވާމީ އެއްވެސް މުބާރާތަކުން މޮޅުވާން ހިޔާ ފްލެޓްސް ތަކުގެ ކުލި ކުޑަ ނުކޮށް ކުޅަދާނަ އެއް ނޫނޭ އެފްއޭއެމް މަހަށް ދާން ޖެހޭނީ އަދި މަޚްލޫފު ވެސް މަހަށް ދާން ޖެހޭނީ ތަމެން ދެން މަހަށް ދޭބަލަ މަހަށް މަހަށް މަހަށް މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ މަަހަށްދޭބަލަ\nނޮވެމްބަރު 16, 2021 19:39\nމިކަލޭގެއަކީ މަސްނުކާ މީހެއއްތަ .. މަހައދިއުމަކީ ދެރަކަމެއް ނޫނޭ...\nނޮވެމްބަރު 16, 2021 17:57\nޢެފްއޭއެމް ސިޔާސީ ވީމަ ވާންޖެހޭ ހައެތި ތިޔައޮތީވެފަ.\nނޮވެމްބަރު 16, 2021 18:05\nމަހައް ގޮސްގެން ހާދަ ލާރިއެއް ލިބޭ ވާނުވާގަ މަހައްދާން ތިގޮވަނީ\nނޮވެމްބަރު 16, 2021 18:12\nނޮވެމްބަރު 16, 2021 18:20\nކޮބާ ތާހިރުވެއްޖެ!! އަޑުބަރޭގަނޑު ކުޅެން ނޭނގުނަސް މީހުން ގަޔަށް ބޮލަށް އަރަން ވަރަށް މޮޅު ދޯ! އެސޮރު ކިރިޔާ ވިއްޔާ މަރުނުވީ!! ދެން އާދޭ އަވަހަށް...ކަރަކަރައިން ކޯޗުން ގެނެސްގެންވެސް ނުވި...ލަދުން ބޯހަލާކު🙈🤦♀\nނޮވެމްބަރު 16, 2021 18:21\nމިހާރުވެސް ތިޔަ ޤައުމީ ޓީމަށް ޓެސްޓް ކޮށްލަން ނަމަވެސް އަތޮޅު ތެެރޭގައި ތިބި މޮޅު ކުޅުން ތެރިން ލައިގެން މެޗް ކުޅެލަބަލަ. މުޅި ޜާއްޖޭ ގެ ހުރިހާ އަތޮޅަކުން...ޔަޤީނޭ މޮޅުވާނޭ . މިހާރު ތިބި ކުޅުން ތެރިން ދަނޑު ބޭރުގައި މެޗް ބަލަން ތިބޭ ގޮތަށް.\nނޮވެމްބަރު 16, 2021 18:36\nރާއްޖެއިން ބޭރު މީހުން ގެންނަންވީ ޤައުމީ ޓީމުތަކަށް. ދޯ ޗެއަމަން ހަސަން ލަތީފް.\nނޮވެމްބަރު 16, 2021 18:37\nމިހުރުހާސުންޕާކަމެއްގ އަސްލަކީ އިބުރާ\nނޮވެމްބަރު 16, 2021 18:41\nއަކޫ ބޭރުކުރޭ ފުރަތަމަ\nކޮބާހޭ ކެޕޓަންގެ ޒިންމާ ހުސް ފޮޅިއެޅިޔަސް ކަމަކުނުދާނެ\nކަލޭމެން ދިވެހި ސަޕޯޓަރުން ވަރަށް މާޔޫސް ކޮށްފި\nޤައުމީ ޓީމަށް ކުޅެން ނިކުންނާނީ % 200 ދޭން. ނޫނީ ތިބޭގޭގަ އަކުންބަކުން ކުޅެން\nޒުވާން ކުޅުންތެރިންނަށް ފުރުސަތުދީފަ\nއޭޖްގްރޫޕް އައުޓް ނޯޗޮއިސް!!!\nނޮވެމްބަރު 16, 2021 18:43\nބައްސާމް، މަހްލޫފް، ދެންވެސް ތި މިނީ ޓާރްފްގަ ޖަހާފަހުރި ފެންސްނަގާ، އަލި ގަދަ ކޮށްލާކަށް ނުވޭތަ. ބޭކާރު ކަންކަމަށް ޚަރަދު ނުކޮށް.\nނޮވެމްބަރު 16, 2021 18:44\nނިއު ފުނޑާލާފަ ބައްސާމަށް ހުނިގޭނޭނި، ހިމުންކޮށް......\nނޮވެމްބަރު 16, 2021 18:47\nއަސްލުވެސް ރާއްޖޭން ބޭރުމީހުން ގެންނަންވީ ތިކަމައްވެސް އޭރުން އޯކޭވާނެ ލަދުން ބޯހަލާކު\nނޮވެމްބަރު 16, 2021 18:48\nނޮވެމްބަރު 16, 2021 18:54\nކުޅިވަރަކީ މޮޅާއި ދެރަވެސް އޮންނަ ކަމެއް. ބަލި ޤަބޫލުކުރަން ދަސް ނުވާ ބައަކަށް މޮޅުވެސް ޤަބޫލު ކުރަން އެނގިގެން ނުވާނެ.\nނުބޮވިގެން އުޅުނު ބޮނޑި ބޮވިފަ ތިއޮތީ. އަދިވެސް ތިމާމެން ގައިގަ ހުރި މައްސަލަ ތަކަށް ވިސްނާ އެކަންތައް ރަނގަޅު ކުރުމުގެ ބަދަލުގަ އަރުވާޖަހާފަ ބައިސާ ކަނޑަމުން ދުވާތި. އަހަރެމެން ހުރިހާ ލަދެއް ގަންނަން ޖެހެނީ.\nނޮވެމްބަރު 16, 2021 18:55\nޤައމީ ޓީމް ޕްރައިވަޓޭޒް ކޮށްލަން ފެނޭ\nޢަޑުބަރޭ އަވަހައް ގޮޅިޔައްލާ އޭނަ ރާއްޖޭގެރީތިނަން ހުތުރުކޮއްފި އޭނަ އެހުރީ އަލީވަހީދާ ޖާމިނުވެ އޭނަ ގަމުން ފުރުވާލާފަ\nނޮވެމްބަރު 16, 2021 19:13\nބަލިވާ ސަބަބު މިއޮތީ އެވެ.\nނޮވެމްބަރު 16, 2021 19:18\nމީކުރީ ސަރުކާރާހެދި ވީގޮތެއް.\nނޮވެމްބަރު 16, 2021 20:06\nއިންޝާﷲ އަދި ރަނގަޅުވާނެ. ފިޓްނަސް ރަނގަޅުކޮށް، އާޖީލު ބިނާ ކުރުމުގެ މަސައްކަތް ބާރު ސްޕީޑުގަ ގެންދަންވީ. ނޫންނަމަ ހުރާގެ ފުޓުބޯޅަ ފަދައިން ނެތި ހިނގައިދާނެ\nނޮވެމްބަރު 16, 2021 20:32\nކުރީ ސަރުކާރުން ކަންތައް ކޮށްފަ އޮތްގޮތުން ބަލިވީ\nނޮވެމްބަރު 16, 2021 21:29\nތިޔަވީ އެންމެ ރަނގަޅައް ، މިކަހަލަ ވެރިކަމެއްގަ މޮޅެއް ލިބުނަސް ރައްޔިތުން ވާނީ ނިކަމެތި.\nނޮވެމްބަރު 16, 2021 21:30\nކޮއްމެތާކަށް ސިޔާސީ ޖާހިލުން ވަދެގަތީމަ ވާނެ ހަތަރެތި ތިޔަވީ!\nނޮވެމްބަރު 16, 2021 23:08\nالحمد الله . الله اكبر ހުންނާނީ ޖަމިނުވާމީހުން ލައިގެން އަލިފާންކެވިފަ.. ހިނި އަންނީ.. ފެއިލް ޓީމް.. ފެއިލް ސަރުކާރު.. ލޮލް..\nހިޔާފްލެޓުން ވަގު ކިނބޫ\nނޮވެމްބަރު 16, 2021 23:12\nލަދުން ދެފައި ކައިރި ކޮށްލަންނުކެރެ..\nނޮވެމްބަރު 17, 2021 06:40\nކުރީ ސަރުކާރުގެ ސަބަބެއް ތީ! ހެހެހެ\nނޮވެމްބަރު 17, 2021 07:17\nތީ ކުރީ ސަރުކާރު މެޗެއްތަ. ޕަކާސް. އަންނަނީ ހިނި.\nނޮވެމްބަރު 17, 2021 08:08\nޢަޑުބަރޭއަށް އަވަހަށް ފިޔަވަޅު އަޅުއްވާ މުޅިރާއްޖެއަށް ކުރި ހުތުރު ޢަމަލަށް ރަށްޔިތުންނަށް އެގޭގޮތަށް (ފިޔަވަޅު އަޅުއްވާ)\nނޮވެމްބަރު 17, 2021 09:43\nޑޯންޓު ބައުންސް ބެކު އެނީ މޯ އޯކޭ


Aburuge bill dhiraasaa kurumah baeh media thakaa muasasaa thah haaziru kuran ninmaifi | Mihaaru\nއަބުރުގެ ބިލު ދިރާސާ ކުރުމަށް އެކުލަވާލި ކޮމެޓީގެ މެމްބަރުން މިއަދުގެ ބައްދަލުވުމުގައި. ބިލު ދިރާސާ ކުރުމަށް ބައެއް މީޑިއާތަކާއި މުއައްސަސާތައް ހާޒިރު ކުރަން ވަނީ ނިންމާފައި. - ފޮޓޯ: މުހައްމަދު ޝަރުހާން/ މިހާރު\nއަބުރުގެ ބިލު ދިރާސާ ކުރުމަށް ބައެއް މީޑިއާތަކާއި މުއައްސަސާތައް ހާޒިރު ކުރަން ނިންމައިފި\n02 އޯގަސްޓް 2016 - 14:01 18 comments\nކޮމެޓީ ބައްދަލުވުމުގައި ކެލާ ދާއިރާގެ މެމްބަރު އަލީ އާރިފު ހުށަހަޅުއްވައި ގެމަނަފުށީ ދާއިރާގެ މެމްބަރު ޖަމީލް އުސްމާން ތާއީދު ކުރެއްވި ހުށަހެޅުން ފާސްވީ ކޮމެޓީ މެމްބަރުންގެ އިއްތިފާގުންނެވެ.\nބިލުގެ މަސައްކަތް ދިރާސާ ކުރުމަށް އެކުލަވާލި ކޮމެޓީން ހާޒިރު ކުރަން ނިންމި ފަރާތްތަކަކީ ރަޖިސްޓްރީކޮށްގެން ހިންގާ ބޮޑެތި މީޑިއާތައް، މީޑިއާ ކައުންސިލް، ބްރޯޑްކާސްޓިން ކޮމިޝަން، އިސްލާމިކް ޔުނިވާސިޓީ، ފިގުހު އެކަޑަމީ، ނެޝަނަލް ޔުނިވާސިޓީ، ފިލްމު އެސޯސިއޭޝަން، ހިއުމަން ރައިޓްސް ކޮމިޝަން އޮފް މޯލްޑިވްސް (އެޗްއާރުސީއެމް)، ލޯޔަރުން ހިމެނޭ ޖަމިއްޔާއެއް އޮތްނަމަ އެ ޖަމިއްޔާއެއް، ފުލުހުން، އެމްއެންޑީއެފް، ބަންޑާރަ ނައިބު އަދި ޕްރޮސެކިއުޓާ ޖެނެރަލް (ޕީޖީ) އެވެ.\nއަބުރުގެ ބިލު ދިރާސާ ކުރާ ކޮމެޓީގެ ދެ މެމްބަރުން ކަމަށްވާ ގެމަނަފުށީ ދާއިރާގެ މެމްބަރު ޖަމީލް އުސްމާނާއި ފަރެސްމާތޮޑާ ދާއިރާގެ މެމްބަރު ހުސެއިން މުހައްމަދު ލަތީފް. ފޮޓޯ: މުހައްމަދު ޝަރުހާން/ މިހާރު\nމީގެ އިތުރުން އަބުރުގެ ބިލުގެ ވަކިވަކި މާއްދާތަކަށް ހުށަހަޅަން ބޭނުންވާ އިސްލާހެއް އޮތްނަމަ، އެ އިސްލާހެއް ހުށަހެޅުމުގެ ފުރުސަތު ދިނުމަށް ވެސް ކޮމެޓީން ވަނީ ނިންމައިފަ އެވެ. އެގޮތުން މަޖިލީހުން މާދަމާ އިއުލާންކޮށް، މި މަހުގެ 15 ގެ ކުރިން އިސްލާހު ހުށަހެޅުމުގެ ފުރުސަތު ވަނީ ދީފަ އެވެ.\nކޮމެޓީގެ މުގައްރިރު އަދި ނިލަންދޫ ދާއިރާގެ ޕީޕީއެމް މެމްބަރު އިބްރާހިމް ހަލީލް ވިދާޅުވީ ކޮމެޓީން ވަކި ބަޔަކު ހާޒިރު ކުރަން ނިންމިޔަސް، ކޮމެޓީ ބައްދަލުވުންތައް ކުރިއަށްދާ ވަރަކުން އިތުރު ބަޔަކު ހާޒިރު ކުރަން ޖެހިއްޖެނަމަ، އެކަން ވެސް ކުރައްވާނެ ކަމަށެވެ.\nއަބުރުގެ ބިލު ދިރާސާ ކުރުމަށް އެކުލަވާލި ވަގުތީ ކޮމެޓީގެ މުގައްރިރު އަދި ނިލަންދޫ ދާއިރާގެ މެމްބަރު އިބްރާހިމް ހަލީލް މިއަދުގެ ބައްދަލުވުމުގައި ވާހަކަ ދައްކަވަނީ. - ފޮޓޯ: މުހައްމަދު ޝަރުހާން/ މިހާރު\nހަލީލް ވިދާޅުވި ގޮތުގައި ކޮމެޓީއަށް ހާޒިރު ކުރަން ނިންމި ފަރާތްތަކަށް ދައުވަތު ފޮނުވުމުގެ ކަންކަން ވީހާވެސް އަވަހަކަށް ހަމަޖެއްސުމުގެ މަސައްކަތް ކުރަމުންދާ ކަމަށެވެ.\nއަބުރުގެ ބިލު ހުށަހެޅުއްވި އުނގޫފާރު ދާއިރާގެ މެމްބަރު ޖައުފަރު ދާއޫދު ވިދާޅުވީ ބިލުގައި ނޫސްވެރިން ކަންބޮޑުވާ ކަންތައްތަކެއް ހުރިނަމަ، އެ ކަމެއް ކޮމެޓީއަށް ހުށަހަޅައިގެން ދިރާސާ ކުރުމުގެ ފުރުސަތު ދޭން ޖެހޭ ކަމަށެވެ. އަދި މަޖިލީހުގެ ދެވަނަ ދައުރު ނިމުމުގެ ކުރިން ބިލު ތަޅުމަށް ފޮނުވުމަށް ބާރު އެޅުއްވި އެވެ.\nހިޔާލު ފާޅުކުރުމުގެ ހައްގު ހަނިކުރަން މަޖިލީހަށް ހުށަހަޅާފައިވާ އަބުރުގެ ބިލު މި މަހުގެ 25ގެ ކުރިން ދިރާސާކޮށް ނިންމައި ރިޕޯޓު ތަޅުމަށް ފޮނުވަން މި ބިލު ދިރާސާ ކުރާ 11 މެމްބަރުންގެ ކޮމިޓީން ވަނީ ނިންމައިފަ އެވެ. އަދި ކޮމެޓީގެ ގަވާއިދު ވެސް މިއަދު އެކުލަވާލި އެވެ.\nސަރުކާރުގެ ފަރާތުން މަޖިލީހަށް ހުށަހެޅި ބިލަށް އިއްޔެ ބަހުސް ކުރެއްވި ގިނަ މެމްބަރުން މި ބިލު އޮތް ގޮތަށް ފާސް ކުރަން ދެކޮޅު ހެއްދެވި އެވެ. އެގޮތުން އިދިކޮޅު މެމްބަރުން ވިދާޅުވި ގޮތުގައި ބިލު ފާސްކުރަން އުޅެނީ ސަރުކާރުގެ ކޮރަޕްޝަނާއި ފަސާދައިގެ ވާހަކަތައް ހުއްޓުވުމަށެވެ. އަދި މިއީ މިނިވަން ނޫސްވެރިކަމަށާއި ހިޔާލުފާޅުކުރުން ހުއްޓުވުމަށް ކުރަން އުޅޭ ކަމެއް ކަމަށް އެ މެމްބަރުން ވިދާޅުވި އެވެ. ބިލުގައި އަބުރާ ބެހުމަކީ ޖިނާއީ ކުށެއްގެ ގޮތުގައި ވަނީ ކަނޑައަޅައިފަ އެވެ. އެކަމަކު މީޑިއާގެ މައްސަލަތައް ބަލައި ފިޔަވަޅު އެޅުމުގެ ބާރު ދީފައި އޮތީ މީޑިއާގެ ކަންކަން ބަލަހައްޓާ މުއައްސަސާތަކަށެވެ.\nގައުމީ ސަލާމަތަށް ނުރައްކާވާ ފަދަ ހިޔާލެއް ފާޅުކުރުމާއި އާންމު ނިޒާމާ ހިލާފު ހިޔާލު ފާޅުކުރުމާއި އަބުރާ ބެހެވޭ ފަދަ ހިޔާލެއް ފާޅުކުރި މީހެއްގެ އަދަބަކަށް 50،000ރ. އާއި 2،000،000ރ. އާ ދެމެދުގެ އަދަދަކުން ޖޫރިމަނާ ކުރުމަށް ގާނޫނުގެ ދަށުން ކޯޓުން ކަނޑައަޅަން ވާނެ ކަމަށް ބިލުގައިވެ އެވެ. އަދި ޖޫރިމަނާ ފައިސާ ނުދައްކައިފި ނަމަ، ތިން މަހާއި ހަ މަހާ ދެމެދުގެ މުއްދަތަކަށް ޖަލަށް ލެވޭނެ އެވެ. ޖޫރިމަނާ ފައިސާ ކަނޑައެޅިފައިވާ މުއްދަތުގެ ތެރޭގައި ނުދައްކައިފި ނަމަ، އެ މައްސަލަ ފުލުހުންނަށް ހުށަހަޅަން ޖެހެ އެވެ. އަދި އެ މައްސަލަ ފުލުހުން ތަހުގީގުކުރުމަށް ފަހު، ދައުވާ ކުރުމަށް ޕްރޮސެކިއުޓަ ޖެނެރަލް (ޕީޖީ) އޮފީހަށް ފޮނުވަން ވާނެ އެވެ. މި ބިލާ މެދު ރާއްޖޭގެ ނޫސްވެރިންނާއި އާންމުންގެ އިތުރުން ބޭރުގެ ފަރާތްތަކުން ވެސް އަންނަނީ ވަރަށް ބޮޑަށް ފާޑުކިޔަމުންނެވެ. އަދި ބިލުގައި ހުރި މައްސަލަތަކާ ބެހޭ ގޮތުން އާއްމުން ހޭލުންތެރިކުރަން ނޫސްވެރިން އިސްވެ ތިބެ އަންނަނީ "27ގެ ދިފާއުގައި"ގެ ނަމުގައި ވަރުގަދަ ކެމްޕެއިނެއް ވެސް ހިންގަމުންނެވެ.\nއިތުރު ލިޔުންތައް މީޑިއާ ނޫސްވެރިކަން ރައްޔިތުންގެ މަޖިލިސް މޯލްޑިވްސް ބްރޯޑްކާސްޓިން ކޮމިޝަން މޯލްޑިވްސް މީޑިއާ ކައުންސިލް ނޫސްވެރިކަމުގެ މިނިވަންކަން ޚިޔާލުފާޅުކުރުމުގެ މިނިވަންކަން އަބުރާ ބެހުން


(17 އޮކްޓޫބަރު 2017 އާ ގުޅޭ)\nޖަދުވާނަކަށް ނޯވެވުނެވެ. އެނދުން ތެދުވެ ކޮމްޕިއުޓަރާ ކައިރިވެލައި ގޫގުލް ސަރޗްކުރަން ފެށިއެވެ. އޭނާ ބޭނުންވީ ފިލިޕީންސް ކޯބްރާގެ މަޢޫލޫމާތު ދެނެ ގަންނާށެވެ. އެތައް މަޢުލޫމާތެއް ކިޔުމުން ޖަދުވާނަށް އެނގުނީ މީދާ ފަދަ ދިރުންތައް ކާން ލިބެނިކޮށް އެސޮރަށް އުޅެވިދާނެކަމެވެ. ފެން ހުންނަ ސަރަހައްދުތަކުގައި އެސޮރަށް މަރުނުވެ އޮވެވިދާނެކަމެވެ. ކިތަންމެ ހޫނު ގަދަ ވިޔަސް އެ ސޮރުމެންގެ ފުރާނައަށް ނުރައްކާ ނުވާނެކަމެވެ. މި މަޢުލޫމާތުތައް ކީ ވަރަކަށް ޖަދުވާންގެ ހިތުގެ ވިންދު ދިޔައީ އަވަސްވަމުންނެވެ. މީހާގެ ގައިން ދިޔައީ ދާހިއްލަމުންނެވެ.\nފުލުހުންގެ އޮޕަރޭޝަން ހިނގަމުންދާ ވަގުތު އަމީނީ މަގަށް ނުކުތުން އޮތީ މަނާކޮށްފައެވެ. އެ އިލްތިމާސާއެކު ގިނަ ބައެއްގެ ހިތުގައި ވަނީ ބިރުވެރިކަން އުފެދިފައެވެ. އެ ހަރުފަ ހިފިފައި ނުވާތީ އެ ކަންބޮޑުވުން އޮތީ ނޫސްތަކުގެ ސުރުޚީތަކުގަޔާއި ރައްޔިތުންގެ ހިތްތަކުގައެވެ. ދިވެހި ފުލުހުންގެ އިތުރުން އިންޑިޔާގެ ފުލުހުންގެ ޓީމެއްވެސް ހަރުފަ ހޯދުމުގައި ދިޔައީ ޙަރަކާތްތެރިވަމުންނެވެ.\nއެތައް މަސައްކަތަށް ފަހު ހުރިހާ ކާނުތަކެއް ޗެކުކުރުމުގެ މަސައްކަތް ފެށިއެވެ. އިސްވެ އުޅުނީ އިންޑިޔާ ފުލުހުންނެވެ. އެ މީހުންގެ ލޮލުގަައި އަޅައިގަތީ ހަރުފަ ދަތުރުކޮށްފައިވާ މަގުތަކެވެ. އެއަށް ވުރެ ބޮޑަށް އެމީހުންނަށް ފާހަގަ ކުރެވެނީ ހަރުފައަށް އެ ކާނުތަކުގެ ތެރޭގައި އުޅެވިދާނެ ގޮތް ފަހިވެފައި ވާކަމެވެ. ޗަކަޔާއި ފެނުގެ ކާނުތަކުގެ ތެރޭގައި އެ ސޮރުމެންގެ ދިރިއުޅުން ހޭދަކުރެވިދާނެކަން ވިސްނުނީ މީދަލާއި ހިނކަނދި ފަދަ ދިރުންތައް ހާލި ހަދައިގެން ކާނުތަކުގައި ވަޅުލާފައި ފަލަ ހޮޅިތަކުގެ ތެރެއިން ބައެއް ހޮޅިތަކުގައި އުޅެމުން ދިއުމުގެ ސަބަބުންނެވެ.\nކުރެވުނު މަސައްކަތުން ހަރުފަ އުޅެމުން ދިޔަ ހިސާބު ދެނެގަނެވުނެވެ. ނެގުނު މަތިގަނޑާއެކު ކުއްލިއަކަށް ކޮޅަށް ޖެހުނީ ތިން ފޫޓްގެ ހަރުފައެކެވެ. ގަދަ މުށި ކުލައިގައިވާ ޕިލިޕީންސް ކޯބްރާއެކެވެ. ބޮލާ ގުޅިފައިވާ ބައިގެ ދެ ފަރާތް ފަތާވެފައިވާ އިރު އެ ސޮރުގެ ހަމަލާއިން ސަލާމަތްވުމަށް ފުލުހުންނަށް ދުރަށް ދުއްވައިގަނެވުނުކަން އެއީ ނަސީބެވެ. އެ ސޮރުގެ ވިހަ ދިހަ ވަރަކަށް ފޫޓަށް ފޮނުވާލާނެއެވެ. ދަތް އަޅައިފިނަމަ ނިމުނީއެވެ. 30 މިނެޓު ނުވަނީސް މީހާ ހާސްވެ މަރަށް ތެޅޭނެއެވެ. ފުލުހުންނަށް ޝައްކުކުރެވުނީ އެތައް ކޯބްރާއެއް އެ ކާނުތަކުގެ ތެރޭގައި އުޅެމުން ދާނެކަމެވެ. އެސޮރުގެ ހަމަލާ އައީ އެސޮރަށް ނުވަތަ ދަރީންނަށް އޭގެ ގެއްލުން ވެދާނެކަމުގެ ބިރަށްޓަކައެވެ. އެ ދަރިންނަށް ކާންދެވޭނެ ގޮތެއް ނެތި އެކަމާ ރުޅިގަދަވެގެންކަމަށް ވެސް ވެދާނެއެވެ. ޔަގީން ކުރެވުނީ ކޮންމެވެސް ބޮޑުކަމެއް އެ ސޮރަށް ދިމާވެފައިވާކަމެވެ. ފުލުހުންނަށް ޔަގީންވަނީ ޕިލިޕީންސް ކޯބްރާ ބިސްއަޅައި ކޮންމެ ފަހަރަކު މަދުވެގެން ސާޅީހަކަށް ބިސް އަޅައިކަމެވެ. ފުލުހުންނަށް އިތުރު ގޮންޖެހުމަކާ ކުރިމަތި ވީއެވެ.\nމާގިނަ އިރުތަކެއް ނުވެ އެ ހަރުފަ ހިފިއެވެ. އެވަރަކުން ފުލުހުންގެ މަސައްކަތް ހުއްޓައެއް ނުލައެވެ. އެ ހިސާބުގެ ހުރިހާ ކާނެއް ރަނގަޅަށް ޗެކުކުރަން ފެށިއެވެ. އެ މަސައްކަތުގެ ތެރެއިން ފެނުނީ ހަރުފަ ބިސްއަޅާފައި ވާތަނެވެ. ތިރީހަކަށް ބިސް އަޅާފައިވާ އިރު އެ ބިސްތަކުން ހީވީ ހަމަ ދެންމެ ދެންމެ ހަރުފަ ނުކުމެދާނެ ހެންނެވެ. ފުލުން އަވަސްވީ އެ ބިސްތައް ނެގުމަށެވެ. ފުލުހުންނަށް ހަމަޖެހުމުގެ ނޭވާއެއް ލެވުނީ ދެނެވެ. އުފާކުރެވުނީ ހަރުފަތައް އުފަން ނުވަނީސް އެ ބިސްތައް ފެނުމުންނެވެ. އެހެންނޫން ނަމަ އެ ސޮރުމެން އަތުލައިގަތުމަށް ފަސޭހައެެއް ނުވީހެވެ.\nފުލުހުންގެ އޮޕަރޭޝަން ކާމިޔާބުވިކަން އާއްމުކޮށް އިޢުލާން ކުރިއެވެ. ޓީވީން އެ މަންޒަރުތައް ދައްކަމުން ދިޔައެވެ. ނަމަވެސް ނޫސްވެރިން ސުވާލު އުފެއްދިއެވެ. ފިރހެން ހަރުފަ ކޮބާ ހެއްޔެވެ؟ އެ ހަރުފަ އަތުލައި ނުގަނެވޭއިރު ހަމަޖެހުމުގެ ނޭވާއެއް ލެވޭނެ ހެއްޔެވެ؟\nޓީވީން ދުރަށް ފޮނުވަމުން ދިޔަ އެ މަންޒަރުތައް ބަލަން ޖަދުވާން ވެސް އިނެވެ. އޭނާއަށް ގަބޫލުކުރެވުނީ ކުށްވެރިއަކީ އޭނާކަމެވެ. އޭނާއަށް ކުރެވުނު ކުށަކީ މައިންބަފައިންނަށް އޮޅުވާލުމެވެ. ދޮގުހެދުމެވެ. އޭނާއަށް ޔަގީންވީ އަތުލައިގަތީ އޭނާ ގެންގުޅު ހަރުފަކަމެވެ. މަންޒަރުތަކުން އެކަން ޔަގީން ކުރެވުނެވެ. އެ ހަރުފަ މަރުވީކަމަށް ބުނެ އެ ދުވަހު ދޮގު ނުހެދިނަމަ މި ދުވަހެއް ނައީހެވެ. ކިހައި ދެރަ ހެއްޔެވެ؟ ޖަދުވާނަށް ގޮތް ހުސްވިއެވެ. ދެ ފުރާނައެއް ވަކިވެގެން އެ ދިޔައީ އެ ހަރުފައިގެ ސަބަބުންނެވެ. އެކަކީ ޖަދުވާން އެންމެ ލޯބިވާ ބައްޕައެވެ. ޖަދުވާނަށް ރޮވޭ ގޮތްވިއެވެ. ދެ ލޮލުލުން ކަރުނަ ނީރެން ފެށިއެވެ. ކަންތައް ހިނގި ގޮތް މަންމަގާތުގައި ބުނަން ހިތަށް އެރިއެވެ. ނަމަވެސް މަންމައަށް މިއަދު ދައްކާނީ ކޮން މޫނެއް ހެއްޔެވެ؟ މަންމަގެ ކުރިމައްޗަށް އަރާނީ ކީކޭ ކިޔާފައި ހެއްޔެވެ؟ ބައްޕަ މަރުވެގެން އެ ދިޔައި ޖަދުވާނަށް ކަންތައް ކުރެވުނު ގޮތުންކަމުގައި އޭނާގެ ހިތް ގަބޫލުކުރިއެވެ. އެ ކުށަށް ދުވަހަކުވެސް މަޢާފެއް ނުލިބޭނެކަމަށް ނިންމިއެވެ.\nޖަދުވާނުގެ ނޭވާ ހާސްވާގޮތް ވިއެވެ. ކަންބޮޑުވެ މާނޭވާ ލެވެން ފެށިއެވެ. ހިތުގެ ވިންދު އަވަސްވެ މުޅި މީހާ ދޮން ހަށީގަނޑު ރަތްވިއެވެ. ހެދޭ ނުހެދޭއެއް ނޭނގުނެވެ. އަމިއްލައަށް ގޯސް ހެދެން ފެށީއެވެ. އޭނާގެ ހަށިގަނޑުން ވާގި ދޫވާން ފެށިއެވެ. އަނގައިން ފޮނުތަކެއް އަރަން ފެށިއެވެ. ދެލޯ ބޮޑުވެ ކަޅި ހުއްޓުނީއެވެ. އެންމެ ފަހު ނޭވާ ޖަދުވާންގެ ހަށިގަނޑުން ބޭރުވީއެވެ. އިންނާލިއްލާހި ވައިންނާ އިލައިހި ރާޖިޢޫން.\nއަނެއް ދުވަހު މުޅި މާލެއަށް ފެތުރުނު ޚަބަރަކީ ޖަދުވާން މަރުވި ޚަބަރެވެ. އޭނާގެ ބައްޕަ މަރުވުމުގެ ހިތާމާގައި ކެތް ނުކުރެވިގެން މަރިވި ޚަބަރެވެ. އެ ހިތްދަތިކަން ކޮޅުންލީ ޚަބަރެވެ. ނަމަވެސް ނޭނގޭ ހަގީގަތަކީ އޭނާ ބަައްޕަ ދުނިޔެއާ ވަކިވީ ޖަދުވާންގެ ސަބަބުންކަމެވެ. ޖަދުވާން ގެންގުޅުނު ހަރުފަ ގެއްލުމުން އެކަން ނާންގައި ހުރިކަމެވެ. ބައްޕައަށާއި މަންމައަށް އެކަން އޮޅުވާލި ކަމެވެ. އެ ކުޑަކުޑަ އޮޅުވާލުން އަމިއްލަ ނަފުސަށް ވެސް އޮޅުވާލީއެވެ. ފާފަވެރިއެއްގެ ގޮތުގައި ބައްޕައާ ބަދައްލުކުރުމުގެ ބަދުނަޞީބުވެރިއަކަށް ވީއެވެ. ކިހައި ދެރަ ހެއްޔެވެ؟ ހޮބީއެއްގެ ގޮތުގައި ގެންގުޅުނު ހަރުފައެއް ގެއްލި ލޯބިވާ ބައްޕަ ވެސް މި ދުނިޔެއިން ގެއްލުނީއެވެ. އެ ވިހައިން މުޅި ދިރިއުޅުން ޚަރާބުވީއެވެ. ދުނިޔެއާއި އާޚިރަތްވެސް ގެއްލުނީއެވެ.


09 މާރިޗު 2019\nނިލަންދެއަތޮޅު އުތުރުބުރީ އަތޮޅުކައުންސިލުން ކޮންމެ އަހަރަކުވެސް ކުރިއަށް ގެންދާ އަތޮޅު ޤުރުއާން މުބާރާތް މިއަހަރުވެސް ކުރިއަށް ގެންދާގޮތަށް ނިންމައި، މުބާރާތުގެ ޤަވާޢިދާއި، އުޞޫލް އަތޮޅު ކައުންސިލްގެ މިއަހަރުގެ 07 ވަނަ ޢާންމު ޖަލްސާއިން 07 މާރިޗު 2019 ގައި ނިންމަވައިފިއެވެ.\nމިއަހަރުގެ މުބާރާތުގެ ޤަވާޢިދު އެކުލަވާލައިފައިވަނީ ރަށުކައުންސިލްތަކާއި ސްކޫލް / މަދަރުސާތަކާއި މަޝްވަރާކޮށް އެފަރާތްތަކުގެ ޚިޔާލުތައް ހޯދައި، ވީހާ ގިނަ ކުދިންނަށް މުބާރާތުގައި ބައިވެރިވެވޭނެ ގޮތަށް ބަލައިގެންނެވެ. މިއަހަރުގެ މުބާރާތުގައި ކުރީއަހަރު ހިމެނިފައިނުވާ ބައެއް އުމުރުފުރާތައް ހިމަނާފައި ވެއެވެ.\nމިއަހަރުގެ މުބާރާތް ބާއްވާނެ ވަކިރަށެއް އަތޮޅު ކައުންސިލުން ނިންމާފައިނުވި ނަމަވެސް މުބާރާތް ބާއްވަމުން ގެންދާ ތަރުތީބަށް ބަލާއިރު މުބާރާތް ބާއްވަންޖެހޭނީ މިއަތޮޅު ދަރަނބޫދޫގައެވެ. މުބާރާތް އޮންނާނީ 2019 އެޕްރީލް މަހުގެ ތެރޭގައެވެ.\nމުބާރާތުގެ ޤަވާޢިދާއި އުޞޫލް މިއިދާރާގެ ފޭސްބުކު ޕޭޖުންވެސް ޑައުންލޯޑު ކުރެވެން ހުންނާނެއެވެ.\n# ފޭސްބުކުޕޭޖުގެ އެޑްރެހަކީ FACouncil އެވެ.\n* "ފ.އަތޮޅު ޤުރުއާން މުބާރާތް 2019" ގެ ޤަވާޢިދު\n* "ފ.އަތޮޅު ޤުރުއާން މުބާރާތް 2019" ގެ އުޞޫލް


ރާއްޖެ-ޗައިނާ މެޗުގެ ޓިކެޓް މިއަދު ހަވީރު ވިއްކަން ފަށަނީ\nޕޮއިންޓް ޓޭބަލް ޓީމުތައް\nފްރެންޗް ލީގު ވަން\nކޮލިފައިންގެ ފުރަތަމަ މެޗުގައި ގުއާމް ކޮޅަށް ގޯލު ޖެހުމަށް ފަހު ރާއްޖޭގެ ޓީމުގެ ފޭދޫ އިއްބެ އުފާފާޅުކުރަނީ. - ފޮޓޯ: ފުއާމް ސްޕޯޓްސް ނެޓްވޯކް\nވޯލްޑް ކަޕް ކޮލިފައިންގައި ރާއްޖޭގެ ގައުމީ ފުޓްބޯޅަ ޓީމް އަންނަ އަންގާރަ ދުވަހު ޗައިނާއާ ދެކޮޅަށް ކުޅޭ މެޗުގެ ޓިކެޓް މިއަދު ހަވީރު ވިއްކަން ފަށާނެ ކަމަށް ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ބުނެފި އެވެ.\nއެފްއޭއެމްގެ ޖެނެރަލް ސެކްރެޓަރީ ހުސައިން ޖަވާޒް (ޖަވާ) ވިދާޅުވީ ޓިކެޓް ވިއްކަން ފަށާނީ މިއަދު ހަވީރު 4:30 ގައި ގަލޮޅު ދަނޑުން ކަމަށެވެ. ސަލާމަތީ ސަބަބުތަކަށްޓަކައި ދަނޑުގެ ދެ ފަޅި ބަންދުކޮށްފައިވާތީ މިފަހަރުގެ މެޗުގައި ޖުމްލަ ވިއްކުމަށް ހަމަޖެހިފައިވަނީ 3400 ޓިކެޓެވެ. މިއީ ގައުމީ ޓީމުގެ މެޗުތަކަށް އާއްމުކޮށް ސަޕޯޓަރުން ވަންނަ އަދަދާ އަޅާބަލާއިރު މަދު އަދަދެކެވެ. ޓިކެޓް ވިއްކާނީ މިހާރު ބޭނުންކުރަމުން އަންނަ މަޖީދީ މަގު ފަޅި (އުތުރު ފަރާތް) އަދި ރޮސްޓްރަމް ފަޅިންނެވެ. ސަޕޯޓަރުންނަށް 3400 ޓިކެޓް ވިއްކާއިރު ފީފާގެ ގަވައިދުގެ ދަށުން ޗައިނާ ސަޕޯޓަރުންނަށް ވެސް ވަކި އަދަދެއްގެ ޓިކެޓް ކަނޑައަޅާނެ އެވެ.\nހައުސިން މިނިސްޓްރީގެ އެންގުމަށް ދަނޑުގެ ދެކުނު ފަރާތް (ސަހަރާ ފަޅި) އަދި އިރުމަތީ ފަރާތުގެ (ބޮޑުގޭޓް ފަޅި) ސިޑިބަރި ބޭނުންކުރުން ހުއްޓާލީ އެތަން ބޭނުންކުރުން ސަލާމަތީ ގޮތުން ރައްކާތެރިނުވާނެކަމަށް ބެލެވުމުންނެވެ. ފަހަކަށް އައިސް ގައުމީ ޓީމުގެ މެޗުތަކަށް ވަންނަ ސަޕޯޓަރުންގެ އަދަދު މަދުވިޔަސް ޗައިނާ ކަހަލަ ވަރުގަދަ ޓީމަކާ ދެކޮޅަށް ރާއްޖޭން ނުކުންނައިރު ސަޕޯޓަރުން ގިނަވާނެ ކަމަށް ބެލެވެ އެވެ. ހާއްސަކޮށް ޗައިނާ މެޗަށް ރާއްޖޭގެ ތާރީހު ދުށް އެންމެ މޮޅު ކުޅުންތެރިޔާ އަލީ އަޝްފާގް (ދަގަނޑޭ) ޓީމުގައި ހިމަނާފައިވާތީ އެތައް ބަޔަކު އަންނަނީ ސަޕޯޓް ކުރަން ދަނޑަށް ވަންނާނެކަމަށް ބުނަމުންންވެ.\nޗައިނާއިން ވޯލްޑް ކަޕް ކޮލިފައިންގައި ރާއްޖެއާ ދެކޮޅަށް ގަލޮޅު ދަނޑުގައި އެންމެ ފަހުން މެޗެއް ކުޅުނީ 2001 ވަނަ އަހަރު އެވެ. އެ ފަހަރު ޗައިނާއިން ރާއްޖޭގެ މައްޗަށް ކުރި ހޯދީ 1-0 އިންނެވެ. އޭގެ ފަހުން ކޮލިފައިންގައި ގަލޮޅު ދަނޑުގައި ކުޅުނު އެންމެ މަޝްހޫރު އެއް ގައުމަކީ 2004 ވަނަ އަހަރު ދެކުނު ކޮރެއާ އެވެ. 2002 ވަނަ އަހަރު އަމިއްލަ ގައުމުގައި ބޭއްވި ވޯލްޑް ކަޕްގެ ސެމީ ފައިނަލަށް ދަތުރުކުރި ވަރުގަދަ ދެކުނު ކޮރެއާ އެފަހަރު ގޯލެއް ޖެހިޔަނުދީ ރާއްޖޭގެ ޓީމުން ވަނީ ހިފަހައްޓައިފަ އެވެ. އެ މެޗު 0-0 އިން އެއްވަރުވުމުން ދުނިޔޭގެ މީޑިއާގެ ސަމާލުކަމަށް ރާއްޖެ އައެވެ.\nރަޝިއާ ވޯލްޑް ކަޕްގެ ކޮލިފައިންގައި ރާއްޖޭގެ ޓީމު ޗައިނާއާ ދެކޮޅަށް ކުޅުނު މެޗުގެ ތެރެއިން. އެފަހަރު ހޯމް އެންޑް އަވޭ މެޗު ވެސް ކުޅުނީ ޗައިނާގަ\nމިދިޔަ އަހަރު ރަޝިއާގައި އޮތް ވޯލްޑް ކަޕްގައި ވެސް ރާއްޖެ ހިމެނުނީ ޗައިނާއާ އެއް ގްރޫޕެއްގަ އެވެ. އެކަމަކު މިނިވަން ދުވަހުގެ ހަރަކާތްތަކަށް ގަލޮޅު ދަނޑު ބޭނުންކުރުމާއި ގުޅިގެން ވިނަގަނޑަށް ގެއްލުން ލިބުމުން އެފަހަރު ރާއްޖޭގައި ކުޅެން އޮތް މެޗު ވެސް ކުޅުނީ ޗައިނާގަ އެވެ. ޗައިނާ ދަނޑުގައި ކުޅުނު ފުރަތަމަ މެޗުން އެޓީމު 3-0 އިން މޮޅުވި އިރު ދެ ވަނަ މެޗުގައި އެޓީމުން ރާއްޖެ ބަލިކުރީ 4-0 އިންނެވެ.\nކޮލިފައިންގެ ފުރަތަމަ މެޗުގައި ރާއްޖެ ވަނީ ރަށުން ބޭރުގައި މިދިޔަ ބުރާސްފަތި ދުވަހު ގުއާމް ބަލިކޮށްފަ އެވެ. ދުނިޔޭގެ ރޭންކިންގެ 190 ވަނައިގައި އޮތް ގުއާމް އަތުން މޮޅުވި މެޗުގައި ރާއްޖޭގެ ގޯލު ކާމިޔާބުކޮށްދިނީ މާޒިޔާގެ ފޯވާޑް އިބްރާހީމް މަހުދީ ހުސައިން (ފޭދޫ އިއްބެ) އެވެ. ރާއްޖެ ހިމެނޭ ގްރޫޕުގެ ދެ ވަނަ މެޗުގައި ފިލިޕީންސް ދަނޑުގައި ސީރިއާ ވަނީ 5-2 އިން އެޓީމު ބަލިކޮށްފަ އެވެ. މި ގްރޫޕުގައި އަދި މެޗެއް ނުކުޅެނީ ޗައިނާއިންނެވެ.\nރާއްޖެއާ ޗައިނާ ބައްދަލުކުރާ މެޗު ފަށާނީ އަންގާރަ ދުވަހުގެރޭ 8 ޖަހާއިރު އެވެ.\nފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް), ގައުމީ ފުޓްބޯޅަ ޓީމް\nވޯލްޑް ކަޕް ކޮލިފައިން އަށް ތައްޔާރުވާން ލީގު މެދުކަނޑާލަނީ ދަގަނޑޭ ޗައިނާ މެޗަށް ގައުމީ ޓީމާ ގުޅެނީ ޗައިނާ މެޗްގެ ހުރިހާ ޓިކެޓެއް ވިކި ހުސްވެއްޖެ\nއެންމެ ފަހުގެ ލިޔުންތައް\nސެމީ ފައިނަލަށް ދިއުމުގެ ހިތްވަރު ކުޅުންތެރިންގެ އެބަހުރި: ޝާޒްލީ\nހިތްވަރުގަދަ ކުޅުމަކަށް ފަހު ރާއްޖޭން ޗެމްޕިއަން ނޭޕާލާ އެއްވަރުކޮށްފި\nގޯލްޑެން ފުޓްސަލް ޗެލެންޖު: ރަނަރަޕް ގަން ފެށުން ރަނގަޅުކޮށްފި\nދަސްވެނިވުނު ދަރިވަރުން ޖަހައިދިން ގޯލްތަކުން ޔުނައިޓެޑާއި އާސެނަލް މޮޅުވެއްޖެ\n© 2019 Fahuminet - A different flavor for sports readers – All rights reserved


ވާހަކަ : އާދޭ އެތެރެއަށް؟\nތިން މީހުން ކާރަށް އަރައިގެން ނައްޓާލީ މަލީޝާ ގެ ގެއާާއި ދިމާއަށެވެ. މަލީޝާ ގެ ގެ ހުންނަ ތަން އަދްހަމް އަށް ނޭނގޭތީ މަލީޝާ ކިޔައިދިން ގޮތްގޮތަށް ދުއްވަމުން ދިޔައެވެ. އައިޝާ ގެންދިޔައީ އަދްހަމް އަށް ބަހުން ޖަހަމުންނެވެ. މަލީޝާ އާއި ހެދި މޮޔަވެފައި ހުންނާތީ އަޅުވާކިޔާ ގޮތަށް ބަހުން ޖަހަމުން ދިޔައީ ދިމާކުރުމުގެ ގޮތުންނެވެ.\nއަދްހަމް ގެ ސަމާލުކަން އައިޝާ ގެ ވާހަކަތަކަށް ނުދީވޭތޯ މަސައްކަތްކުރަމުން މަގަށް ބަލަމުން ގެންދިޔައެވެ.\n"އައްދޭ މަށެއް ނޫޅެން ތިބުނާހާ ވަރަކަށް. ދެން ހުއްޓާލަބަލަ ތިހެން ނުކިޔާ އޯކޭ." އެއްމެ ފަހުން އަދްހަމް ގެ ބޮލަށް އުނދަގޫވެގެން ބުންޏެވެ. މަލީޝާ ރަކި ފާޑަކަށް ހެވިފައި އިނީއެވެ.\n"އެހެންތަ؟ އެހެންވެއްޖެއްޔާ ތީ ވަރަށް ދެރަކަމެއް. ގައިމު ކުރިން ދުވަހެއްގަ މަލީޝާ މަ ކައިރީ ބުނި ދެޓް ޝީ ކައިންޑް އޮފް ލައިކް ޔޫ އޭ ދޯ މަލީ؟" މަލީޝާ އަށް ދޯ އަޅަމުން ލާނެތް ހިނިގަނޑަކާއެކު އައިޝާ ބުންޏެވެ. މަލީޝާ އެއްޗެކޭ ނުބުނެ އެވެ. ފާޑަކަށް ލަދުގެންފަ އިނީ އެވެ.\n"އަހަރެން ނުބުނަމެއްނު އަހަރެން އޭނަދެކެ-" ބުނަންފެށި ޖުމްލަ މެދުކަނޑާލި އެވެ. "އަހަރެން-" އަނެއްކާވެސް ބުނަން އުޅުނު ޖުމްލަ މެދުކަނޑާލި އެވެ. ފަހަތު ސީޓްގައި އިން މަލީޝާ އަށް ބަލައިލިއެވެ.\n"މަލީޝާ ދެކެ އަދޫ ލައިކް ވެޔޭ ދޯ؟" ފޯނަށް ބަލަން އިނދެފައި އަދުހަމް އަށް ބަލައިލަމުން އައިޝާ އެހިއެވެ.\n"އައިޝާ.... ދެން ތިވަރަށް ތީނަ ކޮއްކޮ އާ ދިމާނުކޮށްލަ!!" އެއްމެ ފަހުން މަލީޝާ އަށް ހިމޭނުން ނުއިނދެވިގެން ބުންޏެވެ. "އޭނާ ދައްކާ ވާހަކައަށް އަޅާލާ އެއްޗެއް ނޫން އިނގޭ އަދޫ."\nލަދުން އަދުހަމް އަނެއް ފަރާތަށް މޫނު އަނބުރައިލިއެވެ. ހަމަ އެއާއިއެކު ކާރުގެ އެކްސެލެރޭޓަރަށް އޮއްބައިލި އެވެ. އެއްވެސް އެއްޗެކޭ ނުބުނެ ދުއްވަމުން ގެންދިޔައެވެ. އޭނާގެ ދައްތަ ކިތަންމެ ދިމާކުރިއަސް އިވޭކަމަށް ނުހަދައި މަޑުން އިނުމަށް ނިންމައިގެންނެވެ.\n"އޯކޭ، ދެން އަޅަންވީ ކަނާތަށްތަ ނޫނީ ވާތަށްތަ؟" ހަތަރު އަނގޮޅިއަކާއި ހަމައަށް އަރައި ހަމަކުރެވުމުން ކާރު އަނބުރާލަންވީ ފަރާތެއް އަދްހަމް އޮޅުންފިލުވި އެވެ.\n"ހުރި ސީދަލަށް ދުއްވާ." މަލީޝާ ޖަވާބު ދިނެވެ.\nއަދްހަމް ދުއްވަމުން ދިޔައީ ހުރި ސީދަލަށެވެ. މަލީޝާ ބުނިގޮތަށެވެ. އާދައިގެ ސްޕީޑެއްގަ އެވެ.\n"އެހެރީތަ މަލީ މެންގެ ގެ؟" ތަންކޮޅެއް ގިނައިން ބޮޑެތި ގަސް ހެދިފައި އޮތް ހިސާބެއްގައި ހުރި ގެއެއް ފެނުމުން އަދުހަމް ސުވާލުކުރި އެވެ.\n"އާނ. އެހެރަ ބޮޑު ގަސް ކައިރީގައި މަޑުކޮށްލާ!" ކާރު ބާއްވަންވީ ހިސާބު މަލީޝާ އޮޅުންފިލުވައިދިނެވެ.\n"އޯކޭ." ކާރު ގެ ސްޕީޑް މަޑުކޮށްލަމުން އަދްހަމް ބުންޏެވެ.\nއައިޝާ ފަސް އެނބުރި މަލީޝާ އަށް ބަލައިލިއެވެ. "އެއީތަ މަލީ ގެ ގެއަކީ؟" ކުޑަކޮށް ހައިރާން ވެފައި އިނދެ ސުވާލުކުރިއެވެ.\nއާނއެކޭ ބުނުމުގެ ގޮތުން މަލީޝާ ބޯ ޖަހައިލިއެވެ.\n"މިހިސާބަށް ގެނެސްދިނީތީ އެންޑް އައިޝްގެ ނޯޓްސްތައް ދިނީތީ ވަރަށް ބޮޑަށް ތޭންކްސް އިނގޭ." ކާރުން ފައިބަމުން މަލީޝާ ގެ ދަބަހާއި ނޯޓްސް ތައް ނަގަމުން ބުންޏެވެ.\n"ކޮންމެހެން މާކަ ފޯރމަލް ވާން އުޅޭނެ ކަމެއްނެތް އިނގޭ!" ހިނިގަޑެއް ޖަހަމުން އައިޝާ ބުންޏެވެ.\nމަލީޝާ ވެސް ހީގަތެވެ. "އަދޫ ތޭންކްސް އިނގޭ."\nމަލީޝާގެ ޖަވާބަށް އަދްހަމް ދިނީ އާދައިގެ ހިނިތުންވުމެކެވެ. އެކަމަކު ލަދުރަކި ކަމެއް އެ ހިނިތުންވުމުގައި ހުއްޓެވެ.\nގެއާއި ދިމާއަށްމަލީޝާ ހިނގައިގަތެވެ. ހަމަ އެއާއިއެކު ކުއްލިއަކަށް ފަސް އެނބުރި އަދްހަމް އާއި އައިޝާ އަށް ބަލައިލިއެވެ.\n"ތި ދެމީހުންވެސް އަހަރުން ގެއަށް ވަދެލަންވާނެ އެއްނު ދޯ؟" މަލީޝާ ގެ ގެއަށް ވަނުމަށް ދަޢުވަތު ދެމުން ބުންޏެވެ.


ޤައުމަށް ފައިދާކުރާނެ ގޮތަށް ސަރުކާރުން ގެންނަ ކޮންމެ ބަދަލެއްގެ ފައިދާ ހުރިހާ ރައްޔިތުންނަށްވެސް ކުރާނެ!: ޤާސިމް\nޤައުމަށް ފައިދާކުރާނެ ގޮތަށް ސަރުކާރުން ގެންނަ ކޮންމެ ބަދަލެއްގެ ފައިދާ ހުރިހާ ރައްޔިތުންނަށްވެސް ކުރާނެ ކަމަށާއި އެކަމަށް ރައްޔިތުން ފުރިހަމައަށް ތާއީދުކުރާނެ ކަމަށް ޖުމްހޫރީ ޕާޓީގެ ލީޑަރު، މާމިގިލި ދާއިރާގެ މެންބަރު ޤާސިމް އިބްރާހީމް ވިދާޅުވެއްޖެއެވެ.\nމަޖިލީހުގެ މިއަދުގެ ޖަލްސާގައި ޤާސިމް އިބްރާހީމް ވިދާޅުވީ ރާއްޖޭގެ މަސްވެރިކަމުގެ ސިޔާސަތުތައް އަބަދުވެސް ކަނޑައަޅަނީ ސަރުކާރުން ކަމަށެވެ. ސިޔާސަތުތައް ބަދަލުކުރަނީ ވެސް ސަރުކާރުން ކަމަށެވެ. އެހެންކަމުން މަސްވެރިކަމުގެ ސިޔާސަތަށް ސަރުކާރުން މިހާރު ގެންނަން މަސައްކަތްކުރާ ބަދަލުގެ ސަބަބުން ނަމަވެސް ޤައުމަށް ކުރާ ފައިދާ އިތުރުވާނަމަ އެކަމުގެ ފައިދާ ހުރިހާ ރައްޔިތުންނަށް ކުރާނެ ކަމަށެވެ.\nސަރުކާރުން އެތޔައް ބިލިއަން ރުފިޔާއެއް އިންވެސްޓްކުރުމުން ވެސް އަބަދުވެސް ދަރަނިން ސަލާމަތް ނުވެގެން އުޅޭ މިފްކޯއިން މަސްވެރިންނަށް ފޯރުކޮސްދޭން ޖެހޭ ޚިދުމަތްތައް ފޯރުކޮށް ނުދެވޭކަން މިއަދުވެސް އެމްޑީޕީގެ ވަރަށް ގިނަ މެންބަރުން ވަނީ ފާހަގަކުރައްވައިފައެވެ. ާސިމް އިބްރާހީމް ވަނީ ސަރުކާރުން ޢާންމުކޮށް ހުޅުވައިލި ފުރުޞަތުގެ ތެރެއިން ވިލާ ގްރޫޕުން ބިޑްކޮށް، ކާމިޔާބުކުރި ފުރުޞަތުގެ ތެރެއިން މަސްވެރިކަމުގެ ސިނާއަތަށް ހޯދައިދީފައިވާ ބައެއް ކުރިއެރުންތައްވެސް ފާހަގަކުރައްވައިފައެވެ. އަދި އެމްޑީޕީހގެ ބައެއް މެންބަރުން މަޖިލީހުގައި އެއްވެސް ޙައްޤެއް ނެތި އެމަނިކުފާނަށް އަމާޒުކުރަމުން ގެންދިއަ ކަންކަމުގެ ހަޤީޤަތްވެސް ވަނީ އޮޅުންފިލުއްވައި ދެއްވައިފައެވެ.\n"ރާއްޖޭގެ ސަރުކާރުން ރާއްޖޭގެ4ސަރަހައްދެއްގެ މަސް ގަތުމަށް ފުރުޞަތު ހުޅުވައިލުމުން ބިޑް ހުށަހަޅައިގެން އެއިން ސަރަހައްދެއްގެ ބިޑް ކާމިޔާބުކުރެވިފައި އޮތުމަކީ ވިލާ ގްރޫޕުން ކުރި ކުށެއްތޯ؟ އަދި މަސްވެރިންނަށްޓަކައި، މަސްވެރިކަމުގެ ސިނާއަތަށްޓަކައި 180 މިލިއަންޑޮލަރުވަރު ޚަރަދުކޮށްފައިވުމަކީ ކުރި ކުށެއްތޯ؟ ނުވަތަ މަސްވެރިކަން ކުރިއަރުވަން ކުރި ޚިދުމަތެއްތޯ؟ ނޫނީ ވެފައިވާ ޤްރުބާނީއެއްތޯ؟"\nޤާސިމް އިބްރާހީމް ވިދާޅުވީ މަސްވެރިންނަށް ރަނގަޅު އަގު ދިނުމަށް މިފްކޯއިން ކުރާ ހޭދަ ފޫބައްދަން ކޮންމެ އަހަރަކު ދައުލަތުގެ ބަޖެޓުން އެތައް ސަތޭކަ މިލިއަން ރުފިޔާ ހޭދަކުރާ ފަދައިން މަސްގަންނަ އެހެން ކުންފުނިތަކުންވެސް ގެންދަނީ ހޭދަކުރަމުން ކަމަށެވެ. އަދި މިފްކޯ އުފައްދައި ދައުލަތުގެ ބަޖެޓުން ކޮންމެ އަހަރަކު އެތައް ސަތާކަ މިލިއަން ރުފިޔާ ހޭދަކުރި ނަމަވެސް އޮތީ މަސްވެރިން ބާނާ މަސްކޮޅު ކިރައި ނުލެވިގެން ކަނޑަށް އަޅަން ޖެހޭ ޙާލަތުގައި ކަމަށެވެ. ނަމަވެސް ވިލާ ގްރޫޕުން މަސްގަންނަން ފެށިފަހުން އެގޮތަށް މަސްތައް ކަނޑަށް އުކަން ޖެހިފައި ނުވާނެ ކަމަށެވެ


"Maamu" ge castun thaarafkoh dheefi | Mihaaru\n"މާމުއި" ގެ ޝޫޓިންގެ ތެރެއިން: ފިލްމް އަޅުވާނީ އަންނަ އަހަރުގެ އެޕްރީލް 1 ގައި.\n"މާމުއި" ގެ ކާސްޓުން ތައާރަފުކޮށް ދީފި\n10 އޯގަސްޓް 2018 - 07:062comments\nއަންނަ އަހަރު ދިވެހި ސިނަމާ އަށް އަންނާނެ އެންމެ ތަފާތު އެއް ފިލްމަށް ވާނީ ޑާކް ރެއިން އެންޓަޓައިމަންޓްގެ "މާމުއި" އެވެ. މި ފިލްމްގެ ޝޫޓިން ރޯދައިގެ ކުރިން ވެސް ކޮންމެވެސް ވަރަކަށް ކުރިއަށް ގެންދިއުމަށް ފަހު ރޯދަ އަށް މެދުކަނޑައިލީ އެވެ. މިހާރު މި ވަނީ އަލުން ޝޫޓިން ފަށައިފަ އެވެ.\nއެއާ އެކު މިހާރު މި ވަނީ ފިލްމްގެ މައިގަނޑު ކާސްޓުން ބެލުންތެރިންނަށް ތައާރަފުކޮށް ދީފަ އެވެ. އެއީ ތަރިން ކުޅޭ ކެރެކްޓާތަކަށް ކިޔާ ނަންތަކާ ވެސް އެކުގަ އެވެ.\nމީގެ ކާސްޓުންގެ ތެރޭގައި ޖުމައްޔިލް (ޖުމަލް) ނިމާލް، މަރިޔަމް އައްޒަ، މުހައްމަދު ފައިސަލް، މަރިޔަމް (މަޖޫ) މަޖުދާ، ޝީލާ ނަޖީބް، ނުޒުހަތު (ނުޒޫ) ޝުއައިބް، އިބްރާހީމް (ފުބޫ) ޝާފިއު، އިސްމާއިލް (ޖުމާ) ޖުމައިހް، އަހުމަދު ސުނީ، ހަމްދާން ފާރޫގް، މަރިޔަމް ނޫރާ، އަލީ ޝަޒްލީމް، އާދަމް (ރެކްސް) ރިޒްވީ، އަހުމަދު އަދި (ޝާއްކޮ އައްމަޑޭ) ޝާކިރު ފަދަ ތަރިން ހިމެނެ އެވެ.\n@DarkRainEnt 's #Maamui @Jumayyil pic.twitter.com/J56VkWC3R2\n— Dark Rain Ent (@DarkRainEnt) August 9, 2018\nމީގެ އިތުރުން "މާމުއި" އިން ފިލްމްގެ ޑައިރެކްޓަރު އަދި މުނިފޫހި ފިލިވުމުގެ ދާއިރާ އިން މި އަހަރު ހިތްވަރު ދިނުމުގެ އިނާމު ވެސް ލިބުނު އަލީ (ޗިއްޕެ) ޝިފާއުގެ އަންހެނުން އައިޝަތު ޔާދާ ވެސް ފެނިގެން ދާނެ އެވެ.\n@DarkRainEnt 's #Maamui pic.twitter.com/ZBOCkKg35g\nއަދި ފިލްމްގެ ވަރަށް ހާއްސަ ފެނިލުމަކުން ކުރީގެ މަަޝްހޫރު އެކްޓަރު އިސްމާއީލް ވަޖީހު ވެސް ފެނިގެން ދާނެ އެވެ. އޭނާ ވަނީ ޑާކް ރެއިނުން މިދިޔަ އަހަރު ގެނެސް ދިން "މީ ލޯތްބަކީ" އިން ވެސް ފެނިލައިފަ އެވެ.\n@DarkRainEnt 's #Maamui pic.twitter.com/uY7xssOshr\nސުނީއަކީ ރީތި އިއްސެ.\nމުހައްމަދު (މޮގާ) އަލީ ޕްރޮޑިއުސް ކުރާ މި ކޮމެޑީ ފިލްމް "،މާމުއި" ގެ ސްކްރީޕްލޭ ލިޔެފައި ވަނީ ޑާކް ރެއިނުން އެންމެ ފަހުން ގެނެސް "ވަކިން ލޯބިން" ގެ ސްކްރިޕްޓް ވެސް ލިޔުނު މޮގާގެ އަންހެނުން އައިޝަތު ފުއާދު ތައުފީގާއި އެޗްއާރްސީއެމްގެ ކުރީގެ ނައިބް ރައީސް އަހުމަދު ތޮލާލެވެ.\n@DarkRainEnt 's #Maamui @najeebsheela pic.twitter.com/zVoR2erGqH\nމޮގާ ބުނީ ފިލްމްގެ ޝޫޓިން މިހާރު ވަރަށް ހަލުވިކޮށް ކުރިއަށްދާ އިރު، ޖުމަލް އާއި އައްޒަ ފިޔަވައި އެހެން ހުރިހާ ކާސްޓުން ޝޫޓިންގައި ބައިވެރިވާ ކަމަށެވެ. އެ ދެ ތަރިން މި ވަގުތު ތިބީ އެހެން ފިލްމެއްގެ ޝޫޓިން އަށް ނ. އަތޮޅުގަ އެވެ.\n@DarkRainEnt 's #Maamui pic.twitter.com/xJesn6r9ke\n"ޖުމަލް އާއި އައްޒަ އެނބުރި އައިސް އެ މީހުންގެ ޝޫޓިންތަކުގައި ވެސް ފަހުން ބައިވެރި ވާނެ،" މޮގާ ބުންޏެވެ.\nމާލޭގައި ޝޫޓް ކުރަމުން އަންނަ "މާމުއި" އާ ބެހޭ ގޮތުން މޮގާ ބުނީ މިހާރު ކުރިއަށްދާ ޝޫޓިން ޝެޑިއުލް ބޮޑު އީދުގެ ކުރިން ނިންމައިލާ އިރު، ފިލްމްގެ 70 ޕަސަންޓް އޮންނާނީ ޝޫޓްކޮށް ނިމިފަ އެވެ.\nއަމިއްލަ ރާގުގެ ހަތަރު ވަރަކަށް ލަވަ ހިމެނޭ މި ފިލްމް ސިނަމާ އަށް އަންނާނީ އެޕްރީލް، 1، 2019 ގަ އެވެ.


އިޚްލާޞްތެރިކަމާއެކު މިއަދު ކަންކަން ކުރާ މީހަކަށް މާދަމާ ލުއިފަސޭހަ ގޮތްތައް ﷲ ދައްކަވާނެ! – މުފްތީ މެންކް – Ilm\nއިޚްލާޞްތެރިކަމާއެކު މިއަދު ކަންކަން ކުރާ މީހަކަށް މާދަމާ ލުއިފަސޭހަ ގޮތްތައް ﷲ ދައްކަވާނެ! – މުފްތީ މެންކް\nމާދަމާ ކަމެއް ނުކުރެވިދާނެ ކަމަށް މިއަދު ނުވިސްނާށެވެ. މިއަދު ކުރަން ޖެހޭ ކަންކަން ވީ އެންމެ ފުރިހަމައަށް ކުރާށެވެ! މާދަމާގެ ކަންކަމަސް ވިސްނާނީ މާދަމާއެވެ. ވީމާ މާދަމާ އެއްވެސް ކަމެއް ނުކުރެވިދާނެ ކަމަށް ވިސްނައި މިއަދު ކަންބޮޑުވުމެއް ނެތެވެ.\nނަމަވެސް ގިނަ ބައަކު އަބަދުވެސް އުޅެނީ މާދަމާ ކުރަންޖެހޭ ކަމެއް ނުކުރެވިދާނެ ކަމުގެ ބިރަށް ހީބިހި ނަގައިގެންނެވެ. އެއީ ހަމަ މުޅިން ބޭކާރު ކަމެކެވެ. ބަޤަރާ ސޫރަތުގެ އެންމެ ފަހު އާޔަތް ކިޔައިލާށެވެ. “ﷲ، އެއްވެސް ނަފްސަކަށް ކުޅަދާނަވެގެންވާ މިންވަރަކަށް މެނުވީ ތަކްލީފެއް ނުޖައްސަވަމެވެ.” ނެތް ހެއްޔެވެ؟ މިވަރުން ނުފުދެނީ ހެއްޔެވެ؟\nމާދަމާ ކުރަން ޖެހޭނެކަމަށް ޤަބޫލުކުރެވޭ ކަންކަން މިއަދު ރާވައިލުމަކީ މުޅިން ތަފާތު ކަމެކެވެ. އެއީ އެކަމެއް ކުރަން ތައްޔާރުވުމުގެ ގޮތުން ކޮންމެހެން ކުރަން ޖެހޭނެ ކަމެކެވެ. ނަމަވެސް އެއިގެ މާނައަކީ އެކަމެއް ނުކުރެވިދާނެކަމަށްޓަކައި ކަންބޮޑުވުމެއް ނޫނެވެ. ކަންބޮޑުވާން ޖެހޭނީ މިއަދު ކޮންމެހެން ކުރަންޖެހޭ ކަންކަން ނުކުރެވިދާނެ ކަމާއިމެދުގައެވެ.\nމިއަދު ކުރަން ޖެހޭ ކަންކަން އިޚްލާޞްތެރިކަމާއިއެކު މިއަދު ކުރާ މީހާއަށް މާދަމާ ކުރަން ޖެހޭ ކަންކަން ކުރެވޭނެ މަގު ﷲ ތަޢާލާ ދައްކަވައިދެއްވަވާނެތެވެ. ބޭނުންވަނީ އިޚްލާޞްތެރިކަމާއި ހިތްވަރާއި ޢަޒުމެވެ. މާދަމާ ކުރަންޖެހޭނެ ކަމަށް ޤަބޫލުކޮށްގެން ހުންނަ ވަރަށް އުނދަގޫ ކަމެއް ލުއިކޮށްދެއްވަވާނީ ވެސް ހަމަ ﷲ ތަޢާލާއެވެ. ވީމާ ހުރިހާ ކަމަކަށްވެސް ގުޅުން ބަދަހިކުރަންވީ ﷲ ތާޢާލާ އާއިއެވެ.\nމި ދެއްކި ވާހަކައިގައި އަޅުކަން ކުރުން ވެސް ހިމެނެއެވެ. ކަން ބޮޑުވާންވީ މިއަދު ކުރަންޖެހޭ އަޅުކަންތައްތައް ނުކުރެވިދާނެތީއެވެ. މިއަދު ކުރަންޖެހޭ އަޅުކަންތައްތައް ކުރާ މީހާއަށް މާދަމާ ކަންކަން ކުރެވޭނެ މަގު ﷲ ތަޢާލާ ދައްކަވައި ދެއްވަވާނެތެވެ. ކުރަންވީ ހަމައެކަނި ކަމަކީ އެކަމަށް މަައްކަތް ކުރުމާއިއެކު ދުޢާ ކުރުމެވެ.


BREAKING | Covid-19: Mulhi Raajje Furabandhu Kohfi - Vaguthu\nކޮވިޑް-19: މުޅި ރާއްޖެ ފުރަަބަންދު ކޮށްފި\nހުރިހާ ރަށެއްގައި އެއްރަށުން އަނެއް ރަށަށް ދަތުރުކުރުން ހުއްޓާލަން އަންގައި، ރާއްޖޭގެ ހުރިހާ ރަށެއް ފުރަަބަންދު ކޮށްފިއެވެ.\nމިކަން ހާމަކޮށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ދާދި ދެންމެއަކު ނެރުނު އެންގުމެއްގައި ވަނީ، ރާއްޖޭގެ ހުރިހާ ރަށެއް ފުރަބަންދު ކުރަން ނިންމާފައިވަނީ، ކޮވިޑް-19 ފެތުރުން ކޮންޓްރޯލްކޮށް، ރައްޔިތުންގެ ސިއްޙަތާއި ރައްކައުތެރިކަމަށްޓަކައި ރާއްޖޭގައި އިއުލާނުކޮށްފައިވާ ސިއްޙީ ކުއްލި ނުރައްކަލުގެ ހާލަތުގެ ދަށުން ކަމަށެވެ.\nމި އެންގުމުގެ ދަށުން، 17 އޭޕްރިލް 2020 ވަނަ ދުވަހުގެ ހަވީރު 6:00 އިން ފަށައިގެން ރާއްޖޭގެ ހުރިހާ ރަށެއް ފުރަބަންދު ކުރުމަށް ވަނީ ނިންމާފައެވެ.\nރާއްޖޭގެ ހުރިހާ ރަށެއް ފުރަބަންދުކުރުމަށް ނިންމައި އަޅާފައިވާ ފިޔަވަޅުތަކުގެ ތެރޭގައި ހިމެނެނީ:\n1. ޒަރޫރީ ބޭނުމެއްގައި މެނުވީ އެއްރަށުން އަނެއް ރަށަށް ދަތުރުކުރުން ހުއްޓާލުން.\n2. މި އެންގުމުގެ އެއްވަނަ ނަމްބަރުގައި ފިޔަވަޅު އަޅާފައިވާ ހާލަތުގައި، ރައްޔިތުންނަށް ބޭނުންވާ ކާބޯތަކެއްޗާއި އެނޫންވެސް ޒަރޫރީ ތަކެތި ފޯރުކޮށްދިނުމުގެ މަސައްކަތް، ލޯކަލް ކައުންސިލްތަކާއި ކަމާބެހޭ އިދާރާތައް ގުޅިގެން ވިލަރެސްކުރުން.\n3. ދިރިއުޅޭ ގޭބިސީ ފިޔަވައި، އަމިއްލަ ތަންތަނާއި އާންމު ތަންތަންވެސް ހިމެނޭގޮތުން، އެއްވެސް ތަނެއްގައި ގިނަ ބަޔަކު އެއްވެއުޅުން ހުއްޓައިލުން. ވަކިން ޚާއްސަކޮށް، ޕާޓީތަކާއި ޙަފްލާތައް ބޭއްވުމާއި، މާހެފުމާއި، ދަތުރުދިޔުމާއި، މޫދަށް އެރުމާއި، ކުޅިވަރުކުޅުމާއި، އިޖުތިމާޢީ އެނޫން ހަރަކާތްތައް ބޭއްވުން ވެސް ހުއްޓާލުން.\n4. ބަލިން ރައްކައުތެރިވުމަށް، ކަމާބެހޭ އިދާރާތަކުން ދީފައިވާ އިރުޝާދުތަކާއި އެއްގޮތަށް ހުރިހާ ވަގުތެއްގައި ވެސް ޢަމަލުކުރުމާއި، ޒަރޫރީ ބޭނުންތަކަށް ތަންތަނަށް ގޮސް އުޅުމުގައި ވެސް ގައިދުރުކަން ބެހެއްޓުން.\n5. ވޭތުވެދިޔަ ތަނުގައި މާލެއިންނާއި، ރިސޯޓުތަކުންނާއި، ސަފާރީތަކުން ރަށްރަށަށް ދަތުރު ކޮށްފައިވާ ފަރާތްތަކުން ކޮވިޑް-19 އަށް ޝައްކުވާ އަލާމަތެއް ފެނިއްޖެނަމަ، ލަސްނުކޮށް އެޗްޕީއޭ އަށް އެންގުން.\nޑިރެކްޓަރ ޖެނެރަލް އޮފް ޕަބްލިކް ހެލްތު، މައިމޫނާ އަބޫބަކުރު ސޮއިކުރައްވާ ނެރެފައިވާ މި އެންގުމުގައި ވަނީ، "މަތީގައި އެހެން ބަޔާންކޮށްފައި ވީނަމަވެސް، އަހުރެން ކަނޑައަޅާ ޚާއްސަ ހާލަތްތަކުގައި، އަހުރެން އަންގާ ގޮތެއްގެ މަތިން ޢަމަލު ކުރެވޭނެ،" ކަމަށެވެ.\nމި އެންގުމުގައި ބަޔާންކޮށްފައިވާ ފިޔަވަޅުތައް ތަންފީޒުކޮށް، އެ ފިޔަވަޅުތަކަށް ފުރިހަމައަށް ޢަމަލުކުރުމަށް އެންމެހައި އިދާރާތަކަށް ވަނީ އަންގާފައެވެ. އަދި މި އެންގުމާއި ގުޅިގެން ދައުލަތުގެ ކަމާއި ބެހޭ މުއައްސަސާތަކުން އަޒާކުރަންޖެހޭ ޒިންމާތައް އަދާކުރުމުގެ ގޮތުން އަޅާ ފިޔަވަޅުތަކާއި، ދޭ އިރުޝާދުތަކާއި އެއްގޮތަށް ޢަމަލު ކުރުމަށް ވެސް މި އެންގުމުގައި އަންގާފައި ވެއެވެ.\nމިރޭ މުޅި ރާއްޖެ ފުރަބަންދުކޮށް އެކަން އަންގާފައި ވާއިރު، މީގެ ދެ ދުވަސްކުރިން ވެރިކަންކުރާ މާލެ އިން ފުރަތަމަ ފަހަރަށް ވަނީ ކޮވިޑް-19 ގެ ކޭސް އެއް ފެންމަތިވެފައެވެ. އެއަށްފަހު އިދާރާތަކުން އެކަމާއި ގުޅިގެން ކުރަންޖެހޭ މަސައްކަތްތައް ކުރަމުން ދަނިކޮށް، އިތުރު ދެ މީހަކު ވެސް މި ވައިރަސް އަށް ވަނީ ފައްސި ވެފައެވެ.\nމިކަމާއި ގުޅިގެން މުޖުތަމަޢުގެ ތެރޭގައި ފުރަތަމަ ފަހަރަށް ވައިރަސް ފެތުރެން ފަށާފައިވާކަން ވަނީ ޔަޤީންކުރެވިފައެވެ. އަދި އިއްޔެ އެންމެ ފުރަތަމަ ކޮވިޑް-19 އަށް ފައްސިވީ މީހާކީ ލޯކަލް ޓްރާންސްމިޝަންއެއްކަން މިހާރު ކަށަވަރުވެފައިވާ ކަމަށް އެޗްޕީއޭއިން ވެސް ވަނީ ވިދާޅުވެފައެވެ. އޭނާގެ ގައިން އިތުރު މީހަކަށް އަނެއްކާ ބަލި ޖެހުނު ކަން ކަށަވަރު ވުމުން ރާއްޖޭގެ ހާލަތު މިހާރު އޮތީ ނުރައްކާތެރި ފައްތަރެއްގައި ކަމަށް ބެލުމުގެ ޖާގަ އެބައޮތެވެ.\nމާލެއިން ކޮވިޑް-19 އަށް ފައްސިވެފައިވާ މީހަކު ފެނުމާއި ގުޅިގެން މާލެ ސަރަޙައްދު ވެސް މިހާރު އޮތީ ފުރަބަންދުކޮށްފައެވެ. އެހެން ފުރަތަމަ ވައިރަސް ފެނުނު ދުވަހު 24 ގަޑިއިރަށް އިއުލާނުކުރި ފުރަބަންދުގެ މުއްދަތު މާލޭގައި އިއްޔެ ވެސް ވަނީ 24 ގަޑިއިރަށް ދިގުދަންމާފައެވެ. މާލެ ސަރަޙައްދު ފުރަބަންދު ކުރިކަން ހާމަކޮށް ނެރުނު އެންގުމުގައި، ބުނެފައި ވަނީ. މާލޭގައި (މާލެ، ހުޅުމާލެ، ވިލިމާލެ) މަގުމައްޗަށް ނުކުމެ އުޅުމާއި އެއްގަމު އުޅަނދުފަހަރު ދުއްވުން މަނާ ވާނެ ކަމަށެވެ.\nމިހާތަނަށް 90،000 އަށްވުރެ ގިނަ މީހުން ވެކްސިން ޖަހައިފި\nއައްޑޫން އިތުރު މީހަކު ކޮވިޑަށް ފައްސިވެއްޖެ\nއޭޕްރީލް 17, 2020 01:21\nނަޝީދުއާއި ސަރުކާރުގެ ބޮޑުންގެ ފެމިލީ މީހުން ރާއްޖެ ގެނެސް ކަރަންޓީނު ނުކޮށް ދޫކޮށްލި ކަމުގެ ހިތި ދިވެހިންނަށް މިފެންނަނީ\nއޭޕްރީލް 17, 2020 01:33\nކިހާދެރަ ދެން .\nއޭޕްރީލް 17, 2020 01:26\nއޭޕްރީލް 17, 2020 01:27\nލއަިގެންކާނެ އެއްޗެއް ހޯދަން މަހަށް ދެވޭނެބާ\nއޭޕްރީލް 17, 2020 01:28\nކާބޯތަކެތީގެ ވާހަކަ ދައްކަނީ ރުޅިއަރުވަންތަ. ރަށްރަށު މީހުނޭ ވީހާ ގިނައެއްކޮށް ލިބުނުހާ ގިނައެއްކޮށް ގަނޑުކޮށް ތަކެތި ގަނެ ގެއަށް ވައްދާ. މީ ހުސް ފޭކު ވާހަކަ ދައްކާ ބައެއް. މާލޭގަ މިމީހުންގެ ބަސް އަހައިގެން ތިބި މީހުން މިތިބީ ބަނޑަށް ޖެހިފަ.\nއޭޕްރީލް 17, 2020 01:31\nކަރަންޓީނު ނުކުރޭތަ އެމީހުން. . . ☹☹?\nއޭޕްރީލް 17, 2020 01:58\nމި އެންގުމުގެ3ވަނަ ނަންބަރަށް ބަލާއިރު، ރަށްރަށުގައި ހޮޓާ، ކެފޭ، ރެސްޓޯރަންޓުގައި ކެއިންބުއިމުގެ ހިދުމަތް ދެވޭނެ ކަމަކަށް ނުދެކެން. އެހެން ނަމަވެސް ޓޭކްއަވޭ އަދި ޑެލިވަރީގެ ހިދުމަތް ދެވިދާނެކަމަށް ފެނޭ. އަދި3ވަނަ ނަންބަރުގައި އޮތް ގޮތުން ޖަމާއަތުގައި ނަމާދުކުރެވިދާނެ ކަމަކަށްވެސް ނުދެކެން. ނޫސްވެރިން މިސުވާލުތައް މަބްރޫކާކޮށް ރައްޔިތުންނަށް ސާފުކޮށްދެއްވުން އެދެން.\nއޭޕްރީލް 17, 2020 02:18\nއާއިލާ ކައިރިއަށް ދާން ވ ބޭނުން. ޭ މިހުރީ މާލޭގަ ތާށިވެފަ.ހުންނާނެ ތަނެއްވެސްނެތް. މިހާރު މި ހިފައިގެން އުޅޭތަނައް 76+ ޔޫއެސް ޑޮލަރު ދައްކަންޖެހޭ ކޮންމެ ދުވަހަކު .ކެއުމަށް ވަރަށް ދަތި. ބޭރަށް ނުނިކުމެވޭތީ ފުޑްސ އަށް އޯޑަރ ދޭންވެސް ވ އުނދަގޫ ލައިންތައް އަބަދު ބިޒީ.\nއޭޕްރީލް 17, 2020 02:24\nޢަދިވެސް ނުވޭތަ ބޭރަށް ނިކުމެ އުޅޭމީހުން މާސްކް އަޅަން އަންގާކަށް. ހުރިހައި އެންމެނަށް މާސްކްނެތް ކަން އިނގޭ. އެކަމަކު ކޮންމެވެސް އެއްޗަކުން މޫނު ނިވާކުރަން އަންގަބަލަ. އޭރުންވެސް ކޮންމެސް ވަރަކަށް ޓްރާންސްމިޝަން ހުއްޓޭނެ. މޫނުގަ އެއްޗެއް އަޅަން އަންގައިފިއްޔާމުން މީހުން ނިކުންނަވަރުވެސް މަދުވާނެ. ދިވެހިން މޫނު ނިވާކުރަން ފޭހިވާނެ.\nއޭޕްރީލް 17, 2020 02:37\nމިވަގުތަކީ އެއްބަޔަކު އަނެއްބަޔަކު ފިތުނަ ވެރިކަން އުފެދޭގޮތަށް ވާހަކަދައްކަން ވީ ވަގުތެއްނޫން އެންމެންވެސް ގިނަވަގުތު އަޅުކަންކޮއް ﷲ ހަޒުރަތުގަ މިކަމުން ސަލާމަތް ވޭތޯ ދުޢާކުރުން މަތީ ދެމިތިބެން ވީ ވަގުތު މަރުގެ ތުން މަތީ އެންމެން ތިބިކަން ހަނދާންކޮށް އާޙިރަތަށް ހެޔޮއަމަލު ގިނަކުރާށެ\nއޭޕްރީލް 17, 2020 02:50\nމިހައި ގިނަދުވަސް ލިބި އެއްގޮތަކަށްވެސް ތައްޔާރުވެވިފަނެއް. މިހާރު ކާއެއްޗެއްވެސް ލިބުން ދަތިވާ ހިސާބަށް ދިޔައީ. ސަރުކާރުން އެއްޗެހި އެއްނުކުރާށޭބުނީމަ ބޭނުންވާވަރަށް ގަނެގެންއުޅުނީ . މިއަދު ޑެލިވަރީ ކޮއްދޭ ތަނަކަށް ކާންބޭނުން ވާއެއްޗެއް ހޯދަން ގުޅުނީ މުޅި ދުވަހު މަސައްކަތް ކުރިފަހުން ދެން ބުނީ ވައިބާކޮށް ލާށޭ ލިބޭނީ އާދީއްތަ ދުވަހުއޭ.....ވައިބާ ކޮށްގެން މިެިންނަނީ އާދީއްތަ ދުވަހުވެސް ލިބޭނެކަމުގެ އެއްވެސް ޔަގީން ކަމެއްނެތް......ޕުލޭނިން ލެވަލްގަ 100% ފެއިލް. ހިތާމަކުރަން މިގައުގަ ތިބި ގާބިލް މީހުންގެ ބޭނުން ނުހިފާތީވެ.\nއޭޕްރީލް 17, 2020 03:02\nމާ ބޮޑަށް ލަސްވިފަހުން ރަށްތައް ލޮކްޑައުން ތިޔަ ކުރީ. ސަބަބަކީ މާލެއިން ބަލި ފެނިއްޖޭ ގޮވި އިރަށް، މާލޭ ތިބި ރާއްޖެތެރޭ ގިނަ މީހުން ފުރައިގެން އެމީހެއްގެ ރަށަކަށް ގޮސްފި. މިސަރުކާރުން ކުރިޔާލައި ފިޔަވަޅުތައް އެޅި ނަމަ މިހިނެއް ނުވިސް. ސަރުކާރުން ޖަހާ ބެރެކާ، ހެލްތް މިނިސްޓަރުގެ ރާގަކާ ދިމާލެއް ނުވޭ...\nރާއްޖެ ތެރޭގެ ހާލު ޖެހިފަ ތިބި މީހުން\nއޭޕްރީލް 17, 2020 04:25\nއެއްދުވަހަށް މުހިން މު ބޭނުން ތަކަށް މާލެ އައިސް ރަށަށް ނުދެވި މާލޭ ގައި ތާށިވެފަ ތިބި މީހުން އެބަތިބި..ދަރިން ކޮޅު ރަށުގައި.. މިކީ ސަރުކާރުން ވިސްނާން ޖެހޭކަ މމމެއް ނޫންބާ،!މިއަށް ވުރެ ހަޔާރ ރިސްކު އޮތް ގައު މު ތަކުން މީހުން ގެންނަ ވާހަކަ ދެކެވެ،ވިސްނެ...އެ މިސް މީހުނަށް ރަށުގައި ކަރަންނީން ވު މަށް ނަ މަވެސް ގޮތެއް ހޯދާދޭނެ ބަޔަކު ނެތްބާ\nއޭޕްރީލް 17, 2020 04:37\nއެއްދުވަހަށް މުހިން މު ބޭނުންތަކަށް މާލެ އައިސް މާލޭގައި ތާށިވެފަ ތިބި މީހުންނާ ދޭތެރޭ ސަރުކާރުން ވިސްނާކަށް ނުވޭބާ.. މިއައްވުރެ ހަޔާރ ރިސްކް އޮއެ ގައު މު ތަކުން މީހުން ފެންނަން ވާހަކަ ދައްކާ ވިސްނެ..ދަރިންކޮޅު ދިރިއުޅުން ރަށުގަ.. ވަރަށް ދަތި ކަ މެއް މީ......\nއޭޕްރީލް 17, 2020 05:15\nތިޔަކުރާ ފުރަބަންދެއްގަ އެއްވެސް ގަޓެއް ނުހުރޭ، މީހުންތައް ބޭރުގައި އުޅެނީ. މަނާކުރަންޖެހޭތާގަ މަނާނުކޮށް ރައްޔިތުން ބަސްނާހައޭކިޔާ ރައްޔިތުން ގޯސްކުރަނީ އެކަމު ސްޓިކާޖަހަންވީމަ ވަގުތުންޖަހާ. ކިނބުލަށް އެގެނީ ދެފައިތަޅާފަ ރޯން\nއޭޕްރީލް 17, 2020 06:13\nދެންއިވޭނީ ކާޑުކޮޅު ހުސްވާއަޑުކަންނޭގެއެހަދާފައި އޮތް ކޮންޓެންޖެންސީ ޕްލޭންތަންފީޒުވާއިރު! ކާއެތިކޮޅެއް ނުލިބި ދިފާއީބާރުކެޑިކޮރޯނާ އަށް އޭރުހޭވައްލާ! ޥާވާ ރަގަޅަށް ގައުމު ހިންގަވާއެބަ! ސްޓިކާޖަހަން ތިބި މީހުން ލައްވާ ކާއެތިކޮޅު ގެޔާ ހަމައަށް ފޯރުކޮށްދީބަލަ!މިހެން ބުނީމާ ދެންވެސް ރޮއެގަނޭ!\nއޭޕްރީލް 17, 2020 06:21\nފުރަބަންދު ބޯޑު އަޅުވާގައުމުތަކުގައި ރައްޔިތުންނަށް ކާއެތިކޮޅު ފޯރުވައިދެވޭގޮތް ހަމަޖެހިފައި އޮވޭ! ގޭބަންދުކޮށްފަ ކާއެއްޗެއްނުދީ ބޭތިއްބީމަ އެއީކޮންވައްތަރެއްގެ ޕަބްލިކްހެލްތެއްތޯ؟\nއޭޕްރީލް 17, 2020 06:37\nމިކަމުގައި އެލެކްސްގެ ބަހަކީ ކޮބައިތަ؟ ދެތިން ދުވަސްވެއްޖެ. ކޮސް ވާހަކައެއް މިއިން ނޫހަކުން ނުފެންނަތާ. ނޫސްވެރިންވެސް ކޮހަކު ދައްކާ ކޮސް ވާހަކަ ނޫސްތަކުގައި ލިޔޭ ވިއްޔާ. ޑރ އެލެކްސް ދުނިޔޭގައި އެބަހުރިތޯ؟\nއޭޕްރީލް 17, 2020 06:40\nމާލެ ފުރަބަންދު ކުރި ދުވަހު އަދި ފުރަބަންދު ކުރިވަގުތު ޕާންބީޗް ރެޒޯޓުން ބޭރު ކޮށްލި އެތައްބަޔަކު ވަންނާނެ ތަނެއް ނެތި މާލޭގެ މަގު މަތި ވެފަ. ރަށަށް ނާދެވިފަ.\nއޭޕްރީލް 17, 2020 07:40\nމާލޭގަ އެބަތިބި މިހާރުވެސް ރެސޯޓް ތަކުން ބޭރުކޮށްފަ ރަށަށް ނުދެވި މަގުމަތި ވެފަ ތިބި އެތައް ބަޔަކު. ޗަންޕާގެ ރަށްތަކުން މީހުން ފޮނުވާލީ މަލެއިން ފުރަތަމަ މީހާ ފަށްސިވިކަން އެގި މާލެ ފުރަބަންދު ކޮށްފަ އޮށްވާ. އެމީހުން މިހާރު ތިބީ ހާލުގަ ޖެހި މަގުމަތި ވެފަ ރަށަށް އާދެވޭނެ ގޮތެއް ނެތިފަ.\nއޭޕްރީލް 17, 2020 09:25\nމަދަނީ ބަސްނާހަން ދަސްކޮށްދީފައި، ބަސް އަހާށޭ ބުނީމާ ބަސްއަހާނެތަ! އެކަމުގެ ހިތިކަން މިފެންނަނީ.\nއޭޕްރީލް 17, 2020 09:27\nއަނެއްކާވެސް ހަމަ އަމާބުނީތީ ފަރަށްދާ އުސޫލުން ކަމެއްކޮށްލަނީ. ބަލަ ތިހެން މުޅިރާއްޖެ ލޮކްޑައުންކުރީމައި ބަޔަކު ތިބެގެން ބަނޑަށް މަރުވާނީ.\nރައްޔިތުންނަށް ބޭނުންވާ ކާބޯތަކެއްޗާއި އެނޫންވެސް ޒަރޫރީ ތަކެތި ފޯރުކޮށްދިނުމުގެ މަސައްކަތް، ލޯކަލް ކައުންސިލްތަކާއި ކަމާބެހޭ އިދާރާތައް ގުޅިގެން ވިލަރެސްކުރުން. މިހެން ބުނާއިރު ތިޔަބުނާ ލޯކަލް ކައުންސިލްތަށް އޮތީ ނިދާފައި، އެމީހުންނަށް ހަމަ އެއްކަމެއްވެސް ނުވާނެ. ކައުންސިލް ތަކުގައި ތިބިމީހުންނަށް ކުރެވޭނެހާވެސް ކަމަކީ ސަރުކާރުގެ އުޅަނދުތަކުގައި ދަރިން ގޮވައިގެން ފިނި ބުރުޖެހުން. ދެންވެސް ހުރިހާ ކަމެއް މާލޭގައި ހުރި ތަނަކަށް ޖަމާނުކޮށް މިބައްޔަށް ޓެސްޓް ކުރެވޭނޭ ޓެސްޓް ކިޓްތަށް ރާއްޖޭގެ ރަށްރަށުގެ ހަސްފަތާލުތަކަށް ފޮނުވަދީބަލަ. ބުނާ އަޑުއިވޭ މީގެ ތިންދުވަސްކުރިން އައްޑޫގައި އެކަހެރިކުރި މީހެއްގެ ސާމްޕަލް އަދިވެސް މާލެއަށް ފޮނުވޭގޮތްނުވެގެންނޭ އުޅެނީ، މާލެ ލޮކްޑައުންކުރީމައި މޯލްޑިވިއަން ދަރުތުރުނުކުރާތީ، މޫސުން ގޯސްވުމުގެ ސަބަބުން އައްޑޫގައި އިިންޑިއާ މިލިޓަރީން އޮޕަރޭޓްކުރާ ހެލިކޮޕްޓަރަށްވެސް ދަތުރު ނުކުރެވިގެންނޯއުޅެނީ.\nޓެސްޓް ކިޓްތަށް ރާއްޖޭގެ ރަށްރަށުގެ ހޮސްޕިޓަލްތަކަށް ފޮނުވައި މިބައްޔަށް ފަސޭހަކަމާއި އެކު އަވަހަށް ޓެސްޓް ކުރެވޭނޭގޮތް ހަދާ އެހެން ނޫނީ މުޖުތަމައު ތެރޭ ބިރުވެރިކަން އުފެދިގެން ހިނގައިދާނެ. މިހާރުވެސް\nއޭޕްރީލް 17, 2020 12:30\nޢެމީ ހުން ތިބޭނީ ކަާގެންނު..އެމީހުން ބޭނުންވާނީ ރައްޔިތުން ބަނޑަށް މަރަން\nއޭޕްރީލް 17, 2020 12:00\nތީ ކިއްކުރަން ކުރާ ކާފިއު އެއް. ވަކި ބަޔަކަށް ދޯ ޑެލިވަރީ. ފުލް ސިކިއުރިޓީ އާއި އެކުގައި "ރާޖާ" އަންނި އެއުޅެނީ ފިހާރަތަކަށް ވަދެ ހަރޑުވެރ ސާމާނުގަންނަން.


ރާއްޖޭގެ 25 ރަށެއްގައި ވޮލީ ކޯޓު އަޅަނީ – Feshun.mv\nރާއްޖޭގެ 25 ރަށެއްގައި ވޮލީ ކޯޓު އަޅަނީ\n6 ނޮވެމްބަރ 2021 - 12:49\nރާއްޖޭގެ އެކި ކަންކޮޅުތަކުގައި 25 އައުޓް ޑޯރ ވޮލީ ކޯޓު ގާއިމްކުރުމުގެ އެއްބަސްވުންތަކުގައި ސޮއިކޮށްފިއެވެ.\nމި25 ވޮލީ ކޯޓުގެ އިތުރުން މިހާރު މީގެ ކުރިންވެސް ޔޫތު މިނިސްޓްރީން ވަނީ އެކި ފަރާތްތަކާއި ގުޅިގެން ރަށްރަށުގައި އައުޓް ޑޯރ ވޮލީ ކޯޓުތަކެއް ގާއިމްކޮށްފައެވެ.\nވޮލީ ކޯޓު އެޅުމަށް ކޮންޓްރެކްޓުގައި ސޮއިކުރި ރަށްތަކަކީ ހދ. ފިނޭ، ކުމުންދޫ، ނޭކުރެންދޫ، ށ. ފުނަދޫ، މިލަންދޫ، ބ. ކެންދޫ، ގޮއިދޫ، ވ. ފެލިދޫ، ފުލިދޫ، ކެޔޮދޫ، ފ. މަގޫދޫ، ނިލަންދޫ، ތ. ހިރިލަންދޫ، މަޑިފުށި، ގއ. ވިލިނގިލި، ގއ. ދާންދޫ، ނިލަންދޫ، ކޮލަމާފުށި، ޅ. ހިންނަވަރު ކ. ތުލުސްދޫ، މ. ދިއްގަރު، ލ. ފޮނަދޫގެ އިތުރުން ކުޅުދުއްފުށި ސިޓީ، ފުވައްމުލައް ސިޓީ އަދި އައްޑޫ ސިޓީއެވެ. މި ކޯޓްތަކުގެ އިތުރުން މާލޭގައި3ކޯޓް އެޅުމަށް ވަނީ ނިންމާފައެވެ.\nމި25 އައުޓް ޑޯރ ވޮލީ ކޯޓްތައް ކޮންޓްރެކްޓަރަކާއި ހަވާލްކުރުމަށް ޔޫތު މިނިސްޓްރީގެ ފަރާތުން މިއެއްބަސްވުމުގައި ސޮއިކުރެއްވީ އެމިނިސްޓްރީގެ ޑެޕިއުޓީ މިނިސްޓަރ އަޙުމަދު އިބްރާހީމެވެ. އަދި އެކި ކޯޓްތައް ހަވާލްކުރި ކޮންޓްރެކްރައުންނާއި ޔޫތް މިނިސްޓްރީއާއި ދެމެދު ވަނީ ސޮއިކޮށްފައެވެ.\nމި ރަސްމިއްޔާތުގައި މިނިސްޓަރ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް އަހްމަދު މަހްލޫފާއި ވޮލީބޯޅަ އެސޯސިއޭޝަންގެ ރައީސް މުޙައްމަދު ރަނޭޝްގެ އިތުރުން ރައްޔިތުންގެ މަޖިލީހުގެ ބައެއް މެމްބަރުން ބައިވެރިވެވަޑައިގެންނެވިއެވެ.


ކޯވިޑް ވެކްސިން: އިންޑިއާއިން ރާއްޖެއަށް ވެދިން ވަރަށް ބޮޑު ދީލަތި އެހީއެއް | Sandhaanu\nކޯވިޑް ވެކްސިން: އިންޑިއާއިން ރާއްޖެއަށް ވެދިން ވަރަށް ބޮޑު ދީލަތި އެހީއެއް\nމިއަދު މެންދުރުފަހުން ރާއްޖެއަށް ލިބޭ ކޮވިޑް ވެކްސިނަކީ “އިންޑިއާ ސަރުކާރުން ރާއްޖޭގެ ރައްޔިތުންނަށް ވެދިން ވަރަށް ބޮޑު ދީލަތި އެހީއެއް” ކަމުގައި ރައީސް އިބްރާހީމް މުޙައްމަދު ޞާލިޙު ވިދާޅުވެއްޖެއެވެ.\n“އެކަމަށްޓަކައި އިންޑިއާގެ އެކުވެރި ރައްޔިތުންނަށާއި، އިންޑިއާ ސަރުކާރަށް އަދި ބޮޑުވަޒީރު ނަރެންދުރަ މޯދީއަށް، ރާއްޖޭގެ ރައްޔިތުންނާއި ސަރުކާރާއި އަޅުގަނޑުގެ އަމިއްލަ ނަމުގައި، ވަރަށް ޚާއްޞަ ޝުކުރެއް ދަންނަވަން.” ކޯވިޑް-19ގެ ބަލިމަޑުކަމުން އަރައިގަތުމަށް ސަރުކާރުން ކުރަމުންދާ މަސައްކަތްތަކުގެ އެންމެފަހުގެ މަޢުލޫމާތު ޙިއްޞާކުރެއްވުމަށް ރައީސް އިބްރާހީމް މުޙައްމަދު ޞާލިޙް ދިވެހި ރައްޔިތުންނާ މުޚާޠަބު ކުރައްވައި މިއަދު މެންދުރު ދޭއްޖެހިއިރު ދެއްކެވި ވާހަކަފުޅުގައި ވިދާޅުވިއެވެ.\nރައީސްގެ ވާހަކަފުޅުގައި ކޯވިޑް-19 ރާއްޖެއިން ފެނުނު ފުރަތަމަ ދުވަހުން ފެށިގެން، އެބަލިން ރައްޔިތުން ސަލާމަތްކުރުމަށްޓަކައި، ޞިއްޙީ މާހިރުންގެ ލަފަޔާއެކު، ސަރުކާރުން ގިނަ މަސައްކަތްތަކެއް ކުރަމުން ދާކަމަށް ވިދާޅުވިއެވެ.\n“ކޯވިޑް-19އަށް ވެކްސިނެއް އުފެއްދުމުގެ މަސައްކަތް، ދުނިޔޭގެ އެކި ޤައުމުތަކުން ކުރަން ފެށުމާއެކު، ރާއްޖޭގެ ހުރިހާ ރައްޔިތުންނަށް ބޭނުންވާ ވަރަށް ވެކްސިން ހޯދުމުގެ މަސައްކަތް ސަރުކާރުން ވާނީ ފަށާފައި.” ރައީސް ވިދާޅުވިއެވެ. “އެކަން ހާސިލުކުރުމަށްޓަކައި، މިއަދާ ހަމައަށް އައިއިރު، ކުރެވުނު މަސައްކަތުން މާތް ﷲގެ ވާގިފުޅާއެކު، އަޅުގަނޑުމެންނަށް މިވަނީ ރާއްޖެއަށް ބޭނުންވާ ވަރަށް ވެކްސިން ލިބޭނެކަމުގެ ޔަޤީންކަން ލިބިފައި.”\nރައީސް ވިދާޅުވިގޮތުގައި އަމާޒަކީ ރާއްޖޭގެ ހުރިހާ ރައްޔިތުންނަށާއި، ރާއްޖޭގައި ދިރިއުޅޭ އެންމެނަށް، ކުރިއަށް އޮތް މަސްތަކުގެ ތެރޭގައި ހިލޭ ވެކްސިން ދިނުމެވެ.\nރައީސްގެ ވާހަކަފުޅުގައި ވޭތުވެދިޔަ 10 މަސްދުވަހަކީ، ކޯވިޑްގެ ސަބަބުން ރައްޔިތުން ވަރަށް ގިނަ ދަތި އުނދަގޫތަކެއް ތަޙައްމަލު ކުރި ދުވަސްތަކެއްކަން ފާހަގަކުރެއްވިއެވެ.\n“އެތައް ބައެއްގެ ވަޒީފާ ގެއްލުނު. އެތައް ޢާއިލާއެއްގެ ބައެއް މެންބަރުން އަބަދަށްޓަކައި ވަކިވެގެން ހިނގައްޖެ. ވިޔަފާރިތައް ހުއްޓުމަކަށް ގެނުވި. މިސްކިތްތަކާއި ސްކޫލްތައް ބަންދުކުރަން ޖެހުނު. ޢާއިލާތަކުގެ މެންބަރުން އެކަކު އަނެކަކާ ބައްދަލުނުވެ ތިބެންޖެހުނު. ދަތުރުފަތުރު ހުއްޓި އަސާސީ އެތައް ޚިދުމަތަކަށް ބުރޫއެރި.” ރައީސްގެ ވާހަކަފުޅުގައި ވިދާޅުވިއެވެ. “މިއަދު މިލިބޭ އައު އުންމީދާއެކީވެސް، އަޅުގަނޑުމެން ކުރަންޖެހޭ ވަރަށް ބައިވަރު މަސައްކަތްތައް އެބަހުރި. އަޅުގަނޑުގެ މިއަދުގެވެސް އިލްތިމާސަކީ، ޞިއްޙީ މާހިރުން ދެއްވާ ލަފަޔާއި އިރުޝާދާ އެއްގޮތަށް، އަޅުގަނޑުމެންގެ ޢަމަލުތައް އަދިވެސް ބެހެއްޓެވުން. ބޭރަށް ނުކުންނަވާއިރު މާސްކު އަޅުއްވާ. ގިނަ މީހުން އެއްވެ ގައިގޯޅިކޮށް ބާއްވާ އެއްވުންތައް މިވަގުތަށް އަދިވެސް މަޑުޖައްސަވާލައްވާ. ގިނަގިނައިން އަތް ދޮވެ ސާފުތާހިރުކޮށް ތިއްބެވުމަށާއި، ގައިދުރުކަން ދެމެހެއްޓުމަށް އިސްކަން ދެއްވާ.”\nރާއްޖޭގައި މިހާތަނަށް ކޯވިޑް-19 ޖެހުނީ 14,633 މީހުންނަށެވެ.އަދި އެބަލީގައި 49 މީހުން ވަނީ މިދުނިޔެ ދޫކޮށްފައެވެ.\nޚަބަރުލިބިފައިވާ ގޮތުގައި މިއަދު އިންޑިއާއިން ރާއްޖެއަށް ގެންނަނީ ވެކްސިންގެ އެއްލައްކަ ޑޯޒެވެ. އަދި އެންމެ ފުރަތަމަ ވެކްސިން ދިނުމަށް ހަމަޖެހިފައިވަނީ ސިއްހީ ދާއިރާގެ ކުރީ ސަފުގައި ޚިދުމަތް ދެމުންދާ މީހުންނަށާއި އުމުރުން ދުވަސްވީ މީހުންނަށެވެ.


SunOnline: UK ge Majilis member egge gayah valhi jahai avahaara kollaifi\nއިނގިރޭސިވިލާތުގެ މަޖިލިސް މެމްބަރެއްގެ ގަޔަށް ވަޅި ޖަހައި އަަވަހާރަކޮށްލައިފި\nމުޙައްމަދު ނާއިލް ހަފީޒް 15 Oct 2021, 19:59\nއިނގިރޭސިވިލާތުގެ މަޖިލިސް މެމްބަރެއްކަމަށްވާ ޑޭވިޑް އަމޭސް --\nއިނގިރޭސިވިލާތުގެ ގާނޫނު ހަދާ މަޖިލީހުގެ މެމްބަރެއްކަމަށްވާ ސަރ ޑޭވިޑް އޭމެސްގެ ހަށިކޮޅަށް ވަޅި ޖަހައި ދިން ހަމަލާއެއްގައި އޭނާ އަވަހާރަކޮށްލައިފިއެވެ.\nމި ހަމަލާއާ ގުޅިގެން މިހާރު މީހަކު ހައްޔަރުކޮށްފައިވާކަމަށް އެ ގައުމުގެ ފުލުހުން ވަނީ ބުނެފައެވެ. އެގޮތުން އެ ހަމަލާ ދިން ސަރަހައްދުން ވަޅިއެއް ހޯދައިފައިވާކަމަށް ވެސް ފުލުހުން ބުންޏެވެ.\nއޭމެސްއަށް ހަމަލާ ދީފައިވަނީ އޭނާގެ ދާއިރާގެ ރައްޔިތުންނާ ބައްދަލުކުރެއްވުމަށް ލެއި އޮން ސީގެ ބެލްފެއާ މެތޮޑިސްޓް ޗާޗްގައި ބައްދަލުވުމެއް ކުރިއަށް ދަނިކޮށެވެ. ރިޕޯޓުތައް ބުނާ ގޮތުގައި އޭނާ އަވަހާރަކޮށްލާފައިވަނީ އެެއް ފަހަރަށްވުރެ ގިނަ ފަހަރު ވަޅިން ހަމަލާދިނުމަށްފަހެވެ.\nއޭމެސްއަށް ހަމަލާ ދިނުމާއެކު ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވެސް ވަނީ އެކަމާ ގުޅިގެން ކަންބޮޑުވުން ފާޅުކުރައްވާފައެވެ. އެގޮތުން ދެ ގައުމުގެ ގުޅުން ވަރުގަދަކޮށް ދެމެހެއްޓުމުގައި އޭމެސް އިސް ދައުރެއް އަދާކުރައްވާފައިވާކަމަށް ރައީސް ވިދާޅުވިއެވެ.\nއުމުުރުން 69 އަހަރުގެ އޭމެސްއަކީ 1983ވަނަ އަހަރުން ފެށިގެން ކޮންޒަވޭޓިވް ޕާޓިގެ މެމްބަރެއްގެ ގޮތުގައި މަޖިލިސް މެމްބަރުކަން ކުރައްވަމުން އައި ބޭފުޅެކެވެ. އޭނާ އަވަހާރަކޮށްލާފައިވާއިރު އޭނާގެ އަނތްބަކާއި ފަސް ދަރިން އެބަ ތިއްބެވެ.


BREAKING NEWS: Muzaaharaa Thah Huhtaa Nulaanama PPM Ah Fiyavalhu Alhaane Kamuge Inzaaru EC In Dheefi - Vaguthu\nމުޒާހަރާތައް ހުއްޓާނުލާނަމަ ޕީޕީއެމް އަށް ފިޔަވަޅު އަޅާނެ ކަމުގެ އިންޒާރު އީސީން ދީފި\nޕީޕީއެމް އިން މިހާރު ކުރިއަށްގެންދާ މުޒާހަރާތައް މިހާރުން މިހާރަށް ހުއްޓާނުލާނަމަ އެ ޕާޓީ އާއި މެދު ފިޔަވަޅު އަޅާނެ ކަމުގެ އިންޒާރު އިލެކްޝަންސް ކޮމިޝަނުން ދީފިއެވެ.\nއީސީން މިގޮތަށް ނިންމީ ޓެލެކޮންފަރެންސް މެދުވެރިކޮށް މިއަދު ބޭއްވި އެ ކޮމިޝަނުގެ ބައްދަލުވުމުގައެވެ.\nއީސީން މިއަދު ބޭއްވި ބައްދަލުވުމުގައި ނިންމީ ޕީޕީއެމް އޮފީސް ކަރީގައި ކޮންމެ ރެޔަކު ހިންގާ ހަރަކާތަކީ އެ ޕާޓީން ހިންގާ ހަރާކަތެއްތޯ ސާފުކޮށްދިނުމަށް އެދި ޕީޕީއެމް އަށް ސިޓީއެއް ފޮނުވުމަށެވެ.\nއީސީގެ ތަރުޖަމާނު އަހުމަދު އަކްރަމް ވިދާޅުވީ އެ ހަރާކަތަކީ އެ ޕާޓީން ހިންގާ ހަރަކާތެއްނަމަ މިހާރުން މިހާރަށް ހުއްޓާލަން އެ ސިޓީގައި އެދޭނެ ކަމަށެވެ. އަދި އެ ހަރަކާތް ހުއްޓާނުލައިފިނަމަ ޕީޕީއެމްއާ މެދު ސިޔާސީ ޕާޓީތަކުގެ ގާނޫނާއި އެއްގޮތަށް ފިޔަވަޅު އަޅަން ވެސް މިއަދުގެ ބައްދަލުވުމުގައި ނިންމި ކަމަށް އަކްރަމް ވިދާޅުވިއެވެ.\nޕީޕީއެމް އޮފީސް ދޮރުމަތީ ކުރާ މުޒާހަރާއަކީ އެއްވެ އުޅުމުގެ ގާނޫނާއި ސިޔާސީ ޕާޓީތަކާބެހޭ ގަވާއިދާ ހިލާފަށް ކުރިއަށް ގެންދާ މުޒާހަރާއަކަށް ވާތީ އެކަން ހުއްޓުވުމަށް ފުލުހުންނަށް ހުށަހެޅުމަށް ވެސް އީސީން ވަނީ ނިންމާފައެވެ.\nޕީޕީއެމް އިން ކޮންމެ ރެޔަކު މުޒާހަރާ ކުރަމުންދަނީ ރިޔާސީ އިންތިހާބު އިލެކްޝަންސް ކޮމިޝަނުން އޮޅުވާލާފައިވާ ކަމަށް ބުނެއެވެ.\nއިލެކްޝަންސް ކޮމިޝަންގެ މެންބަރުންގެ މައްޗަށް ބޮޑެތި ތުހުމަތުތަކެއް ޕީޕީއެމް އިން ކުރަމުންދާއިރު އެ އެތުހުމަތުތަކަށް ބާރު ލިބޭ އޯޑިއޯއެއް ދާދިފަހުން ވަނީ މީސް މީޑިއާގައި ލީކް ކޮށްލާފައެވެ. ލީކް ކޮށްލާފައިވާ އޯޑިއޯގައި ވާހަކަ ދައްކަވަނީ އިލެކްޝަންސް ކޮމިޝަންގެ ރައީސް އަހްމަދު ޝަރީފާއި އެހެން މީހެކެވެ.\nއޮކްޓޯބަރ 7, 2018 14:54\nއޮކްޓޯބަރ 7, 2018 14:57\nބިރު ދެއްކިޔަސް ފަހަތަކަށެއް ނުޖެހޭނެ\nކަލޭ ބުނެބަލަ ރިޔާސީ އިންތިހާބުގަ ވޯޓް އޮޅުވާލަން ދިން ލާރިގަނޑު ކަލޭ ބަނޑު ނާޅަކަމަށް...\nއޮކްޓޯބަރ 7, 2018 15:00\nއީސީއަށް ފެނުނީ ޕީޕީއެމް މުޒާހަރާ ކުރާތަން އެކަނިތަ. އެމްޑީޕީ މީހުން މުޒާހަރާކޮށް މީހުންނައް އަނިޔާކުރިއިރު އެތަން ނުފެނުނީ އަނދިރިވެފަ ތިބީމަތަ. އީސީ ހިތްހަމަ ނުޖެހޭ ބަޔަކު މިހާރު މުޒާހަރާ ކުރާތީދޯ ކަންތައް ބޮޑުވީ. ހަމަހަމަ ކަމާއެކީ ކަންތައް ކޮއްބަލަ. ވަކިކޮޅަކަށް ޖެހިގެން މިހާރު ތިއޮތީ ވޯޓްވެސް އޮޅުވާލެވިފައެއްނު\nތިއީ ޒާތީވުންދޯ މީގެކުރިން އީސީން ނުނަގާ ޑިޒިޝަނެއް ކުއްލިއަކަށް ތިނެގީ ކީއްވެތޯ ސުވާލުކޮށްލަން އެބަޖެހޭ ތިއީ ކޮމިޝަނުން އިސްނަގައިގެން ތިފަދަކަމެއްކުރި ކިތައްވަނަ ފަހަރުތޯވެސް ސުވާލުކޮއްލަން\nއޮކްޓޯބަރ 7, 2018 15:02\nޚަޤީޤަތް ފަޅާ އަރާތީ ބިރުގަންނަނީދޯ ހިންގި ފައިސާގެ ކަންތައްގަޑުން ފަޟީހަތްވީދޯ\nއޮކްޓޯބަރ 7, 2018 15:07\n100 ޕޮއިންޓް އީސީ އަށް\nކުރެވިފައި އޮތް ކަމެއްގެ ބޮޑު ކަމުން ތިވަރަށް ތި ތެޅެނީ\nއޮކްޓޯބަރ 7, 2018 15:10\nތި ޕީޕީއެމް އަކީ މިހާރުން މިހާރަށް އުވާލަންޖެހޭ ޕާރޓީއެއް! ޖަޒީރާ ރާއްްޖޭގެ ރައީސުވެސް އެއޮތް ވަޑައިގަންނަވަނީއެވް. އެ މަނިކުފާނު ވަޑައިގަންނަވާއިރަށް ތިޔާ ޕާރޓީ އޮވެގެނެއް ނުވާނެ! ވަސްވެސް ފޮހެލަންވާނެ!\nއޮކްޓޯބަރ 7, 2018 16:25\nކަލޯ ޕާޓީ އުވާލެވިދާނެ ލޮލަށްފެންނާން ހުރި ކަންތަށް ކިހިނެތް ފިލުވާނީ\nކޮބާ މިއޮތް ހުރިހާ ދުވަހު އެއްޑީޕީއިން ބޭއްވި މުޒާހިރާތަށް ތިއިވެންވެސް އިގެނީ ކަލޭމެން ވޯޓްއށް މަކަރުހެދިކަން ބަލަ ހިޔާލު ފާޅު ކުރުމަކީ ގާނޫނު އަސާސީންލިބޭހައްގެއްކަން ނޭގޭތަ؟\nއޮކްޓޯބަރ 7, 2018 15:11\nމަސަށް މިހާރު 100% ޔްގީންވެޖެ ވޯޓުން ވަކަންކުރީކަން.\nއޮކްޓޯބަރ 7, 2018 19:32\nމަށަށްވެސް. ކުރިން ހީކުރެވުނު ޔާމީނު ހަމަ ބަލި ގަބޫލުނުކުރެވެނީޔޭ. އެކަމަކު މިހާރު އެނގޭ އަދި އަޑި ނޭނގޭ ކަންތައްތަކެއް މީގަ އެބައުޅޭކަން.\nސާބަހޭ ދަރިއާ ވިކިފަ ހުރިވަރު ތިއޮތްގެން ބޭޒާރުވެ އަމިއްލަޔަަށް ސޯޓުބާލަނީތަ ހަހަހަ ހަމަ ހިނިއަންނަނީ. .\nހުޅުމާލެއިން4ލައްކައަށް 400 ގޯތި ވިއްކަނީ ނަމަ އެއީ މަމެން އުފާކުރާ ކަމެކޭ އެމެން އަތޮޅޭ މެންގެ އަތޮޅޭ ރައީސް ހޮވައިގެން ތިބެގަ އަތޮޅު ތަކުން ގޯތި ދޭން މިފަހަރު މާލެ ސަރަަހައްދުން ފްލެޓްސް ތަަކަށް އެދިފައިވާ އެންމެންނަށް ފްލެޓްސް ތަކުގެ ބަދަލުގައި ގޯތި ލިބޭނެއޭ ހުޅުމާލެ ދޭކުން ހުޅުމާލެ ދޭއް އެއީ މަމެން ޕިންކީންގެ ވެރިކަމުގައި ހިއްކި ތަނޭ އެތަނުން މަމެން ޕިންކީންގެ ވެރިކަމުގައި ގޯތި ދޭނަމޭ ތަމެން ނުބެހޭތި މިކަމާއި އިނގޭތޭ މީ މަމެންގެވެރިކަން މީ މަމެންގެ ހުޅުމާލެ2ދޯ. ވީއާރ ދަ ރިދަމް ރިދަމް އޮފް ޔުއަރ ހާރޓް...\nކުރިންވުސް ބަގާވާތް ކުރިމީހުން ނޭ އެއީ ދެން އޮންނާނީ ކޮންގޮތެއް\nއޮކްޓޯބަރ 7, 2018 15:32\nފިތަވަޅު އަޅައިގެން ކަލޯ ނުހުއްޓުވޭނެ. ކާކު ބިރުދައްކަން ތިއުޅެނީ. ވޯޓް ގަޑުބަޑުކޮށްފަ ވައްކަން ކޮށްފަ ތިހެން ތިބެވޭތަޮ ބަލާނަން.\nރިސްވަތުނަގާ ވޯޓުން އެމްޑީޕީއަށް ވައްކަންކޮށްދީފަ ކޮންމުޒާހަރާއެއް ވިޔަވަޅެކޭ އަނގޮޓިސަރީފާއި،ރިސްވަތު އަކްރަމު މި ކިޔަނީ\nބަލަ އެމް. ޑީ.ޕީ މުޒަަހަރާ ކުރި އިރު އީ.ސީ ކޮބާ\nބަލަ އީސީންތަ މުޒާހިރާތައް ހުއްޓުވަނީ\nއަޖަިބު ވެއްޖެ އަހުން\nދެން މިއޮތް ހުރިހައިދުވަހު މޑޕ ކުރި ކަންކަން ނުހުއްޓުވީކީއްވެބާ؟ ގައިމުން ކިތަށް ފަރުދުންނަށާއި ވިޔަފާރިވެރިންނަށް ގެއްލުންވި...\nއޮކްޓޯބަރ 7, 2018 15:50\nއޮކްޓޯބަރ 7, 2018 16:01\nވަރެއް އެބަވޭ ދޯ މިތިބި އީސީ ވަގުންނަށް. ބަލަގަ އެއީ ދިވެހި ރައްޔިތުން ކުރާ މުޒާހިރާއެއް\nއޮކްޓޯބަރ 7, 2018 16:20\nމިހާރު މަ ދެން ގަބޫލުކޮށްފިން ވޯޓު އޮޅުވާލައިފިކަމަށް. އަދި ރިޝްވަތުގައި ހިފައިފިކަމަށް. އާނ ފަހެ، ޕީޕީއެމްއިން ނެގި އިލެކްޝަނެއްގެ ކޮޅު ކުއްލިއަކަށް ބަދަލުކުރެވޭނީ ދެގޮތުން ކުރެ ކޮންމެވެސް އެއްގޮތެއްވެގެން. އެއީ މަރުމަތިން ހަނދާންވެ ކުއްލިއަކަށް ތަގުވާވެރިކަން ހިތަށް ވަދެ ﷲ ސުބުހާނަހޫ ވަތައާލާދެކެ ބިރުވެތިވެގެން ނުބައިކަމެއް ކުރެވިދާނެތީ ބިރުން ނޫނީ، ގޮހޮރު ފޫދާވަރުގެ ބޮޑުވެގެންވާ ރިޝްވަތެއް ކާލެވިގެން.\nއޮކްޓޯބަރ 7, 2018 16:22\nއިލެކްޝަން މީހުނަށް ލައްކަ ވަރުވެފަހުރިކަން ތިކަމުންވެސް އެނގިގެންދޭ\nހަމައެއް ލަމައެއް އޮންނަ ބައެއް ނޫން. މުޒާހިރާ އެކުރަނީ ކާނިވާ އެކަނިކަމަށް އަމިއްލަޔަށް ކަނޑައަޅާފަ. އޭސީސީ މެމްބަރުންނަށް މަރުގެ އިންޒާރު ދޭން ދެންފަށާނީ.\nއޮކްޓޯބަރ 7, 2018 18:41\nޢީސީ ގެ އިސްވެރިން ތި ހާދަމަކަރުވެރިބައެކޭދޯ! ﷲ ގެ ރަހުމަތު ތިމީހުންނަ ކޯފާފޮނުވާނދޭ\nއޮކްޓޯބަރ 7, 2018 18:52\nވަޓް... ކޮބާ އިންސާފު؟\nއޮކްޓޯބަރ 7, 2018 18:57\nކަލޭމެން ތިހާ ހިތްމައްޗައް އަރައިގެން ތިއުޅެނީ ރީދޫބައިގަނޑު ކަލޭމެނައް ރިޝްވަތުދީފަ ކލޭމެން ގެފހަތުގަތިބީމަ\nއޮކްޓޯބަރ 7, 2018 19:40\nއެ އުޅޭ ގައުމުފަނާކުރާ އަންނި ބުނިވާހަކަ އެއީ\nގަމާރުވިޔަސް ބޮޑުވަރު! ޕީޕީއެމް އިން އެބަ މުޒާހަރާ ކުރޭތަ؟ މީހުނަށް ދުއްޕާންނުކޮށް ، މަގުތަކަށްނުނިކުމެ އެމީހުންގެ ޖަގަހަކައިރީގައިތިބެ އަޑުއުފުލުން އެއީ މުޒާހަރާކުރުންތަ؟ ޝައްކެތްނެތްގޮތުގައި ވޯޓު އޮޅުވައިލައިފި! ޔަޤީންހަމަ މިހާރު!!!\nއޮކްޓޯބަރ 7, 2018 19:58\nމަދު ބަޔަކު އެހެން ކިޔާ އެއްޗަކަށް ޖަވާބު ދާރީ ވާން ނުޖެހޭ ކަމަށް ބުނީ ވެސް ހަމަ ތި ކޮމިޝަނުން، އެ މީހުން އެ ދައްކާ ވާހަކަ އަށް ޖަވާދާރީ ވާން ނުޖެހޭއިރު ދެން ކޮން ވާހަކައެއްބާ! މި ފެންނަ މަންޒަރުން މަށައްވެސް ހީވަނީ ގަޑެއް ގަތްފިހެން. އެހެން ނޫނީ ދެން ކޮންކަމެއް މީ.\nއޮކްޓޯބަރ 7, 2018 20:15\nތިޔަ ފިޔަވަޅު އަޅާ ޕީޕީ އެމްގެ ޒައީމް މައުމޫނަށް. ޕީޕީއެމްގެ ކޮންގްރެސް ބާތިލްކުރީމާ ޕީޕީއެމްގެ އަސްލު އޮތީ އޮޅިފަ\nއޮކްޓޯބަރ 7, 2018 20:45\nއެންމެފަހުން އީސީ އިން ޕީޕީއެމް އުވާލާނެ. އެކަމަކު އެކަމާ ކަންބޮޑުވެގެން އުޅޭ އެއްވެސް ފަރާތެއް ނެތް. އިނގިރޭސިންނާއި، އިންޑިއާ އިންވެސް އަޅާ ނުލާނެ. އެހެނީ، އެމީހުން ބޭނުންވާ ގޮނޑި ކޮށްކޮ ސަރުކާރު މިހާރު އެއޮތީ ގެނެވިފައި. ދެން އެހެން ބައެއްގެ ހައްގެއް އުނިވެގެން މައްސަލައަކަށް ނުވާނެ.\nއޮކްޓޯބަރ 7, 2018 21:39\nއީސީ ވަނީ ރިސްވަތު ހިފާފަކަން މީގެން ވެސް އިގޭ. ވޯޓް އޮޅުވާލާގެން މިމީހުނަން މިކިޔަނީ ކީކޭތަ. ވަގުފައިސާގަޑު އީސީ މެންބަރު ބޭނުކޮގެން އެތިބީ. މިއޮހާދުވަހު އެމް ޑީ ޕީ ކުރި މުޒާހިރާތައް ކޮބާ. އީސީ މެންބަރުން ނަން ޕީ ޕީ އެމް އެއް އޮވައެއް ނުލެވޭނެ. އީސީ މެންބަރުން އިސްތިއުފާ. އީސީ ގަ ތިބީ މުޅިން ވެސް ވަގުން. ޕީ ޕީ އެމް ގެ އަޑު ނުހުޓް ވޭނެ. މިވޯޓް ބާތިލު ކުރަން ދެން އަޑު އުފުލާނަން.\nއޮކްޓޯބަރ 7, 2018 21:42\nޕީޕީއެމުން ޝަރީޢަތަށް ދާން ލަސްވެއްޖެ ނަތީޖާ ބަދަލުނިވިޔަސް އޯކޯ އިންތިޚާބާއިގުޅިގެން ހިންގި ޖަރީމާތަށް ރަޢިއްޔަތުންނަށް އެގި ޖަރީމާގެ ބައިވެރިންނަށް ހައްގު އަދަބު ލިބުނީމަ ނިމުނީ\nއޮކްޓޯބަރ 7, 2018 22:34\nވާހް! އީސީ އިން އަމިއްލަ އަށް އެމީހުން، ގޯހެއްހަދައިފި ކަމުގައި އެއްބަސް ވެވުނީ! އަދި މާގިނަ ދުވަސްތަކެއް ވީކީއެއްނޫނޭ، އަހަރުމެންގެ ހައްގު ވަގަށް ނަގައިގެން އެކަމާ އަހަރުމެން ވާހަކަ ދައްތާ، މީ ދެން ކޮންކަމެއް، އެމްޑީޕީ އިން7އަހަރު ވަންދެން މުޒާހަރާ ކުރިއިރު ތިޔަބައިގަނޑުގެ ކަންފަތެއް ނެތިފަ މިހާރު ޕީޕީއެމް އަށް ފިޔަވަޅުއެޅުމަށް ތެޅިފޮޅި ގަތީ ހިފި ރިޝްވަތުގެ ބޮޑުކަމުންކަން ޔަގީން މިވީ!!!\nއޮކްޓޯބަރ 7, 2018 23:32\nޕީޕީއެމް އަކީ ހިސާރުކުރެވިފައިވާ، ގާނޫނީ ހަމަތަކުގެމަތިން އޮޓޮމެޓިކުން މިހާރުވެސް އުވިފައިވާ ޣައިރު ގާނޫނީ ޖަމާއަތެއް\nއޮކްޓޯބަރ 8, 2018 21:14\nއިވުނުވާހަކައެއް އިވުނުގޮތަކަށް ދައްކަމުން ގެންދިޔުމަކީ، މިރާއްޖޭގައި ވަރަށްގިނަ ބަޔަކު ކުރަމުން ގެންދާކަމެކެވެ. މިގޮތުން އިންތިޚާބަށްފަހު، މިހާރު މިދެކެވޭ ވާހަކަތަކަކީ، އީސީގެ ނިޞްބަތުގައި ދެކެވޭ ވާހަކަތަކެވެ. އެހެންނަމަވެސް، ދީނާޚިލާފު ވާހަކަތަކާއި މަޞްލަޙަތު ގެއްލޭފަދަ ވާހަކަތަކާއި، އެއްވެސް މީހެއްގެ އަބުރާބެހުމުގެ ގޮތުން ދައްކާވާހަކަތައް އެއީ ޤާނޫނީ ގޮތުން މަނާވާހަކައެވެ.


REPORT: Pfizer adhi Moderna ge vaccine ah kuda kalhi eh\nފައިޒާ އަދި މޮޑާނާގެ ވެކްސިނަށް ކުޑަ ކަޅިއެއް\n19 ޑިސެމްބަރ 2020 - 13:13:19\nކޮވިޑް-19 އަށް މިހާރު އަހަރެއް ވެފައިވާ އިރު، 75.5 މިލިއަނަށް ވުރެ ގިނަ މީހުންނަށް ކޮވިޑް-19 ޖެހި، 1.67 މިލިއަނަށް ވުރެ ގިނަ މީހުން މަރުވެފައި ވެއެވެ. އާންމު ހާލަތަކަށް ދިއުމަށްޓަކައި ކުރެވޭ އުންމީދުތައް ވަނީ މިހާރު އާވެފަ އެވެ. ބައެއް ކުންފުނިތަކުން ކޮވިޑް-19 އާއި ދެކޮޅަށް ވެކްސިން ތައްޔާރު ކުރަމުންދާ އިރު، މިހާރު ދެ ކުންފުންޏަކުން އުފައްދާފައިވާ ވެކްސިން ވަނީ ދޫކުރަން ފަށައިފަ އެވެ.\nއެމެރިކާގެ ފައިޒާ އަދި މޮޑާނާ އިން ކާމިޔާބު ކަމާއި އެކު ވެކްސިން ތައްޔާރުކޮށް، ދޫކުރަން ފަށާފައިވާ އިރު، މިއީ ކޮވިޑް-19 އާއި ދެކޮޅަށް ދުނިޔެ ކުރާ ހަނގުރާމައިގައި ލިބުނު ވަރަށް ބޮޑު ކާމިޔާބީ އެކެވެ. މީގެ ހަފްތާއެއް ކުރިން ފައިޒާ އިން ތައްޔާރުކޮށްފައިވާ ވެކްސިން އެމެރިކާގައި ދޭން ފަށާފައިވާ އިރު، ކުރިއަށް އޮތް ހަފްތާއިން ފެށިގެން މޮޑާނާ އިން ތައްޔާރު ކޮށްފައިވާ ވެކްސިން އެމެރިކާގައި ދޭން ފަށާނެ ކަމަށް މައުލޫމާތު ލިބެއެވެ.\nމި ރިޕޯޓްގައި މައިގަނޑު ގޮތެއްގައި އަލިއަޅުވާލާނީ ފައިޒާ އިން ތައްޔާރު ކޮށްފައިވާ ވެކްސިނާއި، މޮޑާނާ އިން ތައްޔާރު ކޮށްފައިވާ ވެކްސިންގައި ހުރި ތަފާތުތަކުގެ މައްޗަށެވެ.\nދެ ވެކްސިންގައި ހުރި އެއްގޮތް ކަންތައްތައް:\nފައިޒާ އަދި މޮޑާނާ އިން ތައްޔާރު ކޮށްފައިވާ ވެކްސިން ބޭނުންކުރަނީ އެމްއާރުއެންއޭ ޓެކްނޮލޮޖީ އެވެ. އެމްއާރުއެންއޭ ގައި ކޮވިޑް-19 ވައިރަސް ޕްރޮޓީން "އުފެއްދުމަށް" ބޭނުންވާ މައުލޫމާތު އެކުލެވިގެންވެ އެވެ. އެ ޕްރޮޓީން ހަށިގަނޑުގެ ތެރޭ އުފެދުމަށްފަހު، ދިފާއީ ނިޒާމް ހޭލައްވާލައި، ވައިރަސް ޕްރޮޓީންތައް މަރާލާ ފެކްޓްރީ އަކަށް މުޅި ހަށިގަނޑު ބަދަލުކޮށްލަ އެވެ.\nކޮވިޑް-19 އާއި ދެކޮޅަށް މިހާތަނަށް އުފެއްދި އެންމެ ކާމިޔާބު ދެ ވެކްސިނަކީ ފައިޒާ އަދި މޮޑާނާ އިން އުފައްދާފައިވާ ދެ ވެކްސިނެވެ. އެންމެ ފަހުން ހެދި ތަހުލީލްތަކުން ދައްކާ ގޮތުގައި ދެ ވެކްސިނުންވެސް ކޮވިޑް-19 ގެ އަލާމާތްތަކާއި ދެކޮޅަށް 95 އިންސައްތަ ކާމިޔާބީ ހޯދާފައިވެ އެވެ.\nފައިޒާ އަދި މޮޑާނާ އިން ތައްޔާރުކޮށްފައިވާ ވެކްސިން ދެ ޑޯޒަކަށް ބަހާލައިގެންދޭ އިރު، ފަހުން ކުރި ތަހުލީލްތަކުން ދައްކާ ގޮތުގައި ވެކްސިން ދިން ފަރާތްތަކުގެ ހަށިގަނޑުގައި އިތުރު އެއްވެސް ގޮތް ނޭނގޭ ބައްޔެއްގެ އަލާމާތެއް ފެނިފައެއް ނުވެ އެވެ.\nދެ ވެކްސިންގައި ހުރި ތަފާތު ކަންތައްތައް:\nފައިޒާ އަދި މޮޑާނާ އިން ތައްޔާރުކޮށްފައިވާ ވެކްސިން ރައްކާކުރަން ޖެހެނީ ފިނީގައި ކަމަށްވާ އިރު، ފައިޒާގެ ވެކްސިން ރައްކާކުރަން ޖެހެނީ 70- ޑިގްރީސް ސެލްސިއަސްގެ ފިނިހޫނުމިނުގަ އެވެ. އަދި މޮޑާނާގެ ވެކްސިން ރައްކާކުރަން ޖެހެނީ 20- ޑިގްރީސް ސެލްސިއަސްގެ ފިނިހޫނުމިނުގަ އެވެ.\nފައިޒާގެ ވެކްސިން ބޭނުންކުރި ބައެއް މީހުންގެ ހަށިގަނޑުން އެލާޖީތައް ފެނިފައިވާ އިރު، މޮޑާނާ ވެކްސިން ބޭނުންކުރި ބައެއް މީހުންގެ ފަރާތުން ވަނީ ބޮލުގައި ރިއްސުމާއި ވަރުބަލިވުން ފަދަ އަލާމާތްތައް ފެނިފަ އެވެ.\nފައިޒާ އަދި މޮޑާނާ އިން ވެކްސިން ދޫކުރަން ފަށާފައިވާ އިރު، ބައެއް ކުންފުނިތަކުން އަދިވެސް ދަނީ ކޮވިޑް-19 އާއި ދެކޮޅަށް ވެކްސިން ތައްޔާރު ކުރަމުންނެވެ.\n75.5 މިލިއަނަށް ވުރެ ގިނަ މީހުންނަށް ކޮވިޑް-19 ޖެހިފައިވާ އިރު، ފާއިތުވެގެން ދިޔަ ދުވަސްތަކުގައި ކޮވިޑް-19 ޖެހިގެން ރިޕޯޓްކޮށްފައިވާ އަދަދު މި ވަނީ އަށް ލައްކައިގައި އޮތުމަށްފަހު ފަސް ލައްކަ އަށް މަދުވެފަ އެވެ.


ތަޤުވާއާއި އޭގެއަހުލުވެރިންގެ ޞިފަތަކާއި އޭގެ މޭވާތައް -3- – DhiSalafiyyah\nތަޤުވާއާއި އޭގެއަހުލުވެރިންގެ ޞިފަތަކާއި އޭގެ މޭވާތައް -3-\n20/03/2012 އަޚްލާޤް, ދީންއައްޝައިޚް އަޙްމަދު މިޙްސަން މުޙައްމަދު\n(ކުރީގެ ބަޔާއި ގުޅޭ)\nމަތީގައި ބަޔާންވެދިޔައީ ތަޤުވާއާއި ބެހޭގޮތުން އައިސްފައިވާ ޢިލްމުވެރިންގެ ބަސްފުޅުތަކާއި ތަޤުވާގެ ބައިތަކާއި ތަޤުވާގެ ހަރުފަތްތަކެވެ.\nފަހެ ތަޤުވާގެ މާނާ ފުޅާވެގެންވެއެވެ. އަދި މީސްތަކުންގެ ޢަމަލުކުރުމުގެ ޙާލަތު ހުންނަގޮތުން އެކި މީހުން އެކިމިންވަރަށް ތަޤުވާވެރިވެއެވެ. މިގޮތުން މީސްތަކުންގެ ތެރޭގައި އެބައިމީހުންގެ ނަފްސުތައް ނަރަކައި ދިގުދެމިގެންވާ ނިމުމެއްނުވާ ޢަޒާބުން ސަލާމަތްކުރާ ބަޔަކުވެއެވެ. އެބަޔަކީ ﷲ ތަޢާލާގެ އެއްކައުވަންތަކަމަށް އިޤުރާރުވާ މީހުންނާއި ރަސޫލުﷲ ޞައްލަﷲ ޢަލައިހިވަސައްލަމަގެ ރަސޫލުކަން ތެދުކުރާމީހުންނެވެ. އެހެނެއްކަމަކު އެބައިމީހުންގެ ނަފްސުތައް މުޅިން އެކީ ނަރަކައިން ރައްކާތެރިކުރާ ބަޔަކު ކަމުގައި އެބައިމީހުން ނުވެއެވެ. ސަބަބަކީ އެބައިމީހުން ބައެއް ވާޖިބުތައް ނުކޮށް ދޫކޮށްލާތީއެވެ. އަދި ބައެއް ހަރާމް ކަންތަކަށް އަރައިގަނެވޭތީއެވެ. އެހެން ނަމަވެސް ނަރަކައިގައި އަބަދުގެ އަބަދަށް ދެމިތިބުން އެބައިމީހުންގެ މައްޗަކަށް ނުވެއެވެ. މިއީވެސް ތަޤުވާވެރިންގެ ތެރެއިންވާ ބަޔެކެވެ. އަދި މިއީ ތަޤުވާގެ އެންމެ ދަށުދަރަޖައިގެ އަހުލުވެރިންނެވެ. އަދި އެބައިމީހުންނަކީ ފުރިހަމައަށް ތަޤުވާވެރިވާ ބައެއްކަމުގައި ނުބުނެވޭނެއެވެ. ސަބަބަކީ މިފަދައިން ޢަމަލުކުރާމީހާ ނަރަކައިގެ ޢަޒާބަށް ހުށައެޅިގެންވެއެވެ. ﷲ ތަޢާލާ އެމީހަކަށް ރަޙްމަތައް ލައްވައި ފާފަފުއްސަވައިފި ބަޔަކު މެނުވީއެވެ. ފަހެ ހަމަކަށަވަރުން އެއިލާހަށް ޝިރުކު ކުރުން ފިޔަވައި އެހެން ހުރިހާ ފާފައެއް އެއިލާހު އިރާދަކުރައްވާ އަޅަކަށް ފުއްސަވައިދެއްވައެވެ.\nއަދި މީސްތަކުންގެ ތެރޭގައި ކުފުރާއި ބޮޑެތިފާފަތަކުން ދުރުހެލިވެ ރައްކާތެރިވެ ތަޤުވާވެރިވާމީހުންވެސް ތިބެއެވެ. އެބައިމީހުން ﷲ ތަޢާލާއަށް އަޅުވެތިވުމުގައި ދެމިތިބެއެވެ. އަދި ވާޖިބުތައް އަދާކޮށް ބޮޑުވެގެންވާ ޙަރާމް ކަންތައްތަކުން ނުވަތަ ބޮޑެތި ފާފަތަކުން ދުރުހެލިވެ ރައްކާތެރިވެއެވެ. އެހެންނަމަވެސް އެބައިމީހުން ކުޑަ ފާފަތަކަށް އަރައިގަނެއެވެ. އަދި ސުންނަތް އަޅުކަންތައް ކުރުން ގިނަކުރާ ބަޔަކު ކަމުގައި އެބައިމީހުން ނުވެއެވެ. ފަހެ އެބައިމީހުން ކާމިޔާބާއި ފަލާޙާއި ކައިރިވެއްޖެކަމާމެދު ޝައްކެއްނެތެވެ. ﷲ ތަޢާލާ ވަޙީކުރައްވާފައިވެއެވެ. (إِن تَجْتَنِبُوا كَبَائِرَ مَا تُنْهَوْنَ عَنْهُ نُكَفِّرْ عَنكُمْ سَيِّئَاتِكُمْ وَنُدْخِلْكُم مُّدْخَلًا كَرِيمًا) سورة النساء 31 މާނައީ: ” ތިޔަބައިމީހުންނަށް އެކަންކަން ނަހީކުރައްވާފައިވާ ބޮޑެތި ފާފަތަކުން ތިޔަބައިމީހުން ދުރުހެލިވެ ތިބޭނަމަ، ތިޔަބައިމީހުންގެ ކުދިކުދި ފާފަތައް ތިޔަބައިމީހުންގެ ކިބައިން، ތިމަންރަސްކަލާނގެ ފުއްސަވާ ހުށީމެވެ. އަދި، މާތްވެގެންވާ ތަނަކަށް، (އެބަހީ: ސުވަރުގެޔަށް) ތިމަންރަސްކަލާނގެ، ތިޔަބައިމީހުން ވައްދަވާހުށީމެވެ. “ އަދި ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ. (الصلوات الخمس و الجمعة إلى الجمعة ،و رمضان إلى رمضان مكفرات لما بينهن ماجتنبت الكبائر ) މާނައީ: ” ފަރުޟު ފަސްނަމާދާއި، އެއްހުކުރަކީ އަނެއްހުކުރާއި ހަމަޔަށް، އަދި އެއް ރަމަޟާނަކީ އަނެއް ރަމަޟާނާއި ހަމަޔަށް އެ ދެމެދުގައިކުރެވޭ ފާފަތަކަށްވާ ބަދަލެކެވެ.” އެހެންނަމަވެސް އެބައިމީހުންނަށް ނަރަކައިން ފުރިހަމަ ރައްކާތެރިކަން ލިބިގެންނުވެއެވެ. ސަބަބަކީ އެބައިމީހުން ފަރުޟުތައް އަދާކުރުމުގައި ފަރުވާކުކޮށްފައިވާތީއެވެ. އަދި ސުންނަތްތައް ގިނަގިނައިން ކޮށްނޫޅޭތީއެވެ. އަދި އެބައިމީހުން ކުޑަ ފާފަތަކަށް އަރައިގަންނާތީއެވެ. ފަހެ ކުޑަފާފަތަކަކީ ބޮޑު ފާފަތަކަށްވާ މަގެކެވެ. އެހެންކަމުން އެބައިމީހުން ބޮޑުފާފަތަކަށް ހުށައެޅިދާނެކަމުގަ ބިރުވެސްބޮޑެވެ. އަދި އެބައިމީހުން ދީނުގައި އުފެދޭ ޝުބުހަތަކުން ރައްކާތެރިވެ ނޫޅެއެވެ. އަދި މަކުރޫހަކަންތައް ކުރުމުންވެސް ދުރުހެލިނުވެއެވެ. އެހެންކަމުން މިދެކަންތަކާއެކު އާޅާގެ ތަޤުވާވެއިކަން ފުރިހަމަނުވާހުއްޓެވެ.\nއެހެންކަމުން ﷲ ތަޢާލާ އެއިލާހުގެ ކަލާމްފުޅުގައި ވަޙީކުރައްވާފައިވެއެވެ. (يَا أَيُّهَا الَّذِينَ آمَنُوا اتَّقُوا اللَّـهَ حَقَّ تُقَاتِهِ) سورة آل عمران 102 މާނައީ: ” އޭ އީމާންވެއްޖެ މީސްތަކުންނޭވެ! އެކަލާނގެއަށް ތަޤުވާވެރިވުން ޙައްޤުވެގެންވާ ގޮތުގައި ތިޔަބައިމީހުން ﷲ އަށް ތަޤުވާވެރިވާށެވެ! “ ފަހެ މަތީގައި ބަޔާންވެދިޔައީ ﷲ އަށް އީމާންވާ މީހުންގެ ތެރެއިން ދެ ދަރަޖައެއްގައި ތަޤުވާވެރިވާ ބަޔެއްގެ ވާހަކައެވެ. އެހެން ނަމަވެސް އެބައިމީހުންނަށް އެއިލާހަށް ތަޤުވާވެރިވުން ޙައްޤުގޮތުގައި ތަޤުވާވެރިވެވިފައި ނުވެއެވެ. ދެންފަހެ ތަޤުވާ އޭގެ ޙައްޤުގޮތުގައި ޤާއިމްކުރުމަށްޓަކައި އޭގެ ޙަޤީޤީ މާނަ ދެނެގަންނަން ޖެހެއެވެ. ތަޤުވާގެ ޙަޤީޤީ މާނައަކީ އަޅާ، ފާފަތަކުގެ ތެރެއިން ކުދިފާފަތަކާއި ބޮޑެތި ފާފަތަކުން ދުރުހެލިވުމަށް ގަދައަޅައި މަސައްކަތްކުރުމާއި، ﷲ ތަޢާލާ އެއަޅާގެ މައްޗަށް ވާޖިބުކުރެއްވި ހުރިހާކަމެއް ކުރުމަށް ގަދައަޅައި މަސައްކަތްކުރުމާއި ސުންނަތް އަޅުކަންވެސް އޭނާއަށް ކުޅަދާނަވީ މިންވަރަކުން ކުރުމެވެ. އުއްމީދުކުރެވޭގޮތުގައި ސުންނަތް އަޅުކަންތައް ކުރުން ގިނަކުރިވަރަކަށް ވާޖިބުކަންތައް ކުރުމުގައި ހުންނަ އުނިކަންތައްތައް ފޫބެދި ކުދި ފާފަތަކުން އާޅާ ދުރުހެލިކޮށްދީ ބޮޑެތި ފާފަތަކުން އަޅާ ސަލާމަތްވުމަށްޓަކައި އަޅާގެ ވަށައިގެން ވަރުގަދަ ކިއްލާއެއް ބިނާކޮށްދެއެވެ. ﷲ ތަޢާލާ ވަޙީކުރައްވާފައިވެއެވެ. (فَاتَّقُوا اللَّـهَ مَا اسْتَطَعْتُمْ) سورة التغابن 16 މާނައީ: ” ފަހެ، ތިޔަބައިމީހުންނަށް ކުޅަދާނަވީވަރަކުން، ތިޔަބައިމީހުން ﷲ އަށް ތަޤުވާވެރިވާށެވެ! “ އެހެންކަމުން އަޅުގަނޑުމެން ކޮންމެ މީހަކަށްވެސް ކުޅަދާނަވީ މިނަވަރަކުން ﷲ ތަޢާލާއަށް ތަޤުވާވެރިވުމަކީ އަޅުގަނޑުމެން ކޮންމެ މީހެއްގެ މައްޗަށްވާ ވާޖިބެކެވެ. ފަހެ ޙަޤީޤީ ތަޤުވާވރެރިޔަކީ މަތީގައި ބަޔާންވެދިޔަގޮތަށް ތަޤުވާވެރިވާ މީހާއެވެ. އަދި ތަޤުވާގެ ފުރިހަމަ ސިފަ ޙައްޤުވެގެންވަނީ އެފަދައިން ތަޤުވާވެރިވާމީހާ އަށެވެ. ފަހެ އޭނާ ﷲ ތަޢާލާއަށް އަޅުވެތިވެ އެއިލާހު އަމުރުކުރެއްވި ވާޖިބުތައް އަދާކުރުމުގައި ދެމިހުރެއެވެ. އަދި އެއިލާހު ޙަރާމްކުރެއްވި ހުރިހާކަމަކުން ދުރުހެލިވެގަނެއެވެ. އަދި އެކަމެއް ކުރުމުން މައްސަލައެއްނެތް ކަންތައްވެސް އެކަމެއް ކުރުމުން މައަސްލައެއް ކުރިމަތިވެދާނެ ކަމަކަށް މަގުފަހިވެދާނެކަމަށްޓަކައި ދޫކޮށްލައެވެ. ފަހެ ސަލަފުއް ޞާލިޙުން އެބޭކަލުންގެ ބަސްފުޅުތަކުގައި ގެންނަވާފައިވާ ތަޤުވާވެރިކަމަކީ މިއީއެވެ. އަބުއް ދަރްދާއު –ރަޟިޔަﷲޢަންހު- ވިދާޅުވެފައިވެއެވެ. ފުރިހަމަ ތަޤުވާވެރިވުމަކީ އަޅާ ﷲ ތަޢާލާއަށް ބިރުވެތިވެ ޒައްރެއްގެ ބުދަންހުރި ނުބައިކަމަކުންވެސް ރައްކާތެރުވުމެވެ. އަދި އޭނާއަށް ޙާލާލުކަންތައްކަމުގައި ފެންނަ ކަންތައްތައްވެސް ޙަރާމްކަމަކަށް ވެދާނެތީ ބިރުވެތިވެ އެކަމެއް ނުކޮށް ދުކޮށްލުމެވެ.\nއައްޘަޥްރީ –ރަޙިމަހުﷲ- ވިދާޅުވެފައިވެއެވެ. ” އެބައިމީހުންނަށް ތަޤުވާވެރިންނޭ ކިޔުނީ އެބައިމީހުން މީސްތަކުން އެކަންތައްތަކުން ރައްކާތެރިނުވާ ކަންތައްތަކުން ރައްކާތެރިވާތީއެވެ.”\nއަބޫ ހުރައިރާ ރަޟިޔަﷲޢަންހުގެ އަރިހުން ތަޤުވާއާ ބެހޭގޮތުން ސުވާލުކުރެވުނެވެ. ފަހެ އެކަލޭގެފާނު ވިދާޅުވިއެވެ. “ތިބާ ކަށި ހުރި މަގަކުން ދިޔައިންތޯއެވެ؟” ސުވާލުކުރި ބޭކަލާ ވިދާޅުވިއެވެ. އާދޭހެވެ. އެކަލޭގެފާނު ވިދާޅުވިއެވެ. ” އޭރު ތިބާކަންތައް ކުރީ ކިހިނެއްތޯއެވެ؟” އެ ބޭކަލާ ވިދާޅުވިއެވެ. “ތިމަން އެކަށިތައް ދޫކޮށްދިޔައީމެވެ. އަދި އެކަށިތައް ފަހަނައަޅައި ދިޔައީމެވެ. އަދި އެއެއްޗެހީގައި ނުޖެހޭގޮތަށް ދިޔައީމެވެ. ދެން އަބޫހުރައިރާ –ރަޟިޔަﷲޢަންހު ވިދާޅުވިއެވެ. “ތަޤުވާ އަކީ އެއީއެވެ.”\nފަހެ މިމާނާގައި އިބްނުލް މުޢުތަމަރު ވިދާޅުވެފައިވެއެވެ.\nخلّ الذنوب صغيرها * و كبيرها ذاك التقى\nو اصنع كماش فوق أر * ض الشوك يحذر ما يرى\nلا تحقرن صغيرة * إن الجبال من الحصى\nކުދި ފާފަތަކާއި ބޮޑުފާފަތައް ދޫކޮށްލާށެވެ. ތަޤުވާވެރިވުމަކީ އެއީއެވެ.\nގަސްގަހުގެ ކަށިހުރި މަގަކުން ހިނގާފައި ދާ މީހަކު ކަންތައްކުރާ ފަދައިން ކަންތައްކުރާށެވެ. މަގުމަތިން ފެންނަ ކަށިތަކުން ރައްކާތެރިވާށެވެ.\nކުދިފާފަތަކާމެދު އަޅާނުލާ ދޫކޮށްނުލާށެވެ. ހަމަކަށަވަރުން ފަރުބަދަ އުފެދިގެނަވަނީ ކުޑަ ގާކޮޅުތަކުގެމައްޗަށެވެ.\nއިމާމް އަޙްމަދު –ރަޙިމަހުﷲ- ވިދާޅުވެފައިވެއެވެ. ” ތަޤުވާއަކީ ބިރުވެރތިވާ ކަންތައް ހިމެނޭކަންތަކުން ދުރުވެގަތުމެވެ.”\nއަދި ބުނެވެއެވެ. ” އެއީ ﷲ އަށް ބިރުވެތިވުމެވެ. އަދި މަރުވެދާ ދުވަހަށް ތައްޔާރުވުމެވެ. އަދި ﷲ ބާވައިލެއްވި ފޮތަށް ޢަމަލުކުރުމެވެ. “ އަދި ބުނެވެއެވެ. “އެއީ ތިބާއަށް ﷲ ނަހީކުރެއްވި ކަމެއް ތިބާ ކުރަނިކޮށް ﷲ އަށް ފެނިވޮޑިނުގަތުމެވެ. އަދި އެއިލާހު ކަމަކަށް އަމުރުކުރައްވައިފިނަމަ އެކަމެއް ކުރުމުން މަޙްރޫމް ނުވުމެވެ.”\nمصدر: ” التقوى , صفات أهلها و ثمراتها في الدنيا و الآخرة ” لفضيلة الشيخ الدكتور صالح بن إبراهيم بن صالح آل الشيخ\nމިލިޔުމުގެ އިތުރު ބައިތައް ބެއްލެވުމަށް


(17 މެއި 2021)\n"ހައްހައްހާ. ކީކޭ ބުނާނީ ދޯ؟ މި ހުރީ މި އުޅޭ މިނިސްޓަރުންގެ ފެންވަރު." ހެމުން ހެމުން ފައިސަލް ބުނެލިއެވެ. ކެމެރާއަށް ކަޅި ހުއްޓައިލައިގެން ފައިސަލް އޮތް އިރު، އޭނާގެ ހިތަށް ދިޔައީ ވަރަށް ގިނަ ކަންތައްތައް ސަވާރު ވަމުންނެވެ.\nހެނދުނުގެ ނާސްތާއަށް އިންސާފު ކުރުމަށްފަހު، ނާއިކު އަވަސްވެ ގަތީ ޑިއުޓީއަށް ދިޔުމަށެވެ.\n"ޑިއުޓީ ނިމޭ ގޮތަށް އަންނާނަން. މިރޭ ވާނެ ދޯ ޑިނާރ އަކަށް ދާން." އައިޝާގެ ނިތަށް ބޮސްދިނުމަށްފަހު، ގެއިން ނުކުންނަމުން ނާއިކު ބުނެލިއެވެ. ލުއި ހިނިތުން ވުމަކާ އެކު ބޯ ޖަހައިލަމުން، އައިޝާ ވަނީ ކޮޓަރިއަށެވެ.\nކޮޓަރީގެ ބިތަށް ޖެހިފައިވާ ޖަންނަތުގެ ހިތާއި ސިކުނޑި އަށް ވަނީ ވަރަށް ބޮޑަށް އުނދަގޫ ވެފައެވެ. ހަދާނެ ނުހަދާނެ ގޮތެއް ޖަންނަތަކަށް ނޭނގެއެވެ. އިތުރު ވާ ކޮންމެ ދުވަހަކީ ބަނޑުގައި ޖަހަމުންދާ ކުޑަކުޑަ ވިންދަށް ލިބޭނެ ފުރުޞަތެއްކަން ޖަންނަތަށް ޔަޤީންވެއެވެ. ދަރިފުޅަށް ގެއްލުމެއް ދިނުމުގެ ވިސްނުން ކުރިން ނެތަސް، މިހާރު ޖަންނަތުގެ ސިކުނޑީގައި ވާ ކަމަކީ ހަމަ އެކަނި އެ ޚިޔާލެވެ. ދަރިފުޅު ވައްޓައިލަން ޖަންނަތު ހުރީ ނިކަން ބޭނުން ވެފައެވެ. އެކަމަށް ފެން ބޮވައިގެންފައެވެ.\nޖަންނަތު އޭނާގެ ފޯނު ނެގީ، އެނެއްކާ ވެސް ދެ ފިކުރެއްގައި އިނދެއެވެ. ރާފިލަށް މިވާހަކަތައް ކިޔައިދިނުން ނޫން އިތުރު ގޮތެއް އެބައޮތް ބާއޭ އެތައް ފަހަރަކު އޭނާގެ ހިތް ގެންދިޔައީ ޖަންނަތަށް ސުވާލު އުފައްދަމުންނެވެ. ޖަންނަތަށް ދިމާވާ ދަތި ޙާލަތް ތަކުގައި ރާފިލް އޭނާގެ ގާތުގައި ހުންނާނެ ކަމުގެ ޔަޤީންކަން ޖަންނަތަށް ލިބެއެވެ. ނަމަވެސް އެ ދެމީހުންގެ މެދުގައި ގިނަ ދުވަސް ތަކެއް، އެއްވެސް ޚަބަރެއް ނުވެ ތިބުމުން ޖަންނަތު ފަސްޖެހެނީ އެވެ. ކަމުގެ ބޮޑު ކަމުންނެވެ.\nފޯނުން އެތައް އިރަކު ރަޝީދާއާ ވާހަކަދެއްކުމަށްފަހު، އައިޝާ ފޯނު ބޭއްވިއެވެ. މިއީ އައިޝާގެ އާދައެކެވެ. މާލޭގައި، މަންމައާ ދުރުގައި ހުންނަން ޖެހުނަސް، ކޮންމެ ދުވަހަކު ވެސް ރަޝީދާއަށް ގުޅާނެއެވެ. ފަހަކަށް އައިސް އައިޝާ އާއި ޖަންނަތުގެ ގުޅުން ވެސް ރަނގަޅެވެ. އައިޝާ އާއި ރަޝީދާ ވެސް ޤަބޫލު ކުރީ ޖަންނަތަށް ލިބިގެން ދިޔައީ ރަނގަޅު، ހެޔޮ ބަދަލެއް ކަމަށެވެ.\nވަގުތުކޮޅެއްގެ ހިމޭންކަަމަކަށް ފަހު، ޖަންނަތު ފުންކޮށް ނޭވާއެއް ދޫކޮށްލިއެވެ. އަދި ފޯނަށް ބަލައިލީ ޖެހިލުންވުމާ އެކުގައެވެ. އަނެއްކާ ވެސް ފުންކޮށް ޖަންނަތު ނޭވާއެެއް ދޫކޮށްލަމުން ގުޅައިލީ ރާފިލަށެވެ.\n"ހަލޯ. ޖަންނަތު. އަހަރެން އަދި މިއުޅެނީ ގުޅަންށޭ!" ފޯނު ނެގި ގޮތަށް ވާހަކަދައްކަން ފެށީ ރާފިލެވެ. ކަރުކެހިލަމުން ޖަންނަތު ހިންދިރުވައިލިއެވެ.\n"ރާފިލް.. އަހަރެން ވަރަށް ބޮޑު ވާހަކަ އެއް ބުނަން ވެގެން.." ޖަންނަތު ވާހަކަދެއްކީ ވަރަށް މަޑުންނެވެ.\n"ބުނެބަލަ! ކިހިނެއްތަ ވީ އަނެއްކާ؟ ކިޔާ ބަލަ!" ރާފިލް ވަރަށް އަވަސްކޮށް އަހައިލިއެވެ. ދެލޯ މަރައިލަމުން ޖަންނަތު ހިތްވަރުކޮށްލިއެވެ. އަދި ސިއްރު ސިއްރުން ޖަންނަތު، އޭނާއަށް ވެގެން އުޅޭ ގޮތް ކިޔައި ދޭން ފެށިއެވެ. ޖަންނަތުގެ ވާހަކަތަކުން ރާފިލް ހައިރާން ވިއެވެ. ޖަންނަތާއި ޒަހީންގެ ވާހަކަ ތަކަކީ ރާފިލަށް އައު ވާހަކަ ތަކަކަށް ނުވިޔަސް، ޖަންނަތުގެ އެހެން ވާހަކަތަކުން ރާފިލަށް ލިބުނީ ބޮޑު ޝޮކެކެވެ.\n"އަހަރެން މިކަމާ ވިސްނާ ވިސްނާ ބޯ ހަލާކު ވެއްޖެ! އެހެންވެ ގޮތް ހުސް ވެގެން ރާފިލް ގާތު މި ބުނީ.. އަހަރެން ބޭނުމެއް ނޫން ބޭޒާރު ވާކަށް.. އަހަރެން މިކަމުން ސަލާމަތް ކޮށްދީ.." ވާހަކަ މި ހިސާބަށް ދިޔައިރު، ޖަންނަތުގެ ދެލޯ ވަނީ ފެންކަޅި ވެފައެވެ.\n"ޖަންނަތު.. އަހަރެންނަށް ފެންނަނީ ތީ، ތި ވަރަށް ވިސްނަން ޖެހޭނެ ކަމެއް ނޫން ކަމަށް.." ރާފިލްގެ ރާގު ވަގުތުން ބަދަލުވެގެން ދިޔައީ ޖަންނަތަށް ނަޞޭހަތްތެރި ވުމަށެވެ.\n"ވިސްނާލަ ބަލަ!" ރާފިލް ވާހަކަދައްކަމުން ދިޔައިރު، ޖަންނަތު ހިމޭނުން އިނީއެވެ.\n"އަހަރެންނަށް ފެންނަނީ ލަބީބަށް ތި ވާހަކަތައް ކިޔާ ދޭން.. ލަބީބު ޤަބޫލު ކުރާނެ. ގެރެންޓީ.." ރާފިލް ބުނެލީ ޖަންނަތު އުއްމީދު ކޮށްގެން ހުރި ވާހަކައެއް ނޫނެވެ.\n"ނޫން. ނުކުރާނެ ޤަބޫލެއް. އޭނަ އަހަރެން ކުރާނީ ވަރި.. އަހަރެން މުޅި ރަށަށް ފަޞީހަތް ވާނެ. އެންމެންގެ މަލާމާތް އޭރުން އަމާޒު ވާނީ އަހަންނަށް.." ޖަންނަަތުގެ އަޑުގައި ވަނީ ރާޅު ކަމެވެ.\n"އެކަމު ދޯ؟ ޖަންނަތު ވިސްނާލަ ބަލަ! މިހާރު ޖަންނަތު ތި އުޅެނީ ކިހާ ހެޕީ ލައިފެއްގަ؟" ރާފިލް އެހެން ބުނުމާ އެކު، ކަންފަތުގެ ފޯނު ޖަހައިގެން އިން ޖަންނަތު ކޮޅަށް ތެދުވިއެވެ.\n"ނޫން ރާފިލް.. މީ ހެޕީ ލައިފެއް ނޫން. އަހަރެން ބޭނުމެއް ނޫން މިހެން އުޅޭކަށް. އަހަރެން ލޯތްބެއް ނުވެއޭ ލަބީބު ދެކެ. މި ހުރީ ދުވަހު ވެސް، އަހަރެންނަށް ނުވެވުނޭ ލަބީބު ދެކެ ލޯތްބެއް. ލަބީބަށް އަހަރެން ލޯބިވާކަށް ދެއްކި އިރެއް ވިއްޔާ، އެކަން ވެސް އޮންނާނީ ހަމައެކަނި ފޭކު ކޮށް. އެެއީ އަސްލެއް ނޫނޭ." ޖަންނަތު އެހެން ބުނުމުން ރާފިލް ގޮވައިލީ ޖަންނަތަށެވެ.\n"އެހެންވީމަ ބޭނުން ވަނީ ހަމަ އެބޯރޝަން ދޯ؟" ރާފިލް އެހެން އަހައިލީ ވައި އަޑަކުންނެވެ. ޖަވާބުގެ ދިނުމުގެ ގޮތުން ޖަންނަތު އާނއެކޭ ބުނެލީ، އޭނާގެ ބޯ ވެސް ޖަހައިލަމުންނެވެ.\n"އޯކޭ.. އަހަރެން ބަލާނަން ބޭހެއް ލިބޭތޯ. އޯކޭ. ޓޭކް ކެއަރ އިނގޭ!" ރާފިލް ފޯނު ބޭއްވުމުން، ޖަންނަތު މަސައްކަތް ކޮށްލީ ހަމަޖެހުމުގެ ނޭވާއެއް ލެވޭތޯއެވެ.\nމަސައްކަތުގައި އިން ނާއިކަށް ކުއްލިއަކަށް ބަލައިލެވުނީ އެނާގެ ފޯނަށެވެ. ގުޅަމުން ދިޔައީ ނުދަންނަ ނަމްބަރަކުން ވުމުން، ނާއިކު އެ ކޯލަށް އެއްވެސް ސަމާލު ކަމެއް ނުދިނެވެ. އަނެއްކާ ވެސް މަަސައްކަތާއިގެން ކުރިއަށް ދިޔައެވެ.\nކުޑަ އިރުކޮޅެއް ނުވަނީސް އަނެއްކާ ވެސް ފޯނު ރިންގު ވާން ފެށިއެވެ.\n"ކާކު އެ ވަރަށް އެ ގުޅަނީ؟" ނާއިކުގެ ގާތުގައި އިން ދާއިން ބަލައިލީ އޭނާގެ ފޯނަށެވެ.\n"ނޭނގެ! ނުދަންނަ ނަމްބަރެއް.." އެހެން ބުނެ ނާއިކު އޭނާގެ ފޯނު ނެގިއެވެ. މިފަހަރު ފޯނު ޖަވާބު ދޭނީ އޭ ހިތާ ނާއިކު ފޯނަށް ޖަވާބު ދިނެވެ.\n"ކާކުތީ؟" ނާއިކު އެހެން އަހައިލުމާ އެކު އެކޮޅުން ޖަހައިލީ ވަރުގަދަ ހިނިގަނޑެކެވެ. އެއާއި އެކު އެމީހާ ފޯނު ކަނޑައިލިއެވެ.\n"ހެހެ. ހަމަ މީހެއް ހެނެއް ހީއެއް ނުވޭ.." ނާއިކު ހީނލަމުން، އަނެއްކާ ވެސް މަސައްކަތް ކުރަން ފެށިއެވެ.\nމާޒީގެ ޞަފުހާގެ ތެރެއަށް2ދުވަސް ވަދެއްޖެއެވެ. ރިސޯޓުން އައި ފެރީއިން ލިބުނު ބޭސް ކޮތަޅު ހިފައިގެން ޖަންނަތު ގެއަށް އައިސް ވަނީ ވަރަށް ސިއްރުންނެވެ. ކުރަން އުޅޭ ކަމުގެ ބޮޑު ކަމުގެ ބިރުވެރިކަން އެއްވެސް ޙާލެއްގައި ޖަންނަތުގެ ސިކުނޑީގައި ނެތް ކަހަލައެވެ. ލަބީބު ގޭގައި ނެތުމާ އެކު، ވަގުތުން ބޭސް ބޭނުން ކުރަން ޖަންނަތު ބޭނުން ވިއެވެ. ކޮޓަރީގައި އިން ލައިބާ ގެންގޮސް ރަޝީދާއާ ހަވާލުކޮށްފައި، ޖަންނަތު ކޮޓަރިއަށް ވަދެ ދޮރު ތަޅުލިއެވެ.\nވަގުތުކޮޅަކު ބޭސްތަކަށް ބަލަން އިނުމަށްފަހު، އެތަނުން އެއްގުޅަ ނަގައި ޖަންނަތު އަނގަޔަށް ލިއެވެ. ބޭސް ގުޅަ ދިރުވައިލިތާ3މިނެޓް ނުވަނީސް، ޖަންނަތުގެ ބޮލަށް އަރައިގަތީ ތޫނު، ދިލަ ތަދެކެވެ. އެއާއި އެކު، ހިތަށް އަރައިގެން ކުއްލި ތަދަކާ އެކު، ޖަންނަތު ހުރި ތަނަށް ވެއްޓުނެވެ. (ނުނިމޭ)


Covid-19: Netanyahu quarantine koffi | Mihaaru\nއިޒްރޭލުގެ ބޮޑު ވަޒީރު ނަތަންޔާހޫ. --ފޮޓޯ:އޭއެފްޕީ\nކޮވިޑް-19: އިޒްރޭލުގެ ބޮޑުވަޒީރު ނަތަންޔާހޫ ކަރަންޓީންކޮށްފި\n31 މާޗް 2020 - 11:13 12 comments\nބޮޑު ވަޒީރުގެ އޮފީހުން ރޭ ދަންވަރު ނެރުނު ބަޔާނެއްގައި ބުނެފައި ވަނީ ނަތަންޔާހޫ އާއި އޭނާގެ އާއިލާ އަދި އޮފީހުގެ ސްޓާފުން ކޮރޯނާވައިރަހަށް ޓެސްޓްކޮށްފައިވާ ކަމަށެވެ. އަދި އެ އެންމެން ވެސް ނެގެޓިވް ކަމަށް ބުނެފައިވެ އެވެ. ނަމަވެސް ހެލްތު މިނިސްޓްރީން ވަކި ގޮތަކަށް އިރުޝާދު ދެންދެން ނަތަންޔާހޫ ކަރަންޓީނުގައި ބަހައްޓަން ވަނީ ނިންމައިފަ އެވެ.\nއެކަމަކު ބޮޑުވަޒީރުގެ އޮފީހުން ބުނެފައި ވަނީ ޕޮޒިޓިވްވި ސްޓާފްއާ ނަތަންޔާހޫ ޑައިރެކްޓް ކޮންޓެކްޓެއްވެފައި ނުވާ ކަމަށާއި އެހެންވެ އޭނާ ކަރަންޓީނުގައި ބަހައްޓަން ނުޖެހޭ ކަމަށެވެ. އަދި ވޭތުވެދިޔަ ހަފުތާތަކުގައި ގިނަ ބައްދަލުވުންތައް ނަތަންޔާހޫ ބާއްވާފައި ވަނީ ވެސް ވީޑިއޯ ކޮންފަރެންސް މެދުވެރިކޮށް ކަމަށް ވެސް ބުނެފައިވެ އެވެ.\nނަތަންޔާހޫ، 70، ކަރަންޓީން ކުރި އިރު އޭނާ ދަނީ އިޒްރޭލުގައި ސަރުކާރެއް އުފެއްދޭތޯ މަސައްކަތް ކުރަމުންނެވެ. ދެހާސް ނުވަ ވަނަ އަހަރުން ފެށިގެން އިޒްރޭލުގައި ބޮޑު ވަޒީރުކަން ކުރާ ނަތަންޔާހޫގެ މައްޗަށް މިހާރު ވަނީ ކޮރަޕްޝަނުގެ ޝަރީއަތް ފަށައިފަ އެވެ. ނަމަވެސް ކޮރޯނާވައިރަހާ ގުޅިގެން އެ ޝަރީއަތް މިހާރު ވަނީ މެދުކަނޑާލައިފަ އެވެ.\nއިޒްރޭލުން ވަނީ ކޮރޯނާވައިރަހަށް 4،695 މީހުން ޕޮޒިޓިވްވެ 18 މީހުން މަރުވެފަ އެވެ.


Mahibadhoo dhandu hulhuvaa match gai Dhagandey aai Imran ge kurimathilumeh | Mihaaru\nޓީސީ ސްޕޯޓްސް ކްލަބުގެ ފޯވާޑް ދަގަނޑޭ. -- ފޮޓޯ: ހުސެއިން ވަހީދު/ މިހާރު\n14 ނޮވެމްބަރ 2018 - 11:253comments\nރާއްޖޭގައި އުފެދުނު އެންމެ މޮޅު ކުޅުންތެރިޔާ އަލީ އަޝްފާގް (ދަގަނޑޭ) ކުޅެމުން އަންނަ ޓީސީއާ ދެކޮޅަށް ނުކުންނަ މަހިބަދޫ ޓީމުގެ ކެޕްޓަންކަންކުރާނީ ރާއްޖޭގައި އުފެދުނު އެންމެ މޮޅު ގޯލްކީޕަރު އިމްރާން މުހައްމަދެވެ. މި ދެ ކުޅުންތެރިން ވަނީ ގައުމީ ޓީމަށާއި ވީބީ އައްޑޫ އެފްސީ އަދި މާޒިޔާ އާއި ނިއު ރޭޑިއަންޓަށް އެކުގައި ކުޅެ ގިނަ ކާމިޔާބީތަކެއް ހޯދައިފަ އެވެ.\nޓީސީ އަށް ކުޅޭ މަހިބަދޫ އަށް އުފަން މުހައްމަދު ސާމިރު މި މެޗުގައި ކުޅޭނީ މަހިބަދޫ ޓީމަށެވެ. އަދި ފުރަތަމަ ޑިވިޝަނުގައި ކުޅޭ މަހިބަދޫގެ ކުޅުންތެރިންނަށް މި މެޗަށް ދައުވަތުދީފައިވާ ކަމަށް އިންތިޒާމްކުރާ ފަރާތުން ބުންޏެވެ.\nމި މެޗުގައި އެއްކޮޅުން ވާދަކުރާ ޓީސީ އަކީ މިހާރު ކުރިއަށްދާ ދިރާގު ދިވެހި ޕްރިމިއާ ލީގުގެ އެއް ވަނަ ޓީމެވެ. އެ ޓީމުން މެޗު ކުޅެން މަހިބަދޫ އަށް ދިއުމަށް ހަމަޖެހިފައިވަނީ ހުކުރު ދުވަހު ހެނދުނެވެ.\nމަހިބަދޫ ސްޕޯޓްސް ކްލަބުން އިސް ނަގައިގެން ޓޫރިޒަމް ދާއިރާގެ އެހީގައި އެޅި މި ދަނޑަކީ އޭއެފްސީ ކަޕުގެ މެޗުތައް ވެސް ކުޅެވޭ ފެންވަރުގެ ޕިޗެކެވެ. ޓާފް އިންސްޓޯލްކުރުމުގެ މަސައްކަތްކޮށްފައިވަނީ ޓާފް އެޅުމަށް ފީފާގެ ރުހުން ދީފައިވާ ނުވަ ކުންފުނީގެ ތެރޭގައި ހިމެނޭ ގްރީން ފީލްޑުންނެވެ. ދަނޑާ ގުޅޭ އިތުރު ޕްރޮޖެކްޓްތަކެއް ވެސް ކްލަބުން ވަނީ ރާވައިފަ އެވެ. އޭގެ ތެރޭގައި ލައިޓިން ސިސްޓަމް ހަރުކުރުމާއި ސިޑި ބަރި އާއި ޗޭންޖިން ރޫމްތައް ހެދުން ހިމެނެ އެވެ.\nމި ދަނޑުގެ ޕްރޮޖެކްޓުގެ މަސައްކަތް ޖަމިއްޔާގެ ފަރާތުން ރާއްވަވައި ހިންގެވީ ދާއިރާގެ މަޖިލިސް މެމްބަރު އަދި ގައުމީ ފުޓްބޯޅަ ޓީމުގެ ކުރީގެ ފޯވާޑް އަހުމަދު ތޯރިގް (ޓޮމް) އެވެ. އޭނާގެ އިތުރުން ކީޕަރު އިމްރާނަކީ މަހިބަދޫ އަށް އުފަން އެންމެ ހުނަރުވެރި ދެ ކުޅުންތެރިންނެވެ. ރާއްޖޭގައި އުފެދުނު އެންމެ މޮޅު ގޯލްކީޕަރު އިމްރާނާއި ރާއްޖޭގައި އުފެދުނު އެންމެ މޮޅު އެއް ފޯވާޑް ޓޮމް ވަނީ ގައުމީ ޓީމުން 2008 ވަނަ އަހަރުގެ ސާފް ޗެމްޕިއަންޝިޕް ކާމިޔާބުކުރިއިރު މުހިއްމު ދައުރެއް އަދާކޮށްފަ އެވެ. އަދި 2003 އާއި 2009 ވަނަ އަހަރު މި މުބާރާތުގެ ދެ ވަނަ ހޯދިއިރު ވެސް ދެ ކުޅުންތެރިން ހިމެނުނެވެ.\nއިތުރު ލިޔުންތައް ޓީސީ ސްޕޯޓްސް އދ. މަހިބަދޫ މަހިބަދޫ ސްޕޯޓްސް ކްލަބް


A tribute to Nashid: Jazbaathun ves furifai | Mihaaru\nއަ ޓްރިބިއުޓް ޓު ނާޝިދު: ޖަޒްބާތުން ވެސް ފުރިފައި\nރޭ ބޭއްވި "އަ ޓްރިބިއުޓް ޓް ނާޝިދު" ޝޯ ނާޝިދު ބަލާލަނީ. ފޮޓޯ: މިސްކް\n22 ސެޕްޓެމްބަރ 2016\nސުވާލެއް ނެތެވެ؛ ޒީރޯ ޑިގްރީ އަހުމަދު ނާޝިދު )ފުލޫ ނާޝިދު( އަކީ ރާއްޖޭގެ އެންމެ ހުނަރުވެރި އެއް މިއުޒީޝަނެކެވެ. ދިވެހި މިއުޒިކަށާއި ދިވެހި އުފެއްދުމަށް އޭނާ ވަނީ އަގު ނުކުރެވޭ ވަރުގެ ހިދުމަތްތަކެއް ކޮށްދީފަ އެވެ. އެހެންވެ، ރޭ ފެނިގެން އެ ދިޔައީ، ދިވެހި ފަންނާނުންތަކެއް އޭނާާ އަށް ދިން އަގުބޮޑު ހަދިޔާ އެކެވެ. އެ މަންޒަރު ބަލަން "ބަލި އެނދުގައި" ނާޝިދު އޮލިމްޕަހުގައި ވަގުތުކޮޅަކަށް ނަމަވެސް އޮތީ ވެސް އެހެން މީހުންގެ ލޮލުން ކަރުނަ އޮއްސުވަމުންނެވެ.\nނާޝިދުގެ ހަނދާންތައް ކުރިމަތީގައި ހުރި ސްޓޭޖްގައި ދިރުވަމުން އައިއިރު، އޭނާ އިނީ އޭނާ އަށް ޚާއްސަ ސޯފާއެއްގައި އެ މަންޒަރުތައް ބަލާށެވެ. ނާޝިދު، 53، އަންނަނީ ކެންސަރުގެ ބައްޔަށް ފަރުވާ ހޯދަމުންނެވެ. އަދި އެނގިފައިވާ ގޮތުގައި އޭނާ ސީރިއަސް އެވެ. ތެދުވެ ވެސް ނޫޅެވެ އެވެ.\nރޭ އޮލިމްޕަހުން ފެނިގެން ދިޔަ "އަ ޓްރިބިއުޓް ޓް ނާޝިދު" ޝޯ ކުރިއަށް ދިޔައީ ޒުވާން އާޓިސްޓުންތައް ޖޯޝާ އެކުގަ އެވެ. މިކަމުގައި އެންމެ ނަގާ ކިޔާ އެކަކަށް ހުރީ ނާޝިދުގެ އަންހެން ދަރިފުޅެއް ކަމަށްވާ ނިޝް ނާޝިދެވެ.\nޝޯ ފެށުމުގެ ގޮތުން ނިޝް އާއި ނާޝިދުގެ އަނެއް ދަރިފުޅު ނަޝް ސްޓޭޖަށް އަރައި އޯޑިއަންސާ ކުރިމަތިލައި ބުނީ މިއީ އެ މީހުންނަށް ވަރަށް އުފާވެރި ވަގުތެއް ކަމަށެވެ. އަދި ބައްޕަގެ ހިދުމަތުގެ އަގު ވަޒަން ކުރަން މިފަދަ ޝޯއެއް ބޭއްވޭތީ އެކަމާ ފަހުރުވެރިވާ ކަމަށާއި މިކަމުގައި ބައިވެރިވާ އެންމެންނަށް ޝުކުރު ވެސް އަދާ ކުރާ ކަމަށެވެ.\nޝޯ ފެށިގެން ދިޔައީ ނާޝިދު މިއުޒިކީ ކެރިއަރު ފެށިގެން އައި ގޮތުގެ މައްޗަށް ދައްކާލި ޕްރެންޒެންޓޭޝަނަކާ އެކުގަ އެވެ. ކެރިއަރިގެ ހިސާބުގައި އޭނާ ކޮށްފައިވާ މަސައްކަތްތަކާ ބެހޭ މައުލޫމާތު ދޭތެރެ ދޭތެރެ އިން ޝޯގައި ވީޑިއޯގެ ޒަރީރާ އިން ހިއްސާ ވެސް ކުރަމުން ދިޔަ އެެވެ.\n"އަ ޓްރިބިއުޓް ޓް ނާޝިދު" ޝޯގެ ތެރެއިން. ފޮޓޯ: މިސްކް\nނާޝިދު ކިޔާފައިވާ ބައެއް އިނގިރޭސި ލަވަތަކާ އެކު ނިޝްގެ އަޑުން ޝޯ ފަށައިގަތް އިރު އޯޑިއަންސް އޮތީ ވަރަށް ހިމޭންކޮށެވެ.\nއެކަމަކު ޒީރޯ ޑިގްރީގެ އެންމެ މަޝްހޫރު އަލްބަމް "ދޯނި" ގެ ލަވަތައް އާޓިސްޓުން ހުށަހަޅައިދޭން ފެށުމުން އޯޑިއަންސް ގުގުމަމުން ދިޔަ އެވެ. ނާޝިދަށް ޝުކުރުގެ ބަސްތައް ރައްދު ކުރަމުން ދިޔަ އެވެ.\nހަމަ މިއާ އެކު ބޭންޑް އެހެން އަލްބަމެއް ކަމަށްވާ "ބާޑް އިން ފްލައިޓް" ގެ ލަވަތަކާ އެކު ވެސް އޯޑިއަންސް ކެކިގަތެވެ.\nވަރަށް ކުޑަ ވަގުތުކޮޅަކަށް އޮލިމްޕަހުގައި މަޑު ކުރުމަށް ފަހު ނާޝިދު ޝޯއިން ވަކިވީ އެވެ. އެކަމަކު އޭގެ ފަހުން ދެން އައީ ނާޝިދުގެ ކުރިއަށް އޮތް އަލްބަމް "ޖާނީ" ގެ ލަވައަކުން އޯޑިއަންސް ހިތް ފުރާލަ ދިނުމެވެ.\nމި އަލްބަމަކީ ނާޝިދުގެ އަމިއްލަ މަސައްކަތެކެވެ. "ޖާނީ" އަކީ 10 އަހަރު ކުރިން މަސައްކަތް ފެށި އަލްބަމެލެވެ. އެކަމަކު ހާލަތު ތަން ދިން ގޮތުން އެ އަލްބަމް އަދި އެހުންތެރިންނާ ހަމައަށް ފޯރުކޮށް ދެވިފައި ނެތީ އެވެ.\nއެކަމަކު ނިޝް އާއި އޭނާގެ އާއިލާ އޮތީ ނާޝިދުގެ "ޖާނީ" އާންމުންނަށް ދޫކޮށްލުމުގެ ތައްޔާރީތަކުގަ އެވެ. ކައިރި މުސްތަގުބަލެއްގައި މި އަލްބަމް އެހުންތެރިންނާ ހަމައަށް އަންނާނެ ކަމަށް އިންތިޒާރު ކުރަމާ ހިނގާށެވެ.\n"އަ ޓްރިބިއުޓް ޓް ނާޝިދު" ޝޯގައި ނާޝިދުގެ ދެ އަންހެން ދަރިން ކަމަށްވާ ނިޝް އާއި ނަޝް. ފޮޓޯ: މިސްކް\nރާއްޖޭގައި އުފެދުނު ވަރުގަދަ އަދި ދިވެހި މިއުޒިކަށް އިންގިލާބެއް ގެނައި މިއުޒިކް ލެޖެންޑަކަށް ޓްރިބިއުޓެއް ދޭން މިއުޒިކް އިން ސޯޝަލް ކޮމިއުނިޓީ (މިސްކް މޯލްޑިވްސް) އިން ކުރި މަސައްކަތަށް ވެސް ސާބަސް ދޭން ޖެހެ އެވެ. އެތައް އާޓިސްޓުންނެއް އެއްތަންކޮށްގެން މިފަދަ ކަމެއް ކުރުމަކީ ގައިމު ވެސް އަގު ވަޒަން ކުރަން ޖެހޭނެ ކަމެކެވެ.\n"އަ ޓްރިބިއުޓް ޝޯ" އަށް އެކި ގޮތްގޮތުން އެހީތެރިކަން ފޯރުކޮށް ދިން ފަރާތްތަކުން ރޭ ވަނީ ނާޝިދަށް ހަނދާނީ ފިލާ ވެސް އަރުވައިފަ އެވެ. އެ ފިލާތަކާ ހަވާލުވީ ނާޝިދުގެ ދެ އަންހެން ދަރިން ކަމަށްވާ ނިޝް އާއި ނަޝް އެވެ.\n6 ކޮމެންޓް, 52 ރިއެކްޝަންސް\nމަރުވުމުގެ ކުރިން އިޙްލާސްތެރިކަމާއެކު ތަޢުބާވޭ... ތިލަވަތަކުން އެއްވެސް ފައިދާއެއް އާޙިރަތުގައި ނުކުރާނެ... ތިލަވަތަކަކީ ޝައިތާނާގެ ބަސްތަކެއް. ﷲ ގެ މަގަށް އަދި އެކަލާންގެ ފޮތަށް ރުޖޫއަވުމަށް ގޮވާލާ ނަސޭޙަތްތެރިވަން.\nމޮޅުކަން ދައްކަން، އޮވެގެން ހިތުގާ، އޮޅިގެން ނަމަމަ ދަަތުރައް ނުފުރާ. މީވެސް ހަމަ ޝައިތާނަގެ ބަސްބާ؟\nނާޝިދު އަދި ހަމަ އޭގެ އިތުރުން މޮހުޖު އަދި އަހުމަދު ވެސް މީ ހުރިހާދިވެހިން ވެސް އަގު ވަޒަން ކުރަންޖެހޭ ފަންނާނުންތަކެއް. ދިވެހިންގެ ދިރިއުޅުމާ ވައްޓަފާޅި ހިމެނޭ ލަވަތަކަކާ (ޅެން ހެއްދެވި ބޭފުޅުންގެ ނަން އަޅުގަނޑު ހަނދާނެއް ނެތް) މިޔުޒިކު ހިމެނޭ ޒީރޯޑިގުރީ އަކީ ދުވަހަކުވެސް ދެން މިރާއްޖޭން ނުފެންނާނެ ފަދަ ފުރިހަމަ އުފެއްދުން ތަކެއް. އަދިވެސް ހަމަ އެރާގުތައް އަޑުއަހާ ކުޑައިރުގެ މަތިން ހަނދާންވޭ އަދި ރައްފުށުގެ ދިރިއުޅުން މަތިންވެސް ހަނދާންވޭ. ނާޝިދައް އަވަސް ޝިފާއަކައް އެދެން އަދި ކޮއްދެއްވި މަސައްކަތައް ސާބަސް ކިޔާ ޝުކުރު އަދާކުރަން.\nނާޝީދުއަކީ ވަރަށްވެސް ކުރިއޭޓިވް މިއުޒިޝަންއެއް ، ހަމައެކަނި ދިވެހި ވަންތަމިއުޒިކްއަކީ ޒީރޯޑިގްރީގެ ދޯނި އަލްބަމޭ ބުންޏަސް ދޮގަކަށް ނުވާނެ ،، އެކަމަށް އެމީޙުން ކުރިމަސައްކަތަކީ ރިސާޗްއަކީ އަގުމަގު ނުކުރެވޭ ފަދަ ބޮޑުމަސައްކަތެއް ، އަދި އެއަލްބަމްގެ ހުރި ޅެންވެރިކަމަކީ ވަރަށް ވެސް އޮމާން ސާދަ ޅެންވެރިކަމެށް ،، އެކަމަށް ޓަކައި ބޮނދު ނަސީރުއާޢި ނާޝީދުގެ ބައްފަ އަށް ފައްފަށުން ޝުކުރުދަންނަވަން ،، ނާޝިދު އާޢި އަހްމަދް އަދި މިހޮޖް ސާބިތުކޮއްދިނީ ދިވެހީންގެ އަމިއްލަ ވަންތަ މިއުޒިކް ސްޓައިލް އޮންނަކަން ،، އަދި މުޅިދުނިޔެއަށް ދިވެހި މިއުޒިކް ތައާރަފް ކޮއްދިނީ ،،، އެކަމަށް ޓަކައި އެބޭފުޅުންނަށް ފައްފަށުން ޝުކުރުދަންނަވަން ، އަދި ނާޝިދު އަށް ހެތޮރަހުމަތް ލެއްވުމަށް އެދި ދުއާކުރަން ،، ވަރަށް ސަލާމް ،\nހީ ވޯޒް ދެއަރ ޓިލް ދި އެންޑް.\nނާޝިދު ޝޯ ނިމެންދެން އެތާ އިންނެވި!


Club thah harudhanaa kuran FAM ge dhauru bodukuranee | Mihaaru\nއެފްއޭއެމްގެ ކޮންގްރެސްގެ ތެރެއިން އެ އިދާރާގެ ރައީސް ބައްސާމް (ކ) އާއި ޖެނެރަލް ސެކްރެޓަރީ ޖަވާޒް.-- ފޮޓޯ: ނިޝާން އަލީ/ މިހާރު\nކްލަބްތައް ހަރުދަނާކުރަން އެފްއޭއެމްގެ ދައުރު ބޮޑުކުރަނީ\n03 އެޕްރީލް 2019 - 11:486comments\nއޭއެފްސީގެ ކްލަބް ލައިސަންސް ނުލިބުމުން މި އަހަރު ރާއްޖޭގެ އެއްވެސް ކްލަބަކަށް އޭއެފްސީ ކަޕުން ފުރުސަތެއް ނުލިބުނެވެ. އެކަމުގެ ޒިންމާ ބައެއް ކްލަބްތަކުން އެފްއޭއެމްގެ ބޮލުގައި އެޅުވިއިރު، އަނެއްކޮޅުން އެފްއޭއެމުން ބުނީ ކްލަބްތަކުގެ އިހުމާލު އެބައޮތް ކަމަށެވެ. ރާއްޖޭގެ ކްލަބްތަކަށް މިދިމާވި މައްސަލަތަކުން އަރައިގަންނަން ކުރިއަށް އޮތްތަނުގައި ކުރެވޭނެ ހުރިހާ ކަމެއް މަގުފަހިކޮށްދޭނެ ކަމަށް އެފްއޭއެމުން އޭރު ވެސް ވަނީ ބުނެފަ އެވެ. އެކަމަށް އަމަލީ މަސައްކަތް މިވަނީ ފަށައިފަ އެވެ.\nއޭއެފްސީން މީގެ އަހަރުތަކެއް ކުރިން ތައާރަފްކުރި ކްލަބް ލައިސަންސް އަކީ ކްލަބްތައް ހިނގުން ހަރުދަނާ ކުރުމުގެ ގޮތުން ފެށި ކަމެކެވެ. އޭގެ މައުލޫމާތު ދިނުމަށް ގިނަ ޕްރޮގްރާމްތަކެއް ވެސް އޭއެފްސީގެ އޮފިޝަލުން ފޮނުވައިގެން ވަނީ ހިންގައިފަ އެވެ. އަދި އެފްއޭއެމްގައި އެކަމަށް ހާއްސަކޮށް އޮފިޝަލެއް ވެސް ހަމަޖައްސާފައިވެ އެވެ. ތަފާތު އެކި ޓްރެއިނިންތައް ވެސް އެ އޮފިޝަލަށް ވަނީ ދީފަ އެވެ. އަދި ކްލަބްތަކަށް ވެސް ޕްރޮގްރާމް ވަނީ ހިންގައިފަ އެވެ.\nކްލަބް ލައިސަންސިންގައި ރާއްޖޭގެ ކްލަބްތައް ހިމަނައިފައިވަނީ ފުރަތަމަ ކްރައިޓީރިއާގަ އެވެ. ކްލަބް ލައިސަންސިންގައި އޮންނަނީ މައިގަނޑު ހަތަރު ބަޔަކަށް ބަހާލައިފަ އެވެ. އެއީ ސްޕޯޓިން، އިންފްރާސްޓްރަކްޗާ، ލީގަލް އަދި ފައިނޭންޝިއަލް އެވެ. މި ބައިގެ ދަށުން އެކި ބައިތަކެއް ވެސް ހުރެ އެވެ. އޭގެ ތެރޭގައި ކުޅުންތެރިންގެ މެޑިކަލް ކަންތައްތައް ފުރިހަމަވުމާއި ކްލަބްގެ މާލީ ރިޕޯޓާއި އެކެޑަމީ ޕްލޭނާއި އަދި އޭގެ އިތުރުން ވެސް އެކި އެކި ކަންތައްތަކާ ބެހޭ ލިޔެކިއުންތައް ހުށަހަޅަން ޖެހެ އެވެ.\nކްލަބް ލައިސަންސިން ރަނގަޅު ކުރުމުގެ ގޮތުން އެފްއޭއެމުން ވަނީ ކުރިން ވެލެންސިއާ ހިންގުމުގައި އިސްކޮށް އުޅުނު މެނޭޖަރުގެ ރޯލު އަދާކުރި އަބްދުﷲ ޝިބާއު (ޝިބާ) ހަަމަޖައްސައިފަ އެވެ. ރާއްޖެ އަށް އޭއެފްސީ ކަޕުން ފުރުސަތު ނުލިބުނު މައްސަލަ ހޯދަން ސްޕޯޓްސް މިނިސްޓަރު އަހުމަދު މަހުލޫފު ވަނީ ކޮމެޓީ އެއް އުފައްދައިފަ އެވެ. އެކަމަކު އެ ކޮމިޓީގެ މަސައްކަތް އެންމެ ރަނގަޅަށް ކުރިއަށްނުދިޔައީ ފުޓްބޯޅައިގެ ކަމަކަށް ތިން ވަނަ ފަރާތެއްގެ ނުފޫޒު ނުފޯރުވަން އޭއެފްސީން އިންޒާރު ދިން ފަހުންނެވެ.\nއެފްއޭއެމުން މިހާރު ނިންމާފައިވަނީ އެފްއޭއެމުން ވެސް ކްލަބްތަކުގެ ކަންތައްތައް ބަލަހައްޓާ އުސޫލު އޭއެފްސީއެކޭ އެއް މިންގަނޑަށް ބަދަލުކޮށްފަ އެވެ. މާނަ އަކީ ރާއްޖޭގެ ފުރަތަމަ ޑިވިޝަނުގައި ވެސް ވާދަކުރެވޭނީ އޭއެފްސީ ލައިސަންސް ލިބޭ ވަރަށް ލިއެކިއުން ހަމަކޮށްފައިވާ ކްލަބްތަކަށެވެ. އެކަން އެ ގޮތަށް ކުރުމުގެ ގޮތުން އެފްއޭއެމުން ވަނީ ދެ ކަމެއްގައި ކްލަބްތަކަށް އެހީތެރިކަން ފޯރުކޮށްދެން ނިންމައިފަ އެވެ. އެއީ މެޑިކަލް އާއި އޮޑިޓްގެ ކަންތައްތަކެވެ.\n"އަޅުގަނޑު ދެކޭގޮތުގައި މި ބަދަލާ އެކު އޭއެފްސީ ލައިސަންސް ނުލިބުމުގެ މައްސަލަ އަށް ހައްލެއް ލިބޭނެ. އެފްއޭއެމްގެ މުބާރާތެއްގަައި ކުޅޭނަމަ އެ ޓީމެއްގެ ހުންނާނީ އޭއެފްސީގެ ލައިސަންސް ލިބޭ ކްރައިޓީރިއާތަކަށް ވެސް ފެތިފައި،" އެފްއޭއެމްގެ ރައީސް ބައްސާމް "މިހާރަ"ށް ވިދާޅުވި އެވެ.\nމިދިޔަ އަހަރުގެ އޭއެފްސީ ކަޕްގެ މެޗެއްގެ ތެރެއިން ބެންގަލޫރުގެ ޗެތުރީ (ކ) އާއި ނިއުގެ ދަގަނޑޭ ސަލާމްކުރަނީ. -- ފޮޓޯ: ނިޝާން އަލީ/ މިހާރު\nބައްސާމް ވިދާޅުވީ ކްލަބްތަކަށް މިދިޔަ އަހަރު އެންމެ ބޮޑު ދަތިތަކެއް ކުރިމަތިވި އެއް ކަމަކީ ކުޅުންތެރިންގެ މެޑިކަލް ކަންތައްތައް ފުރިހަމަ ކުރުން ކަމަށާއި އޭގެ އަށް ލުއިތަކެއް ހޯދައިދޭން އެފްއޭއެމުން އަންނަނީ މަސައްކަތްތަކެއް ކުރަމުން ކަމަށެވެ. އެގޮތުން އެފްއޭއެމްގެ ސީނިއާ ނައިބު ރައީސް އަހުމަދު ޝަކީބްގެ އެހީތެރިކަމާ އެކު އެކަމަށް ކުންފުންޏެއް ހަމަޖެއްސުމަށް އަންނަނީ ވާހަކަދައްކަމުންނެވެ.\n"އެފްއޭއެމުން މި ދަނީ ކްލަބްތަކުގެ ކުޅުންތެރިންގެ މެޑިކަލް ކަންތައްތައް ހަމަޖެހިގެންދާނެ ގޮތެއް ހޯދުމަށް ކުންފުންޏަކާ މަޝްވަރާކުރަމުން. ހޮސްޕިޓަލްތައް މެދުވެރިކޮށް އެންމެ ރަނގަޅަށް އެންމެ ފަސޭހައިން ކުރެވޭނެ ތަނެއް މި ބަލަނީ. އުއްމީދަކީ މި ފަހަރު ޕްރިމިއާ ލީގުގައި ކުޅޭ ހުރިހާ ޓީމަކީ ވެސް އޭއެފްސީ ލައިސަންސް ލިބޭ ވަރުގެ ޓީމަކަށް ހެދުން،" ބައްސާމް ވިދާޅުވި އެވެ.\nއޭނާ ވިދާޅުވީ ކްލަބްތައް އޯޑިޓްކުރުމުގެ ކަންތައްތަކަކީ ވެސް ވަރަށް ބޮޑެތި ހަރަދުތަކެއް ހިނގާކަމެއް ކަމަށާއި އެ ގޮތުން މިހާރު އެފްއޭއެމުން ނިންމާފައިވަނީ ކްލަބްތަކުގެ އޯޑިޓް ކަންތައްތައް ބަލަހައްޓާނީ އެފްއޭއެމް މެދުވެރިކޮށް ހަމަޖައްސާ އޮޑިޓަރުން ލައްވައި ކަމަށާއި އޭގެ ހުރިހާ ހަރަދެއް ނަގާނީ އެ އިދާރާ އިން ކަމަށެވެ.\nކުޅުންތެރިންނަށް ނުދީ އޮތް މުސާރަ މައްސަލައިގައި އެފްއޭއެމުން ވަނީ މެޖޯރިޓީ ކްލަބްތަކުގެ ރުހުމާ އެކު މި އަހަރު އެއްވެސް މުބާރާތެއް ނުކުޅެވޭ ގޮތަށް ނިއު ރޭޑިއަންޓް ސަސްޕެންޑްކޮށްފަ އެވެ. އެހެން ކަމުން މި ފަހަރުގެ ފުރަތަމަ ޑިވިޝަނުގައި ވާދަކުރާނީ ޓީސީ، މާޒިޔާ، އީގަލްސް، ގްރީން ސްޓްރީޓްސް، ށ. ފޯކައިދޫ، ވިކްޓަރީ، ޔުނައިޓެޑް ވިކްޓަރީ، ފ. ނިލަންދޫގެ އިތުރުން ނިއުގެ ބަދަލުގައި ކުޅޭ ޓީމެވެ. އެފްއޭއެމް ޓެކްނިކަލް ކޮމިޓީން މަޝްވަރާކުރުމަށް ފަހު ރޭންކިން އާއި އެހެނިހެން ކަންތައްތަކަށް ބަލާއިރު ނިއުގެ ޖާގަ ލިބުން އެންމެ ގާތީ މިދިޔަ އަހަރު ރެލިގޭޓްވި ކްލަބް ވެލެންސިއާ އަށް ކަމަށް ވަނީ ބުނެފަ އެވެ.\nއަންނަ ޖޫން މަހު ސީޒަން ފަށަން ނިންމާފައިވާއިރު، މިހާތަނަށް އަދި ކަލަންޑަރު އާންމުނުކުރެ އެވެ. ކްލަބްތަކަށް މިދިޔަ ދެ އަހަރު ސްޓޭޓް އޯންޑް އެންޓަޕްރައިޒަސް އެސިސްޓަންޓްސް (އެސްއޯސީ)ގެ ދަށުން ސަރުކާރު މެދުވެރިކޮށް ދެމުން އައި ފައިސާ މި އަހަރު ދޭނެ ކަމުގެ ޔަގީންކަން ނެތުމުން އެފްއޭއެމުން ވަނީ ކްލަބްތަކަށް ފައިސާދޭން ނިންމައިފަ އެވެ. ސަރުކާރުގެ ވިސްނުން ހުރީ އެސްއޯއީ މެދުވެރިކޮށް ފުޓްބޯޅައިގެ އިތުރުން ހުރިހާ ކުޅިވަރަކަށް ވެސް ފައިސާ ދެވޭނެ ނިޒާމެއް ގާއިމްކުރުމެވެ.\nމިދިޔަ ދެ އަހަރު ދައުލަތުން ފުޓްބޯޅަ އަށް ގިނަ ހަރަދުތަކެއް ކުރިއިރު، ފުޓްބޯޅަ މިހާރު މި އޮތް ހާލަތަށް ވެއްޓެން ޖެހުމަކީ ސަރުކާރާއި އެފްއޭއެމްގެ ވެސް ކަންބޮޑުވުމެކެވެ. އެފްއޭއެމުން މި އަހަރު ކްލަބްތަކަށް ފައިސާ ދޭއިރު ކްލަބްތަކުން އެ ފައިސާ ހަރަދުކުރާ ގޮތަށް ވަރަށް ބޮޑަށް ފާރަވެރިވާނެ ކަމަށް އެ އިދާރާ އިން ބުނެ އެވެ. މިދިޔަ ދެ އަހަރު ޕްރިމިއާ ލީގު ކުޅޭ ޓީމަކަށް ސަރުކާރު ކުންފުނިތައް މެދުވެރިކޮށް ކުއާޓަރުތަކަށް ބަހާލައިގެން ތިން މިލިއަން ރުފިޔާ ދެ އެވެ. އެފްއޭއެމުން ބުނީ އެ އިދާރާ އިން ދޭނެ އަދަދެއް ކަނޑައަޅާނީ ކްލަބްތަކާ މަޝްވަރާކުރުމަށް ފަހު ކަމަށާއި ޔަގީނުން ވެސް ކުރިން ކްލަބްތަކަށް ލިބެމުން އައި އަދަދަށް ދެވޭނެ ކަމުގެ ޔަގީންކަން އެބައޮތް ކަމަށެވެ.\nއެފްއޭއެމުން ކްލަބްތަކަށް ދޫކުރާ ފައިސާގެ ހަރަދު ރިޕޯޓްތަކާއި ހުރިހާ ކަމެއް ބެލެހެއްޓުމަށް އަދި ކްލަބްތަކަށް ފާރަވެރިވުމަށް ކޮމިޓީއެއް އެކުލަވާލާފައިވާ ކަމަށް އެ އެ އިދާރާއިން ބުނެ އެވެ. އަދި ސަރުކާރުން ފަހުން ކްލަބްތަކަށް އެސްއޯއީ މެދުވެރިކޮށް ފައިސާ ދީފިނަމަ އެ ވެގެންދާނީ ކްލަބްތައް އަމިއްލަ ފައި މައްޗަށް ތެދުވެ ކުރިއަށް ދިއުމަށް ފަހި ވެގެންދާނެ ފުރުސަތެއް ކަމަށެވެ.